മഴ മാറുന്നു, വെള്ളമിറങ്ങിത്തുടങ്ങി, ഇനി വെല്ലുവിളി പകര്‍ച്ചവ്യാധികള് | VygaNews\nമഴ മാറുന്നു, വെള്ളമിറങ്ങിത്തുടങ്ങി, ഇനി വെല്ലുവിളി പകര്‍ച്ചവ്യാധികള്\nസ്വന്തം ലേഖകന് കൊച്ചി: മഴ പലേടത്തും മാറിനിന്നതോടെ കേരളത്തെ ഗ്രസിച്ച പ്രളയത്തിന്റെ തീവ്രത കുറയുന്നു. പലേടത്തും വെള്ളമിറങ്ങാന് തുടങ്ങി...\nകൊച്ചി: മഴ പലേടത്തും മാറിനിന്നതോടെ കേരളത്തെ ഗ്രസിച്ച പ്രളയത്തിന്റെ തീവ്രത കുറയുന്നു. പലേടത്തും വെള്ളമിറങ്ങാന് തുടങ്ങിയിട്ടുണ്ട്.\nവെള്ളമിറങ്ങിത്തുടങ്ങിയതോടെ പുതിയ വെല്ലുവിളിയാണ് ജനങ്ങളെ കാത്തിരിക്കുന്നത്. നൂറുകണക്കിനു ജീവികളാണ് പ്രളയജലമൊഴിഞ്ഞ ഇടങ്ങളില് ചത്തുപൊന്താന് തുടങ്ങുന്നത്. ചിലേടത്ത് മനുഷ്യമൃതദേഹങ്ങളും കാണപ്പെട്ടുതുടങ്ങിയിട്ടുണ്ട്.\nവെള്ളപ്പൊക്കം രൂക്ഷമായിരുന്ന ആലുവ, ചെങ്ങന്നൂര്, പന്തളം, റാന്നി, ആറന്മുള ഭാഗങ്ങളില് നിന്നു വള്ളമിറങ്ങിത്തുടങ്ങി.\nപെരിയാറിലേയും പമ്പയിലേയും ജലനിരപ്പ് താണുതുടങ്ങി. പെരിയാറില് അഞ്ചടിയോളം വെള്ളമിറങ്ങി. ഇപ്പോള് രക്ഷാപ്രവര്‍ത്തനം മിക്കയിടത്തും സുഗമാമായിട്ടുണ്ട്.\nവലിയ മത്സ്യബന്ധന ബോട്ടുകള് ഉപയോഗിച്ചുള്ള രക്ഷാപ്രവര്‍ത്തനം തടസപ്പെട്ടു. ചെറിയ വള്ളങ്ങളാണ് ഇപ്പോള് രക്ഷാപ്രവര്‍ത്തകര് ആവശ്യപ്പെടുന്നത്.\nചെറുതോണി അണക്കെട്ടിന്റെ ഒന്നും അഞ്ചും ഷട്ടറുകള് അടച്ചു. കക്കി, പമ്പ അണക്കെട്ടുകളില് നിന്നു തുറന്നുവിടുന്ന ജലത്തിന്റെ അളവും കുറച്ചു.\nകെഎസ്ആര്‍ടിസി എംസി റോഡില് തിരുവനന്തപുരം മുതല് അടൂര് വരെയാണ് സര്‍വീസ് തുടങ്ങി. ദേശീയപാതയില് തിരുവനന്തപുരംഎറണാകുളം റൂട്ടിലും കെഎസ്ആര്‍ടിസ് സര്‍വീസ് നടക്കുന്നുണ്ട്.\nപരശുറാം, ശബരി, മാവേലി, മലബാര് എക്‌സ്പ്രസുകള്, ചെന്നൈ-തിരുവനന്തപുരം, തിരുവനന്തപുരം എക്‌സ്പ്രസുകളും റദ്ദാക്കിയെങ്കിലും ഭാഗികമായി ട്രെയിന് സര്‍വീസ് ആരംഭിച്ചിട്ടുണ്ട്.\nVygaNews: മഴ മാറുന്നു, വെള്ളമിറങ്ങിത്തുടങ്ങി, ഇനി വെല്ലുവിളി പകര്‍ച്ചവ്യാധികള്


കമല് ഹാസന്റെ പാര്‍ട്ടി പിറന്നാള് ദിനത്തില് ? - India News 24\nകമല് ഹാസന്റെ പാര്‍ട്ടി പിറന്നാള് ദിനത്തില് ?\nPosted on October 26, 2017 by contributor\nതന്റെ പിറന്നാള് ദിവസമായ നവംബര് ഏഴിന് പുതിയ രാഷ്ട്രീയ പാര്‍ട്ടി പ്രഖ്യാപനമുണ്ടാകുമെന്ന് കമല് ഹാസന് വ്യക്തമായ സൂചന നല്‍കി. നവംബര് ഏഴിന് വലിയൊരു പ്രഖ്യാപനമുണ്ടാകും ഒരുങ്ങിയിരുന്നുകൊള്ളാന് ആരാധകരോട് താരം പറഞ്ഞു. പ്രമുഖ തമിഴ് മാധ്യമത്തിലൂടെയാണ് ഇക്കാര്യം അറിയിച്ചത്.\nതമിഴ്‌നാടിന് വേണ്ടി നിസ്വാര്‍ത്ഥമായി സേവനം ചെയ്യാന് താല്‍പര്യമുള്ളവരെ താരം പാര്‍ട്ടിയിലേക്ക് ക്ഷണിച്ചു. ആരാധകര്‍ക്ക് തനിക്കൊപ്പം ചേര്‍ന്ന് പ്രവര്‍ത്തിക്കാന് അവസരമുണ്ടാകുമെന്നും പറഞ്ഞു. പാര്‍ട്ടിയിലേക്ക് ധനം സമാഹരിക്കുന്നതിനായി സുതാര്യത ഉറപ്പാക്കുമെന്നും ആം ആദ്മി പാര്‍ട്ടിയുടെ ആശയങ്ങളോട് പുതിയ പാര്‍ട്ടി കടപ്പെട്ടിരിക്കുമെന്നും നേരത്തെ കമലഹാസന് വ്യക്തമാക്കിയിരുന്നു.\nജൂലൈ മുതല് പുതിയ രാഷ്ട്രീയപാര്‍ട്ടി രൂപീകരിക്കാന് കമലഹാസന് നീക്കങ്ങള് തുടങ്ങിയിരുന്നു. ആം ആദ്മിപാര്‍ട്ടി നേതാക്കളുമായി കൂടിക്കാഴ്ച്ചകള് നടത്തിയത് പല അഭ്യൂഹങ്ങള് പരത്തിയെങ്കിലും അതിലെ ആശയങ്ങള് മാത്രം ഉള്‍ക്കൊണ്ടുവെന്നാണ് താരം അറിയിച്ചിരുന്നത്. പാര്‍ട്ടി രൂപീകരിക്കുന്നതിന് മുന്നോടിയായി കേരള മുഖ്യമന്ത്രി പിണറായി വിജയനെ സന്ദര്‍ശിച്ചതും വാര്‍ത്താ പ്രാധാന്യം നേടിയിരുന്നു. തന്റെ പാര്‍ട്ടി കാവി നിറത്തിനോട് ചേര്‍ന്നു നില്‍ക്കുന്നതാകില്ലെന്ന് അദ്ദേഹം ആദ്യമേ നിലപാടെടുത്തിരുന്നു. സംസ്ഥാനത്ത് എ ഐ എ ഡി എം കെ ഭരണത്തിനെയും കമലസാഹന് വിമര്‍ശിച്ചിരുന്നു.\nമെര്‍സല് പരാമര്‍ശിച്ച വിഷയത്തെ അഭിനന്ദിച്ച് രജനീകാന്തിന്റെ ട്വീറ്റ്\nകോവിഡ് ബാധിതനായ എസ്.പി. ബാലസുബ്രഹ്മണ്യത്തിന്റെ ആരോഗ്യനില മോശമായതായി മെഡിക്കല് ബുള്ളറ്റിന്\nചെന്നൈ എക്സ്പ്രസിന്‍റെ വിജയ സൂത്രവാക്യങ്ങള്\nരാഷ്ട്രീയപ്രവേശനം: താല്‍പര്യമില്ലെന്ന് രജനീകാന്ത്\nമഞ്ഞിലാസ് ഫിലിംസ് ഉടമ എം ഒ ജോസഫ് അന്തരിച്ചു


ഭക്ഷ്യക്ഷാമ ഭീഷണി – ചൈനയില്‍നിന്ന് ഇന്ത്യ പഠിക്കേണ്ട പാഠങ്ങള് - നവമലയാളി | NAVAMALAYALI\nBy ഡോ. രശ്മി പി ഭാസ്കരൻ / November 10, 2020\nചൈന വിവിധ ഭക്ഷ്യോപന്നങ്ങൾ ഇറക്കുമതി ചെയ്യാൻ പല രാജ്യങ്ങളും ആയി തലങ്ങും വിലങ്ങും കരാറിൽ ഏർപ്പെടുന്നുവെന്ന വാർത്തകൾ കുറച്ച് നാളായി പൊതു മാധ്യമങ്ങൾ ചർച്ച ചെയ്യുന്നു. ഭക്ഷ്യക്ഷാമം മുന്നിൽ…\nചൈന വിവിധ ഭക്ഷ്യോപന്നങ്ങൾ ഇറക്കുമതി ചെയ്യാൻ പല രാജ്യങ്ങളും ആയി തലങ്ങും വിലങ്ങും കരാറിൽ ഏർപ്പെടുന്നുവെന്ന വാർത്തകൾ കുറച്ച് നാളായി പൊതു മാധ്യമങ്ങൾ ചർച്ച ചെയ്യുന്നു. ഭക്ഷ്യക്ഷാമം മുന്നിൽ കണ്ടാണ് ചൈനീസ് സർക്കാരിന്റെ ഈ നടപടി. ലോകത്തിലെ 18.5 ശതമാനം ജനസംഖ്യയും, 8.8 ശതമാനം കൃഷിയോഗ്യമായ കരഭൂമിയും ഉള്ള ചൈനയുടെ ദീർഘവീക്ഷണത്തോടെയുള്ള തീരുമാനമായി ഇതിനെ കാണുമ്പോൾ, ലോകരാജ്യങ്ങളിൽ ഇതിന്റെ പ്രതിഫലനം, പ്രത്യേകിച്ചും 17.8 ശതമാനം ലോകജനസംഖ്യയും 9.2 ശതമാനം കൃഷിഭൂമിയും ഉള്ള ഇന്ത്യയിൽ, എന്തായിരിക്കും എന്ന് നോക്കേണ്ടത് അത്യാവശ്യം ആണ്. 2020 സെപ്റ്റംബർ മാസത്തിൽ നടപ്പിൽ വന്ന മൂന്ന് കാർഷിക നിയമങ്ങൾ ഇന്ത്യയിലെ കർഷകനെ കുറിച്ച് കേന്ദ്ര സർക്കാർ തീർത്തും അജ്ഞർ ആണെന്നും, അവന്റെ വരുമാനം ഇരട്ടിയാക്കിയാക്കാൻ വിപണിക്ക് വിടുന്നതാണ് നല്ലതെന്നു തീരുമാനിക്കുന്ന ഭരണകൂടത്തിന് കാർഷിക മേഖലയുടെ പ്രാധാന്യം എന്താണെന്നും ഇനിയും അറിയില്ല എന്നുമാണ് കാണിക്കുന്നത്. ഇന്ത്യൻ കാർഷിക മേഖലയുടെ പ്രശ്നങ്ങൾ പഠിച്ച സ്വാമിനാഥൻ കമ്മീഷനനടക്കമുള്ള ഒരു പിടി കമ്മീഷനുകളും കമ്മിറ്റികളും മുൻപോട്ട് വെയ്ക്കുന്ന നിർദ്ദേശങ്ങളെ വളച്ചൊടിച്ച് ഭരണകൂടങ്ങൾ തങ്ങൾക്ക് തോന്നുന്ന രീതിയിൽ പ്രശ്ന പരിഹാരങ്ങൾ നടത്തുമ്പോൾ അടിസ്ഥാനപരമായി അത് വൻകിട കോർപറേറ്റുകൾക്ക് അനുകൂലമാകുന്നത് എന്ത്കൊണ്ട് എന്ന് ചിന്തിക്കുന്നതിനൊപ്പം ഈ സാഹചര്യത്തിൽ ഒരു ഭക്ഷ്യക്ഷാമം വന്നാൽ ഇന്ത്യക്ക് പിടിച്ച് നിൽക്കാൻ സാധിക്കുമോ എന്ന് കൂടി ചർച്ച ചെയ്യണം.\nചൈന ഭക്ഷ്യവസ്തുക്കൾ സ്വരൂപിക്കുന്ന വാർത്തകളെ ഇന്ത്യൻ മാധ്യമവും സോഷ്യൽ മീഡിയയും കണ്ടത് ചൈനയുടെ രൂക്ഷമാവുന്ന സാമ്പത്തിക പ്രതിസന്ധി മാത്രമായിട്ടാണ്. ചൈന നൽകുന്ന സാമ്പത്തിക തിരിച്ചു വരവ് വാർത്തകൾ കള്ളമാണ് എന്ന് സ്ഥാപിക്കാനാണ് മാധ്യമങ്ങൾ പൊതുവെ ശ്രമിക്കുന്നത്. എന്നാൽ സജ്ജീവം (aggressive) ആയി ചൈന ഭക്ഷ്യവസ്തുക്കൾ സ്വരൂപിക്കുമ്പോൾ അത് മറ്റിടങ്ങളിൽ ഭക്ഷ്യലഭ്യത കുറയ്ക്കും എന്നും പണപ്പെരുപ്പം രണ്ട് ഡിജിറ്റലിനു മുകളിൽ പോകാൻ അധികം സമയം വേണ്ടാ എന്നും മനസിലാക്കാനുള്ള സാമാന്യയുക്തി പോലും ഒട്ടുമിക്ക അനലിസ്റ്റുകൾ കാണിക്കുന്നില്ല. ലോക ഭക്ഷ്യസുസ്ഥിരത റാങ്കിങ്ങിൽ ചൈന 23ആം സ്ഥാനത്ത് നില്‍ക്കുമ്പോൾ ഇന്ത്യ 33ആം സ്ഥാനത്ത് ആണ്. മാത്രമല്ല, ചൈനയിൽ അഞ്ച് വയസിന് താഴെയുള്ള 8 ശതമാനം കുട്ടികളിൽ പോഷകാഹാരക്കുറവ് രേഖപ്പെടുത്തുമ്പോൾ, അത് ഇന്ത്യയിൽ 38 ശതമാനം ആണ്. അതേപോലെ ഇന്ത്യയിലെ 51 ശതമാനം സ്ത്രീകൾ വിളർച്ച ബാധിച്ചവർ (anemiac) ആകുമ്പോൾ അത്, 10 ശതമാനം മാത്രമാണ് ചൈനയിൽ. ചുരുക്കത്തിൽ പോഷകാഹാര കുറവ് ഒരു വലിയ പ്രശ്‌നമായ രാജ്യം ആണ് ഇന്ത്യ. ഭക്ഷണത്തിന്റെ ലഭ്യത ഇനിയും കുറഞ്ഞാൽ അത് ഉണ്ടാക്കാവുന്ന സാമ്പത്തിക-രാഷ്ട്രീയ-ആരോഗ്യ പ്രതിസന്ധികൾ അനിർവ്വചനീയം ആണ്.\nഇവിടെ ചില കാര്യങ്ങൾ ഓർക്കുന്നത് നല്ലതാണ്. ഇന്ത്യയും ചൈനയും മുഖ്യ ആഹാരം ആയ ധാന്യങ്ങളുടെ ഉത്പ്പാദനത്തിലും ഉപഭോഗത്തിലും 1:1 എന്ന നിരക്ക് നേടിയിട്ടുണ്ട്. ഇന്ത്യ ഒരു മുഖ്യാഹാരം ആയ അരിയുടെ ലോകത്തിലെ ഏറ്റവും വലിയ ഉത്പ്പാദകരും കയറ്റുമതിക്കാരും ആണ്. അരിയുടെ മൊത്തം കയറ്റുമതിയുടെ 22 ശതമാനം ഇന്ത്യയിൽ നിന്നായപ്പോൾ, ചൈനയുടേത് ഷെയർ 6.8 ശതമാനം ആയിരുന്നു 2018 ൽ. ഭക്ഷ്യ ക്ഷാമം തീവ്രമായി അനുഭവിച്ച ഒരു രാജ്യമാണ് ഇന്ത്യ. സ്വാതന്ത്രാനന്തര ഇന്ത്യയുടെ പരമപ്രധാന അജണ്ട ആയിരുന്നു കാർഷിക വികസനം. ആദ്യത്തെ മൂന്ന് പഞ്ചവത്സര പദ്ധതികൾ (ഒന്ന്, മൂന്ന്, നാല്) കാർഷിക വികസനം ലക്ഷ്യമാക്കിയവ ആയിരുന്നു. ഭക്ഷ്യോത്പാദനത്തിൽ സ്വയം പര്യാപ്‌തത നേടുന്നതിനായാണ് 1966ൽ ഹരിത വിപ്ലവം എന്ന പേരിൽ കാർഷിക വികസന പദ്ധതി തുടങ്ങിയത് തന്നെ. തത്‌ഫലമായി അരിയടക്കമുള്ള പല കാർഷിക വിളകളുടെ ഉത്പാദനത്തിന്റെ കാര്യത്തിൽ ലോകത്തിൽ ഒന്നാം സ്ഥാനത്ത് ഇന്ത്യ എത്തി. കോവിഡിനെ തുടർന്ന് ഇന്ത്യ നടപ്പിലാക്കിയ ലോക്ക്ഡൌണ് സാമ്പത്തിക വ്യവസ്ഥയെ നിശ്ചലമാക്കിയപ്പോൾ, 2020-21 ലെ ആദ്യപാദത്തിൽ ഇന്ത്യയുടെ സാമ്പത്തിക വളർച്ച മൈനസ് 23 ശതമാനം ആയി. ഈ സമയത്ത് വളർച്ച കാണിച്ചത് 3.4 ശതമാനം വളർച്ച കാണിച്ച കാർഷിക മേഖല മാത്രമാണ്. കാർഷിക മേഖലയുടെ ഈ വളർച്ച കൂടി ഉണ്ടായിരുന്നില്ലെങ്കിൽ ഒരു പക്ഷേ ഇന്ത്യൻ ജിഡിപി വളർച്ച നിരക്ക് മൈനസ് 30 ശതമാനവും കടന്നേനെ. ചുരുക്കത്തിൽ ഈ പ്രതിസന്ധി കാലത്ത് പ്രതീക്ഷക്ക് വക നൽകിയത് കാർഷിക മേഖല മാത്രമാണ്.\nഇന്ത്യയുടെ 50 ശതമാനത്തിൽ മുകളിൽ തൊഴിലാളികൾ കാർഷികവൃത്തിയെ ആശ്രയിച്ച് ജീവിക്കുന്നവർ ആണ്. ഇന്ത്യൻ ജിഡിപിയുടെ 18 ശതമാനത്തോളം വരുന്നതും കാർഷിക മേഖലയിൽ നിന്നാണ്. തൊഴിലിനായി കാർഷിക മേഖലയുടെ മേലിലുള്ള അതി ആശ്രയത്വം അതിനെ ബന്ധപ്പെട്ട് ജീവിക്കുന്നവരുടെ കുറഞ്ഞ വരുമാനത്തേയും മറച്ച തൊഴിലില്ലായ്മയെ (disguised unemployment) ആണ് കാണിക്കുന്നത്. ലോക്ക്ഡൌണ് കാലത്തും കാർഷികവൃത്തി വലിയ കുഴപ്പമില്ലാതെ പലയിടത്തും നടന്നിരുന്നു. ലോക്ക്ഡൌണിന് ശേഷം മെയ്-ജൂൺ മാസത്തിലെ തൊഴിലാളികളുടെ പലായനത്തിന്റെ വലിയൊരു പങ്ക് ഈ സീസണൽ അഥിതി തൊഴിലാളികൾ ആയിരുന്നു. അവർ വിള ഇറക്കാനും വിള എടുക്കാനും ആയി കാർഷിക പ്രധാന ദേശങ്ങളിൽ വരുന്ന, തങ്ങളുടെ ആവശ്യം കഴിഞ്ഞാൽ തിരികെ പോകുന്ന, വർത്തുള ദേശാന്തരം (circular migration) നടത്തുന്ന തൊഴിലാളികൾ ആണ്. യാതൊരു ആസൂത്രണവും ഇല്ലാതെ നടപ്പിലാക്കിയ ലോക്ക് ഡൗൺ റാബി വിളവിന്റെ വിൽപ്പനയെ കാര്യമായി ബാധിച്ചിരുന്നു. ചന്തകൾ വേണ്ടവിധം പ്രവർത്തിക്കാത്തതിനാൽ കച്ചവടം കാര്യമായി നടന്നില്ല. ഒപ്പം ആഭ്യന്തര ഉപഭോഗത്തിൽ കാര്യമായ കുറവ് ഉണ്ടായതിനാൽ വിലയിലും അത് പ്രതിധ്വനിച്ചു. സർക്കാർ ഏജൻസികളും വിള സംഭരണകാര്യത്തിൽ ഉദാസീനമായാണ് പ്രവർത്തിച്ചിരുന്നത്. വിളവ് ഉണ്ടായിരുന്നെങ്കിലും, കര്‍ഷകന് അതിനതിനനുസരിച്ച പ്രയോജനം ഉണ്ടായില്ലെന്നാണ് വാർത്ത. ഒക്ടോബറിലെ സർക്കാർ കണക്കുകൾ പ്രകാരം 2020 ലെ പല ഖാരിഫ് വിളകളും റെക്കോർഡ് വിളവാണ് റിപ്പോര്‍ട്ട് ചെയ്തിരിക്കുന്നത്. മാത്രമല്ല, 43 ശതമാനം വളർച്ചയാണ് കാർഷികോത്പന്ന കയറ്റുമതിയിൽ ഈ സാമ്പത്തിക വർഷത്തെ ആദ്യ പകുതിയിൽ രേഖപ്പെടുത്തിയിരിക്കുന്നത്. കോവിഡ് നഗരങ്ങളേയും വ്യവസായ മേഖലയേയും നിശ്ചലമാക്കിയപ്പോൾ ഗ്രാമീണ പ്രദേശങ്ങൾ തളർന്നില്ല എന്ന് മാത്രമല്ല, പ്രതീക്ഷക്ക് വകനൽകുന്ന രീതിയിൽ ഇന്ത്യയിലെ ഒരു ബില്യൺ ജനത്തിന് വേണ്ട ഭക്ഷണവും തൊഴിൽ ശാലകൾക്ക് വേണ്ട കാർഷികജന്യ അസംസ്കൃത വസ്തുക്കൾ ഉത്പ്പാദിപ്പിക്കുകയും ചെയ്തു. സമ്പത്ത് കാലത്ത് കാ പത്ത് നട്ടാൽ ആപത്ത് കാലത്ത് ഉതകും എന്ന് പറഞ്ഞത് എത്ര ശരിയായി എന്ന് കാർഷിക മേഖല പഠിപ്പിക്കുന്ന അവസ്ഥയാണ്.\nഈ കണക്കുകൾ വലിയ ഒരു പ്രതീക്ഷ തന്നെയാണ് ഇന്ത്യൻ സാമ്പത്തിക വ്യവസ്ഥയ്ക്ക് നൽകുന്നത്. ഒന്ന്, നല്ല വിളവുണ്ടെങ്കിൽ അടുത്ത ആറ് മുതൽ പന്ത്രണ്ട് മാസങ്ങളിൽ ഭക്ഷ്യോത്പന്നങ്ങളുടെ വിലവർധിക്കുന്നത് മൂലമുള്ള പണപ്പെരുപ്പം ഉണ്ടാകില്ല. രണ്ട്, 1.38 ബില്യൺ വിശക്കുന്ന വയറുകൾ ഏതൊരു ഭരണകൂടത്തിന്റെയും വെല്ലുവിളിയാണ്. ഭക്ഷ്യസുരക്ഷയും, കുട്ടികളിലേയും സ്ത്രീകളിലേയും പോഷകാഹാര കുറവും നൽകുന്ന വെല്ലുവിളികളെ നേരിടാനും ഭക്ഷ്യധാന്യങ്ങൾ നിറഞ്ഞ അറകൾക്കാവും. മൂന്ന്, കർഷകക്ക് നല്ല വിളയൊപ്പം നല്ല വിലയും കിട്ടിയാൽ, ഗ്രാമീണ മേഖലയിലെ മൊത്തം ഉപഭോഗം വർദ്ധിക്കും. കെട്ടിടനിർമ്മാണവും, ഗൃഹോപകരണ-വാഹന ചന്തകൾ സജ്ജീവം ആകും. എന്തിന്, സ്വകാര്യ വിദ്യാഭ്യാസമേഖല വരെ കർഷകന്റെ വിയർപ്പിൽ നിന്നുള്ള പണം കൊണ്ട് നിലനിൽക്കുന്ന അവസ്ഥ വരും. നാല്, കാർഷികേതര മേഖലയും ഭക്ഷ്യ പ്രോസസ്സിംഗ് മേഖലയും ഇതേ രീതിയിൽ വളർച്ച കാണിച്ചാൽ കയറ്റുമതിയും വർദ്ധിക്കാം. അഞ്ച്, സ്വദേശത്തേക്ക് തിരിച്ച് പോയ തൊഴിലാളികളിൽ 20-30 ശതമാനം അവിടെ തന്നെ കുറെകാലം കൂടി തങ്ങാനുള്ള സാധ്യത കൂടും. കാരണം നഗരങ്ങൾ ഒരു പ്രതിസന്ധി സമയത്ത്, അവരെ അസ്‌പൃശ്യരും അനാഥരും ആക്കിയപ്പോൾ സ്വദേശമായ ഗ്രാമങ്ങൾ ആണ് അവരെ സ്വീകരിച്ചത്. നഗരങ്ങളിലെ തൊഴിൽ ശാലകളിൽ തൊഴിലാളികളുടെ കുറവ് ഇപ്പോൾ തന്നെ കൂലി വർദ്ധിപ്പിക്കാൻ ഇടയാക്കിയിട്ടുണ്ട്. തൊഴിലാളി ഒന്ന് സമർത്ഥർ ആയാൽ അവർക്ക് നന്നായി വിലപേശാൻ സാധിക്കും. വ്യവസായ മേഖലയുടെ വളർച്ചക്ക് തടസ്സം തൊഴിലാളിയുടെ കൂലിയും അന്തസ്സോടെ പ്രവർത്തിക്കാനുള്ള അവകാശങ്ങളും ആണെന്ന് പറഞ്ഞു തൊഴിൽ നിയമങ്ങളെ നോക്കുകുത്തികളാക്കിയ ഭരണകൂടത്തിനുള്ള മറുപടി ഇങ്ങനെ കൊടുക്കാൻ കഴിയും.\nചുരുക്കത്തിൽ കോവിഡിനെ തുടർന്നുള്ള സാമ്പത്തിക-തൊഴിൽ പ്രതിസന്ധിയെ മറികടക്കാൻ ഇന്ത്യൻ ഭരണകൂടം കാര്യമായി നിക്ഷേപം നടത്തേണ്ട മേഖല കാർഷിക മേഖലയാണ്. അവിടെ ചിലവാക്കുന്ന ഓരോ രൂപയും, ഒരു തൊഴിൽ ആയി തന്നെ രൂപപ്പെടും. ആ തൊഴിൽവർദ്ധന മാത്രം മതി, മൊത്തം ഉപഭോഗം വർദ്ധിപ്പിക്കാനും സാമ്പത്തികമേഖല ലക്ഷ്യമിട്ട5ട്രില്യൺ അമേരിക്കൻ ഡോളറിൽ എത്താനും. ഇവിടെ ഓർക്കേണ്ട ഒരു കാര്യം, 2020ൽ കാലാവസ്ഥ കര്‍ഷകന് പതിവില്ലാത്തവിധം അനുകൂലമായിരുന്നു. റെക്കോർഡ് വിളവ് കൊണ്ട് കര്‍ഷകന് എന്തെങ്കിലും പ്രയോജനം ഉണ്ടായോ എന്ന് അന്വേഷിക്കേണ്ടത് അത്യാവശ്യം ആണ്, പ്രത്യേകിച്ചും ചെറുകിട പച്ചക്കറി-ഫലവർഗ്ഗ കർഷകർക്ക്. നല്ലൊരു ശതമാനം ചെറുകിട കർഷകർ ഉത്പ്പാദന ചെലവ് പോലും കിട്ടാതെ വെറും കൈയോടെ ചന്തകളിൽ നിന്നും മടങ്ങുന്ന അവസ്ഥയാണ്. ഉദാഹരണത്തിന് ഒരു കിലോ പൂവൻ പഴം ഉപഭോക്താവിന് 20-30 രൂപയ്ക്ക് കിട്ടുമ്പോൾ ഉത്പ്പാദകന് കിട്ടുന്നത് കൂടിവന്നാൽ 10-15 രൂപ ആയിരിക്കും. പത്ത് കിലോ ഉള്ള ഒരു കുലയാണെങ്കിൽ 100-150 രൂപ. വാഴക്കന്ന് സ്വന്തം പറമ്പിലേതും, സ്വന്തം അദ്ധ്വാനവും ആണെങ്കിൽ കര്‍ഷകന് ചിലവ് കഴിയും, പക്ഷെ കൂലിയില്ല. കർഷകൻ അത് ഉപഭോക്താവിന് സബ്‌സിഡി ആയി നൽകി. മറിച്ച് വിത്തും വളവും, അദ്ധ്വാനവും വിലകൊടുത്തു ഉത്പ്പാദിപ്പിച്ചതാണെങ്കിൽ, കർഷകൻ കടക്കാരനാവുകയും ഉപഭോക്താവ് പാവം കർഷകന്റെ നഷ്ടത്തിൽ വൻ ലാഭത്തിൽ പഴം കഴിച്ചു. കേരളത്തിലെ പാതയോരങ്ങളിലെ 100 രൂപക്ക് മൂന്ന് കിലോ നേന്ത്രപ്പഴവും, രണ്ട് കിലോ ഇഞ്ചിയും മേടിക്കുമ്പോൾ ഓർക്കുക അത് ഉണ്ടാക്കിയവൻ കടക്കാരെ നേരിടാനാവാതെ, സ്വന്തം കുട്ടികൾക്ക് കൊടുത്ത വാഗ്‌ദാനങ്ങൾ പാലിക്കാനാവാതെ തകർന്ന് വീണ്ടും കൈക്കോട്ടും, തൂമ്പയും എടുത്ത് ഇറങ്ങിയിട്ടുണ്ട്, മറ്റുള്ളവരെ ഊട്ടാനായി. പൊതുവെ കൃഷിക്കാർ എളുപ്പത്തിൽ കൃഷി വിട്ട് വേറെ തൊഴിലിന് പോകില്ല. കാരണം പലർക്കും കൃഷി തപസ്യ ആണ്, ഒപ്പം മണ്ണ് ചതിക്കില്ല എന്ന വിശ്വാസവും. നിൽക്കക്കള്ളിയില്ലാതെ വരുന്ന അവസ്ഥയിൽ മാത്രമാണ് കർഷകൻ കൃഷി ഉപേക്ഷിക്കാൻ തയ്യാറാവുന്നത്.\nഈ കർഷകർ സാമാന്യ ജനങ്ങൾക്ക് പരിചിതർ ആണ്. അവർ നമുക്ക് ചുറ്റും ഉണ്ട്. 2015-16 നടന്ന പത്താം കാർഷിക സെൻസസ് പ്രകാരം ഇന്ത്യയിലെ ശരാശരി കൃഷിഭൂമിയുടെ വലുപ്പം ഒരു ഹെക്ടർ മാത്രമാണ്. 86 ശതമാനം കൃഷിക്കാരുടെ കൈയിൽ രണ്ട് ഹെക്ടറിലും താഴെ കൃഷിഭൂമിയേയുള്ളു. 13 ശതമാനത്തിന്റെ കൈയിൽ 2-10 ഹെക്ടർ കൃഷിഭൂമിയും, വെറും അര ശതമാനത്തിന്റെ കൈയിൽ മാത്രമാണ് പത്ത് ഹെക്ടറിലും മുകളിൽ കൃഷി ഭൂമിയുള്ളത്. ഓരോ സെൻസസ് കഴിയുമ്പോളും കൃഷിഭൂമിയുടെ വലുപ്പം കുറഞ്ഞു കുറഞ്ഞാണ് വരുന്നത്. അത് കാണിക്കുന്നത്, ഉത്പ്പാദന ക്ഷമതയിൽ വരുത്താവുന്ന വർദ്ധനയുടെ പരിമിതിയാണ്. മാത്രമല്ല, രാസവളപ്രയോഗക്കൂടുതൽ മണ്ണിന്റെ ഫലപുഷ്ടിയും വിളകളുടെ ഉത്പ്പാദനക്ഷമതയും ഉത്പ്പാദന ചിലവിനേയും കാര്യമായി ബാധിച്ചിട്ടുണ്ട്.\nചെറുകിട കർഷകരിലെ ഭൂരിപക്ഷത്തിനേയും 2020 ലെ മൂന്ന് കാർഷിക നിയമങ്ങളും ബാധിക്കാനേ പോകുന്നില്ല. അവരുടെ വിളകൾക്ക് താങ്ങുവിലയില്ല, അവർ കലാകാലങ്ങൾ ആയി തങ്ങളുടെ വിളവ് പൊതുവിപണിയിൽ വിൽക്കുന്നവർ ആണ്. കർണ്ണാടകയിലെ കാർഷിക സഹകരണ സംഘങ്ങൾ കഴിഞ്ഞ എട്ട്-പത്ത് വർഷമായി ഓൺലൈൻ വില്പന വരെ നടത്തുന്നു. എന്നാൽ, 2016ൽ, വാഴപ്പഴത്തിന് മധ്യവർത്തികൾ കാരണമില്ലാതെ വിലയിടിച്ചപ്പോൾ കർഷകർ ചന്തയിൽ കൊണ്ടുവന്ന വാഴപ്പഴം വഴിയിലെ സ്കൂളുകളിലെ കുട്ടികള്‍ക്ക് വെറുതെ നൽകി തങ്ങളുടെ പ്രതിഷേധവും കണ്ണുനീരും അടക്കി. അത് പോലെ കഴിഞ്ഞ വര്‍ഷം മഹാരാഷ്ട്രയിൽ ചില്ലറ കച്ചവടക്കാരന്റെ അടുത്ത് നല്ല വിലയും എന്നാൽ മൊത്ത വ്യാപാരികൾ ഒരു കിലോക്ക് 50 പൈസ വിലയിട്ടപ്പോൾ തക്കാളി കർഷകർ വഴിൽ തൂവി പ്രതിഷേധിച്ചു. കാരണം കർഷകനും ഉപഭോക്താവിനും ഇടക്ക് വലിയൊരു വിടവ് ഉണ്ട്, അത് നികത്തുന്ന മധ്യവർത്തികൾക്ക് അറിയാം കര്‍ഷകന് വിളവെടുത്താൽ ഉടൻ വിറ്റു തീർക്കണമെന്ന്. പച്ചക്കറി-പഴവർഗ്ഗങ്ങൾ കൃഷിയിടത്തിൽ നിന്നും മണിക്കൂറുകൾക്കുള്ളിൽ ചന്തയിൽ എത്തണം. വൈകുന്ന ഓരോ നിമിഷവും വിളവ് ഉപയോഗശ്യൂന്യമാക്കും എന്ന് കർഷകനും, മധ്യവർത്തിക്കും എന്തിന് ഉപഭോക്താവിനും അറിയാം. തങ്ങളുടെ വിളവ് കേടുകൂടാതെ സൂക്ഷിക്കാനുള്ള സാങ്കേതിക വിദ്യയോ, അടിസ്ഥാനസൗകര്യങ്ങളോ അതിന് വേണ്ട ചിലവ് താങ്ങാനുള്ള കഴിവോ കർഷകർക്കില്ലെന്ന് കാർഷിക ഉത്പന്ന വിതരണ ശൃംഖലയിലെ ഓരോ കണ്ണിക്കും നന്നായി അറിയാം. ആ യാഥാർഥ്യമാണ് കർഷകന്റെ ദുരിതങ്ങളുടെ ഒരു പ്രധാന കാരണം.\nഭക്ഷ്യ സുരക്ഷ എന്നത് ദേശിയ സുരക്ഷയുടെ പരമപ്രധാന ഉത്തരവാദിത്വം ആണ്. ഭക്ഷ്യക്ഷാമം വന്നാൽ, പണപ്പെരുപ്പം കണക്കിൽ പെടാത്ത രീതിയിൽ ഉയരും, ജനം ഒരു നേരത്തെ ഭക്ഷണത്തിനായി പരസ്പരം പോരാടും. അരാജകത്വം തെരുവുകളിൽ അഴിഞ്ഞാടും. അതിർത്തിയിലെ കാവൽ ഭടന്മാർ വരെ സമരം നടത്തും. ആഭ്യന്തര സുരക്ഷയ്ക്ക് പോലീസും പട്ടാളവും ഇറങ്ങിയാൽ പോലും സമാധാനം തിരിച്ച് പിടിക്കാൻ ആവില്ല. മാത്രമല്ല, പോഷകാഹാരക്കുറവുള്ള ഒരു ജനതയുടെ ബൗദ്ധിക ശാരീരിക മാനസീക വളർച്ചയും ഉത്പ്പാദനശേഷിയും പരിമിതം ആയിരിക്കും. 1.5 ബില്യൺ ജനത്തിലെ ഒരു ബില്യൺ ബൗദ്ധിക വൈകല്യം ഉള്ളവരും യാതൊരു കാര്യക്ഷമത ഇല്ലാത്തവരും ആകുന്ന അവസ്ഥ ഒന്ന് ആലോചിക്കൂ. പട്ടാളക്കാരൻ ആവാൻ പോലും കൊള്ളാവുന്ന ഒരുത്തൻ ഇല്ലാത്ത അവസ്ഥയാവും. ഇന്ത്യയെ പോലെ ഒരു വൻ ജനസമൂഹത്തിന് കർഷകനേയും, കാർഷിക മേഖലയേയും മറന്നുള്ള വികസന അജണ്ട ആത്മഹത്യാപരം ആണ്.\nകാർഷിക മേഖലയിൽ നിക്ഷേപം നടത്താൻ ഏറ്റവും പറ്റിയ സമയമാണിത്. ഒരു ദേശത്തിന്റെയും വിളവും അതിന്റെ ഗുണമേന്മ നഷ്ടപ്പെടാതെയുള്ള സംഭരണതിനാവശ്യമായ അടിസ്ഥാന സൗകര്യങ്ങൾ, കോൾഡ് സ്റ്റോറേജ്-ഫ്രീസർ കണ്ടൈനർ എന്നിവയും ഓൺലൈൻ വില്പനയ്ക്കുള്ള സൗകര്യങ്ങൾ പഞ്ചായത്ത് തലത്തിൽ നടത്തിയാൽ അത് പല തലത്തിലും തരത്തിലുമുള്ള ഒരുപാട് തൊഴിലുകൾ ഉത്പ്പാദിപ്പിക്കും. കേന്ദ്രസർക്കാർ അതിനായി പണം ചിലവാക്കിയാൽ, അടിസ്ഥാനസൗകര്യങ്ങൾ ഉണ്ടാവുന്നതിനോടൊപ്പം ജനത്തിന്റെ കൈയിൽ പണമുണ്ടാവുകയും അത് സാമ്പത്തിക മേഖലയെ ഉത്തേജിപ്പിക്കുകയും ചെയ്യും. കാർഷികനയ നവീകരണ നിയമങ്ങൾ കൊണ്ടുവരാൻ കാണിക്കുന്ന ആർജ്ജവം ഉള്ള ഭരണകൂടം, ഒരു തുറന്ന വിപണിയിൽ സ്വാതന്ത്രബോധത്തോടെ മത്സരിക്കാൻ കർഷകരെ സജ്ജരാക്കാനുള്ള അടിസ്ഥാന സൗകര്യങ്ങൾ നൽകണം. സംഭരണ ചന്തകൾ എടുത്തുകളഞ്ഞാലോ, മിനിമം വില സൂചികകൾ എടുത്ത് കളഞ്ഞു വലിയ കോര്‍പറേറ്റ്കൾക്കായി കാർഷിക മേഖലയെ തുറന്ന് കൊടുത്താലോ, ഇന്ത്യയിലെ കർഷകന്റെ വരുമാന ഇരട്ടിക്കില്ല, അവന്റെ ദുരിതം തീരില്ല. ഈ മേഖലയിലേക്ക് കാൽവച്ചിട്ടുള്ള ഒരു കോര്‍പറേറ്റിന്റെയും ലക്ഷ്യം കർഷകന്റെ ഉന്നതി അല്ല. എന്നാൽ, എല്ലാം വിപണിക്ക് വിട്ട് കൊടുത്താൽ ഒരു ഭക്ഷ്യദൗർലഭ്യം വന്നാൽ സർക്കാരുകൾക്ക് കാര്യമായൊന്നും ചെയ്യാൻ സാധിക്കില്ല. ഉദാഹരണത്തിന്, 2014-15 കാലത്ത് പയർ-പരിപ്പ് വർഗ്ഗങ്ങളുടെ വില കുതിച്ചുയർന്നപ്പോൾ കര്‍ഷകന് കാര്യമായ ലാഭം ഒന്നും ഉണ്ടായില്ല, പക്ഷേ ഉപഭോക്താവിന്റെ കൈപൊള്ളി. ഇടനിലക്കാർ പ്രത്യേകിച്ചും പയർ-പരിപ്പ് വർഗ്ഗങ്ങൾ ഇറക്കുമതി ചെയ്ത ചില കോര്‍പറേറ്റുകൾ ഉണ്ടാക്കിയ ലാഭം എന്തെന്ന് ഇതുവരെ പൊതുസമൂഹം ചർച്ച ചെയ്തിട്ടില്ല.\nകാര്യങ്ങൾ ഇങ്ങനെയൊക്കെ ആയിരിക്കെ ചൈനയുടെ ഭക്ഷ്യോത്പന്ന ഇറക്കുമതിയെ ചെറുതായി കാണാതെ ഉടൻ പ്രവർത്തിക്കണം ഇന്ത്യൻ സർക്കാർ. കേന്ദ്ര സർക്കാർ ഇടപെടുന്നില്ലെങ്കിൽ സംസ്ഥാനങ്ങൾ മുന്നിട്ടിറങ്ങേണ്ട സമയമാണ്. ചൈന നടത്തുന്നത് ദീർഘവീക്ഷണത്തോടെയുള്ള ഒരു പ്രവൃത്തിയാണ്. ലോക കാർഷികരംഗം അത്ര നല്ല സ്ഥിതിയിൽ അല്ല. കൊറോണ ഉത്പ്പാദനത്തെ ബാധിച്ചിട്ടുണ്ട്. ഒപ്പം ആഫ്രിക്കയിൽ നിന്ന് ഏഷ്യൻ രാജ്യങ്ങളിലേക്ക് പറന്നിറങ്ങിയ വെട്ടുക്കിളി വെടിപ്പാക്കിയ പാടങ്ങൾ ഒരു പാട് പേരുടെ വിശപ്പ് അടക്കേണ്ടവ ആയിരുന്നു. ചൈന സാധനങ്ങൾ മേടിച്ച് കൂട്ടി തങ്ങളുടെ ജനത്തിന്റെ ഭക്ഷ്യ സുരക്ഷ ഉറപ്പാക്കുകയും, എന്നാൽ ഇന്ത്യയും മറ്റ് രാജ്യങ്ങളും ഭക്ഷ്യക്ഷാമം നേരിടുന്ന അവസ്ഥ വന്നാൽ, ചൈനയെ പഴിച്ച് കൊണ്ടിരുന്നിട്ട് ഒരു കാര്യവും ഉണ്ടാവില്ല. ബുദ്ധിപൂർവം ദീർഘവീക്ഷണത്തോടെ ഭരണകൂടം പ്രവർത്തിക്കേണ്ട സമയമാണിത്.\nകോവിഡ് പ്രതിസന്ധി ഭരണകൂടങ്ങളുടെ കാര്യക്ഷമതയും ജനപക്ഷരീതികളും തിരിച്ചറിയാനുള്ള അവസരം കൂടി ആയിരുന്നു. ഇന്ത്യയെ പോലെ ഒരു രാജ്യം ഭക്ഷ്യക്ഷാമത്തിൽ വീണാൽ അതിന് കോവിഡിനെയോ ചൈനയേയോ പഴിക്കാൻ ആവില്ല, അത് ഭരണകൂട നിർമിതിയായി ചരിത്രം പറയും. കർഷകന്റെ ഒപ്പം നില്കണം, ജനത്തിന്റെ വിശപ്പ് അകറ്റാനുള്ള വഴികളും കാണണം.\nആരോഗ്യപ്രവർത്തകർക്കും, പട്ടാളക്കാർക്കും, ഗുരുക്കന്മാർക്കും ആദരവ് നൽകണം എന്ന് ജനത്തിനെ ഉത്ബോധിപ്പിക്കുന്ന പ്രധാനമന്ത്രി, കർഷകരേയും ആദരിക്കാൻ സമയം കണ്ടെത്തണം. മണ്ണിര ഇല്ലാതായാൽ കൃഷി നശിക്കുമെന്നു പഠിപ്പിക്കുന്ന നാട്ടിൽ കർഷകൻ ഇല്ലാതായാൽ ഭക്ഷ്യക്ഷാമമാണെന്ന് തിരിച്ചറിയേണ്ട സമയം അതിക്രമിച്ചു.


murder threat from sanghparivar says bindu ammini സംഘപരിവാറിൽ നിന്ന് വധ ഭീഷണി; പൊലീസ് സംരക്ഷണം നൽകുന്നില്ല: ബിന്ദു അമ്മിണി\nസംഘപരിവാർ വധ ഭീഷണിക്കെതിരെ പൊലീസ് നടപടി എടുക്കുന്നില്ലെന്ന് ബിന്ദു അമ്മിണി കോഴിക്കോട് വർത്താ സമ്മേളനത്തിൽ പറഞ്ഞു. വധ ഭീഷണി നടത്തിയ ആളെ അറസ്റ്റ് ചെയ്തില്ലെങ്കിൽ അടുത്ത ശനിയാഴ്ച കൊയിലാണ്ടി പൊലീസ് സ്റ്റേഷനിൽ സത്യഗ്രഹം ആരംഭിക്കുമെന്നും ബിന്ദു അമ്മിണി പറഞ്ഞു. ശബരിമലയിൽ ഇനി പോകില്ലെന്നും പോയത് സംഘപരിവാർ അഴിഞ്ഞാട്ടത്തിന് മറുപടി നൽകാനാണെന്നും ബിന്ദു പറഞ്ഞു. പോയതിൽ പശ്ചാത്താപം ഇല്ലെന്നും ബിന്ദു അമ്മിണി കൂട്ടിച്ചേർത്തു.\n18ന് രാത്രി ഫോണിലൂടെ ദിലീപ് വേണുഗോപാൽ ഭീഷണിപ്പെടുത്തി. കത്തിച്ചു കളയും എന്നാണ് ഭീഷണി. ഡിജിപിക്ക് പരാതി നൽകിയിട്ട് നടപടിയൊന്നുമുണ്ടായില്ല. പ്രതിയുടെ ഫോൺ പിടിച്ചെടുക്കുന്നില്ല. എന്നാൽ പൊലീസ് തന്റെ ഫോൺ നൽകാൻ നോട്ടിസ് നൽകിയിരിക്കുകയാണെന്നും ബിന്ദു പറഞ്ഞു.\nദളിതരുടെ പരാതി സ്വീകരിക്കാത്ത അവസ്ഥയാണെന്നും സുപ്രിംകോടതിയുടെ പൊലീസ് സംരക്ഷണ ഉത്തരവ് ഉണ്ടായിട്ടും സംരക്ഷണം ഇല്ലെന്നും ബിന്ദു അമ്മിണി ആരോപിച്ചു. കൊയിലാണ്ടി പൊലീസ് സംരക്ഷണം തരാത്തതിനെതിരെ സുപ്രിംകോടതിയെ സമീപിക്കുമെന്നും ബിന്ദു അമ്മിണി പറഞ്ഞു. നാളെ താൻ ഉണ്ടാകുമോ എന്ന് ഉറപ്പില്ലെന്നും ബിന്ദു അമ്മിണി പറഞ്ഞു.\nStory Highlights – murder threat from sanghparivar says bindu ammini\nRead more on: bindu ammini | sanghparivar\nബിന്ദു അമ്മിണി കസ്റ്റഡിയിൽ\nകഅബ പൊളിച്ച് രാമക്ഷേത്രം പണിയണമെന്ന് ആഹ്വാനം; സംഘപരിവാർ പ്രവർത്തകൻ സൗദിയിൽ അറസ്റ്റിൽ\nശബരിമല പ്രവേശം: രഹ്ന ഫാത്തിമയുടെയും ബിന്ദു അമ്മിണിയുടെയും ഹർജികൾ ഇന്ന് സുപ്രിം കോടതിയിൽ\nശബരിമല ദർശനം: രഹ്ന ഫാത്തിമയുടെയും ബിന്ദു അമ്മിണിയുടെയും ഹർജികൾ വെള്ളിയാഴ്ച സുപ്രിംകോടതിയിൽ\nബിന്ദു അമ്മിണിയുടെ ഹർജി: വിശാല ബെഞ്ചിനു വിട്ട സാഹചര്യത്തിൽ ശബരിമല വിധി അവസാന വാക്കല്ലല്ലോയെന്ന് ചീഫ് ജെസ്റ്റിസ്\nശബരിമല യുവതീപ്രവേശം; ബിന്ദു അമ്മിണിയുടെ ഹർജി ഇന്ന് സുപ്രിം കോടതിയിൽ


Homeഉള്ഹിയ്യത്ത്: വിധിയും വിതരണവും\nMr. July 26, 2020\nആരാധനകള് സാധുവാകാന് നിയ്യത്ത് (ഹൃദയത്തില് ഉദ്ദേശ്യമുണ്ടാകല്) നിര്‍ബന്ധമാണ്. നാവുകൊണ്ട് മൊഴിയല് സുന്നത്തും. ഉള്ഹിയ്യത്തിനും ഇത് ബാധകമാണ്. സുന്നത്തായ ഉള്ഹിയ്യത്ത് ഞാന് അറുക്കുന്നു/സുന്നത്തായ മൃഗബലി ഞാന് നടത്തുന്നു തുടങ്ങിയതാണ് നിയ്യത്തിന്റെ രൂപം.\nഅറവും വിതരണവും മറ്റൊരാളെ ഏല്‍പിക്കുന്നതുപോലെ നിയ്യത്തും ഏല്‍പിക്കാം. ഭ്രാന്തന്, അവിശ്വാസി, ബോധക്ഷയമുള്ളവന്, വിവേകമില്ലാത്ത കുട്ടി എന്നിവരെ നിയ്യത്ത് ഏല്‍പിക്കാന് പാടില്ല. അറവ് ഒരാളെ ഏല്‍പിച്ചതുകൊണ്ട് അവന് നിയ്യത്ത് ഏറ്റെടുത്തവനാകുന്നില്ല. ഏല്‍പിച്ചവന് നിയ്യത്ത് ചെയ്തു; അറവ് ഏറ്റെടുത്തവന് ഉള്ഹിയ്യത്താണെന്നറിയാതെ അറുത്താലും സാധുവാകും.\nജീവിച്ചിരിക്കുന്ന ഒരാള്‍ക്കുവേണ്ടി അവന്റെ അനുമതി പ്രകാരവും മരിച്ചുപോയ ഒരാള്‍ക്കുവേണ്ടി അവന്റെ വസ്വിയ്യത്തു പ്രകാരവും മറ്റൊരാള്‍ക്ക് ഉള്ഹിയ്യത്ത് അറുക്കാം.\nനെയ്യാട്, കോലാട്, ഒട്ടകം, മാടുകള് (മൂരി, പശു, എരുമ, പോത്ത്) എന്നിവയാണ് ഉള്ഹിയ്യത്തിന് അംഗീകരിക്കപ്പെട്ട മൃഗങ്ങള്. നെയ്യാട് ഒരു വയസ്സ് പൂര്‍ത്തിയായിരിക്കുകയോ, ആറു മാസം തികഞ്ഞ് മുമ്പല്ലുകളില് നിന്ന് ഒന്നെങ്കിലും കൊഴിഞ്ഞിരിക്കുകയോ വേണം. ഒട്ടകത്തിന് അഞ്ചു വയസ്സും കോലാടിനും മാടുകള്‍ക്കും രണ്ടു വയസ്സും പൂര്‍ത്തിയായിരിക്കണം. (നമ്മുടെ നാട്ടിലുള്ളവ കോലാടുകളാണ്) ഇവകളില് ആണും പെണ്ണും നപുംസകവും ഉണ്ടായിരിക്കും. അതെല്ലാം ഉള്ഹിയ്യത്തിന് പര്യാപ്തമാണ്. ആണ്, നപുംസകം, പെണ്ണ് എന്നീ ക്രമത്തിലാണ് ശ്രേഷ്ഠത കല്‍പിക്കപ്പെടുന്നത്. പക്ഷെ, ഇണചേരല് അധികമായ ആണിനേക്കാള് പ്രസവിക്കാത്ത പെണ്ണിനാണ് ശ്രേഷ്ഠത.\nഒട്ടകം, മാട്, നെയ്യാട്, കോലാട് എന്നീ ക്രമത്തിലാണ് മൃഗങ്ങള്‍ക്ക് ശ്രേഷ്ഠത കല്‍പിക്കപ്പെടുന്നത്. ഏഴ് ആടുകളെ അറുക്കുന്നത് ഒട്ടകത്തെയോ മാടിനെയോ അറുക്കുന്നതിനേക്കാള് ഉത്തമമാണ്. ഏഴില് കുറവാണെങ്കില് ഒട്ടകത്തിനും മാടിനുമാണ് ശ്രേഷ്ഠത. ഒരു മൃഗത്തില് ആടിന്റെ തോതനുസരിച്ച് പങ്കുചേരുന്നതിനേക്കാള് ആടിനെ അറുക്കലാണ് പുണ്യം. എണ്ണത്തിനേക്കാള് വണ്ണത്തിനാണു പ്രാധാന്യം.\nതടിച്ചു കൊഴുത്ത ഒരു മൃഗത്തിന്റെ വിലക്ക് അതിന്റെ ഗുണങ്ങളില്ലാത്ത രണ്ടെണ്ണം കിട്ടുമെങ്കില് ഒന്നാണ് ഉത്തമം. വെള്ള, മഞ്ഞ, മങ്ങിയ വെള്ള, നീല, ചുവപ്പ്, വെള്ളയോട് കറുപ്പോ ചുവപ്പോ കലര്‍ന്നത്, കറുപ്പ്, വെള്ളയിലേക്ക് കൂടുതല് അടുത്തത് എന്നീ ക്രമത്തിലാണ് അടിസ്ഥാനമാക്കിയുള്ള ശ്രേഷ്ഠത. പക്ഷെ, ശ്രേഷ്ഠമായ നിറമുള്ളത് തടി കുറഞ്ഞതാണെങ്കില് നിറത്തില് ശ്രേഷ്ഠത കുറഞ്ഞ തടിച്ച മൃഗത്തിന് മുന്‍ഗണന നല്‍കണം.\nപ്രായത്തിലും വളര്‍ച്ചയിലും മാംസത്തിന്റെ ഗുണമേന്മയിലും മൃഗങ്ങള് അന്യൂനമായിരിക്കണം. ഭക്ഷ്യയോഗ്യമായ ഘടകങ്ങള്‍ക്ക് കുറവു വരുത്തുന്ന ന്യൂനതകള് ഉണ്ടാവരുത്. മാംസത്തിന്റെ ഗുണനിലവാരം കുറക്കുന്നതോ ക്ഷയിപ്പിക്കുന്നതോ ആയ രോഗം, ചിരങ്ങ്, ചൊറി, മുറിവ്, ചൊള്ള, സ്പഷ്ടമായ മുടന്ത്, കാഴ്ചയില്ലായ്മ, കണ്ണ് നഷ്ടപ്പെടല്, അമിതമായി മെലിഞ്ഞ് മജ്ജയും പുഷ്ടിയും കുറയുക, ചെവി, നാക്ക്, വാല്, അകിട് എന്നിവ പൂര്‍ണമായോ ഭാഗികമായോ മുറിഞ്ഞുപോകുക, ഒരവയവം ഇല്ലാതിരിക്കുകയോ നഷ്ടമാകുകയോ, പൊട്ടുകയോ തളരുകയോ അതില്‍നിന്ന് ഒരു ഭാഗം നഷ്ടപ്പെടുകയോ ചെയ്യുക, ഗര്‍ഭം ധരിക്കുക, തീറ്റയെ പ്രതികൂലമായി ബാധിക്കുന്നവിധം പൂര്‍ണമായോ ഭാഗികമായോ പല്ല് പൊട്ടുകയോ കൊഴിയുകയോ ചെയ്യുക എന്നീ ന്യൂനതകളുള്ള മൃഗം ഉള്ഹിയ്യത്തിന് പറ്റുകയില്ല.\nചെവി പറ്റെ തളര്‍ന്നതും ചെവിയില്ലാത്തതും പറ്റില്ല. പല്ല് വരാതിരിക്കുക, തീറ്റയെ പ്രതികൂലമായി ബാധിക്കാത്തവിധം പല്ല് പൊട്ടുകയോ നഷ്ടപ്പെടുകയോ ചെയ്യുക, വാലും അകിടും സൃഷ്ടിപ്പില് തന്നെ ഇല്ലാതിരിക്കുക, വലിയ ഒരവയവത്തില് നിന്ന് അല്‍പം മാത്രം നഷ്ടമാകുക, മാംസത്തെ ബാധിക്കാത്ത വിധം കൊമ്പു പൊട്ടുക (രക്തം ഒലിച്ചാലും ശരി), കൊമ്പില്ലാതിരിക്കുക, ലിംഗം ഇല്ലാതിരിക്കുകയോ മുറിക്കപ്പെടുകയോ ചെയ്യുക, കണ്ണില് നിന്ന് വെള്ളം ഒലിക്കുക, രാത്രി മാത്രം കണ്ണ് കാണാതിരിക്കുക, കഷ്ണം നഷ്ടപ്പെടാത്തവിധം ചെവിയില് തുളയോ പിളര്‍പ്പോ ഉണ്ടാകുക, നേരിയ തോതില് ചെവി കുഴയുക, വരിയുടക്കുക, കൂടുതല് പ്രസവിക്കുക, ഇണചേരല് അധികമാകുക, പ്രസവം കഴിഞ്ഞ് കാലം ദീര്‍ഘിക്കാതിരിക്കുക തുടങ്ങിയ ന്യൂനതകള് ഉള്ഹിയ്യത്തിന് തടസ്സമല്ല.\nദുല്‍ഹിജ്ജ പത്തിന്റെ സൂര്യോദയം മുതല് പതിമൂന്നിന്റെ സൂര്യാസ്തമയം വരെയുള്ള സമയത്ത് അല്ലാഹുവിലേക്കടുക്കാന് വേണ്ടി ബലിയറുക്കപ്പെടുന്ന മൃഗ (ആട്, മാട്, ഒട്ടകം) ത്തിനാണു ഉള്ഹിയത്ത് എന്നു പറയുക. ഖുര്‍ആന്, ഹദീസ്, ഇജ്മാഅ് എന്നീ പ്രമാണങ്ങള് കൊണ്ട് സ്ഥിരപ്പെട്ട പുണ്യകര്‍മ്മമാണ് ഉള്ഹിയ്യത്ത്.\nനബി(സ) പറഞ്ഞു: രക്തമൊലിപ്പിക്കുന്നതിനെക്കാള് അല്ലാഹുവിന് ഇഷ്ടമുള്ള മറ്റൊരു കര്‍മവും ബലിപെരുന്നാളില് മനുഷ്യനില്ല. തീര്‍ച്ചയായും, ബലിമൃഗം അതിന്റെ കൊമ്പുകളും കുളമ്പുകളുമായി ഖിയാമത്ത് നാളില് ആഗതമാകും. അതിന്റെ രക്തം ഭൂമിയില് പതിയുന്നതിന് മുമ്പേ അല്ലാഹുവിങ്കല് ഉന്നതമായ ഒരിടത്തതു സംഭവിച്ചിരിക്കും. അതിനാല് ഉള്ഹിയ്യത്തറുത്ത് നിങ്ങള് ശുദ്ധരായി കൊള്ളട്ടെ. (തുര്‍മുദി, അബൂദാവൂദ്)\nബലിമൃഗങ്ങളെ നിങ്ങള് ബഹുമാനിക്കണം. കാരണം അവ സ്വിറാത്ത് പാലത്തിന്‍മേല് നിങ്ങളുടെ വാഹനങ്ങളാണ് എന്നുള്ള നബിവചനം ശ്രദ്ധേയമാണ്.\nഉള്ഹിയ്യത്ത് ഉമ്മത്തിന്റെ ഹഖില് ശക്തിയായ സുന്നത്താണ്. എന്നാല്, നബി(സ)ക്കു നിര്‍ബന്ധവുമായിരുന്നു. തുര്‍മുദിയുടെയും ദാറഖുത്വ്‌നിയുടെയും നിവേദനത്തിന്റെ അടിസ്ഥാനത്തില് പണ്ഡിതന്‍മാര് അക്കാര്യം വ്യക്തമാക്കുന്നു.\nബലിപെരുന്നാള് ദിനങ്ങളില് തനിക്കും ആശ്രിതര്‍ക്കും ആവശ്യം വേണ്ടുന്ന ചെലവുകള് കഴിച്ച് സ്വത്തില് ബാക്കിയുള്ള, വിവേവകും തക്‌ലീഫുമുള്ള ഏതൊരു മുസ്‌ലിമിനും ബലിദാനം സുന്നത്താണ്. പിതാവ്, പിതാമഹന് എന്നിവര്‍ക്ക് സന്താനത്തിനുവേണ്ടി സ്വന്തം ധനത്തില്‍നിന്നെടുത്ത് ഉള്ഹിയ്യത്തറുക്കാവുന്നതാണ്. അറുത്തവന് ദാനത്തിന്റെയും കുട്ടിക്ക് ഉള്ഹിയ്യത്തിന്റെയും പ്രതിഫലം ലഭിക്കും. (ശര്‍വാനി 9/367)\nഒന്നിലധികം അംഗങ്ങളുള്ള വീട്ടുകാര്‍ക്ക് ഉള്ഹിയ്യത്ത് സുന്നത്ത് കിഫയാണ്. കൂട്ടത്തില് ഒരാള് അറുത്താല് എല്ലാവര്‍ക്കു വേണ്ടിയും അതു മതിയാകുന്നതാണ്. ഒരാളെങ്കിലും അറുക്കാതിരിക്കുന്നത് കറാഹത്താണ്. കുടുംബത്തില് ഒരാള് മാത്രം അറുത്താല് തേട്ടം ഒഴിവായിക്കിട്ടുമെങ്കിലും പ്രതിഫലം മറ്റുള്ളവര്‍ക്ക് ലഭിക്കുകയില്ല. ഒരാളുടെ കര്‍മത്തിന്റെ പുണ്യത്തില് മറ്റുള്ളവരെ കൂടി പങ്കുചേര്‍ത്ത് നിയ്യത്ത് വയ്ക്കുന്നത് ജാഇസാണ്.\nസുന്നത്തായ ഉള്ഹിയ്യത്ത് നേര്‍ച്ചയാക്കിയാലതു നിര്‍ബന്ധമായി മാറും. ഞാനിതു ഉള്ഹിയ്യത്താക്കി, ഇത് ഉള്ഹിയ്യത്താണ് എന്നിങ്ങനെ ഒരു മൃഗത്തെ നിര്‍ണയിച്ചു പറഞ്ഞാല് അതോടെ അതു നിര്‍ബന്ധമായിത്തീരും. എന്നാല്, വെറും വിവരമറിയിക്കല് എന്ന ഉദ്ദേശ്യത്തോടെയാണ് ഇത് ഉള്ഹിയ്യത്താണ് എന്നു പറഞ്ഞതെങ്കില് നിര്‍ബന്ധമാകില്ലെന്ന് സയ്യിദ് ഉമര് ബസരി(റ) അഭിപ്രായപ്പെട്ടിരിക്കുന്നു. (കുര്‍ദി 2/204)\nഉള്ഹിയ്യത്തുദ്ദേശിച്ചവനു ദുല്‍ഹിജ്ജ ആദ്യത്തെ പത്തു ദിവസങ്ങളില് മുടി, നഖം പോലുള്ളവ നീക്കംചെയ്യാതിരിക്കല് സുന്നത്തുണ്ടെന്നു മാത്രമല്ല, നീക്കുന്നത് കറാഹത്തുമാണ്. ഹറാമാണെന്നും അഭിപ്രായമുണ്ട്. എന്നാല്, ഒന്നില് കൂടുതല് മൃഗത്തെ അറുക്കുന്നുണ്ടെങ്കില് ഒന്നാമത്തേത് അറുക്കലോടെ കറാഹത്തില്ലാതെയാകുന്നതാണ്. എങ്കിലും നല്ലത്, എല്ലാത്തിനെയും അറുത്തതിന് ശേഷം കളയലാണ്. (മുഗ്‌നി 4/284)\nപുരുഷനു സ്വന്തമായി അറവ് നടത്തലാണ് അറവ് വശമുണ്ടെങ്കില് പുണ്യകരം; സ്ത്രീക്കു മറ്റൊരാളെ ഏല്‍പ്പിക്കലും. സ്വയം അറുക്കുന്നില്ലെങ്കിലും അറവുസ്ഥലത്ത് ഹാജരാകല് സുന്നത്താകുന്നു. വിദേശത്തുള്ളവര്‍ക്ക് നാട്ടില് ഉള്ഹിയ്യത്തറുക്കാവുന്നതാണ്. ഭരണാധികാരിയല്ലാത്തവനു തന്റെ വീടിനോടനുബന്ധിച്ച് കുടുംബങ്ങളെ സന്നിധിയില് വെച്ചു അറവു നടത്തലാണു ഉചിതം. അയല്‍വാസികള് ഭാഗം ചേര്‍ന്നറുക്കുകയാണെങ്കില്, വീടുകള് പരസ്പം തൊട്ടടുത്താണെങ്കില് എല്ലാ വീടുകളുടെയും പരിസരത്തായി അറുക്കണം. വീടുവിട്ടുള്ള വീട്ടുകാരില് ഒരാളുടെ വീട്ടുപടിക്കല് അറവു നടത്തുകയാണെങ്കില് അയാള്‍ക്കു മാത്രമീ സുന്നത്തു ലഭിക്കും. എല്ലാവര്‍ക്കും സൗകര്യപ്പെടുന്നപൊതുസ്ഥലം കണ്ടെത്തുന്നതില് കുഴപ്പമൊന്നുമില്ല.\nഒട്ടകം, മാട്, ആട് എന്നീ ഇനങ്ങള് മാത്രമേ ഉള്ഹിയ്യത്തിനും പറ്റുകയുള്ളൂ. ഒട്ടകം5വയസ്സ്, മാട്, കോലാട്2വയസ്സ്, നെയ്യാട് 1 വയസ്സ് എന്നിങ്ങനെ പ്രായം തികയേണ്ടതാണ്. വയസ്സ് തികയും മുമ്പേ നെയ്യാടിന്റെ പല്ല് കൊഴിഞ്ഞിട്ടുണ്ടെങ്കിലതും സാധുവാകുന്നതാണ്. (തുഹ്ഫ 9/348)\nആണ്, പെണ് ഇവ രണ്ടും പറ്റുമെങ്കിലും ആണ് മൃഗമാണ് കൂടുതല് ഉചിതം. എന്നാല്, കൂറ്റന്‍കയറലധികരിച്ചതാണെങ്കില് പ്രസവിക്കാത്ത പെണ്‍മൃകമാണു ഉചിതം.\nഒട്ടകം, മാട് എന്നിവയില് ഏഴു പേര്‍ക്കു വരെ ഷെയര് ചേരാവുന്നതാണ്. ഉള്ഹിയ്യത്ത്. അഖീഖത്ത്, ഫിദ്‌യ, വെറും മാംസം എന്നിങ്ങനെ വ്യത്യസ്ത ഉദ്ദേശ്യങ്ങള് വെച്ച് ഒരാള്‍ക്കോ, ഒന്നിലധികം പേര്‍ക്കോ ഒരു മൃഗത്തില് ഇപ്രകാരം ഓഹരി ചേരാവുന്നതാണ്. അറവിനു ശേഷം താന്താങ്ങളുടെ വിഹിതം വീതിച്ചെടുത്താല് മതി. ഇനി ഭാഗിക്കാതെ വിതരണം ചെയ്താലും വിരോധമൊന്നുമില്ല. ആളെണ്ണമനുസരിച്ച് ധര്‍മം ചെയ്യേണ്ട ചുരുങ്ങിയ അളവ് മാംസം അര്‍ഹര്‍ക്ക് കിട്ടുന്നുണ്ടെന്ന് ഉറപ്പുവരുത്തണമെന്നു മാത്രം.\nഏഴു പേര് ചേര്‍ന്നറുക്കുന്ന ഉള്ഹിയ്യത്തില് അവരവരുടെ ഓഹരിയില് നിന്നു തന്നെ സ്വദഖ ചെയ്യല് നിര്‍ബന്ധമാണ്. എല്ലാവര്‍ക്കു വേണ്ടിയും ഒരാളുടെ ഓഹരിയില്‍നിന്നു സ്വദഖ ചെയ്താല് മതിയാകുകയില്ല. കാരണം, ഏഴു പേര് ചേര്‍ന്നറുക്കുന്ന മൃഗം ഏഴു ഉള്ഹിയ്യത്തിന്റെ വിധിയിലാണ്. (ശര്‍വാനി 9/349) ഇതിനര്‍ത്ഥം ഓരോരുത്തരും അവനവനുള്ളത് ഓഹരിവെച്ച് വെവ്വേറെ ധര്‍മ്മം ചെയ്യല് നിര്‍ബന്ധമാണെന്നല്ല. വെവ്വേറെ ഓഹരി വയ്ക്കുന്നത് അനുവദനീയം മാത്രമാണ്. (ഫതാവാ ശാലിയാത്തി, പേ 138).\nമറിച്ച് ബാക്കിയുള്ളവര് അവരുടെ ഓഹരികള് മുഴുവനും സ്വന്തമായെടുത്ത് ഒരാള് മാത്രം തന്റെ ഓഹരിയില്‍നിന്ന് എല്ലാവര്‍ക്കും വേണ്ടി സ്വദഖ ചെയ്താല് മതിയാവില്ല എന്നാണ്. ഉദാഹരണത്തിന്, 70 കിലോ മാംസമുള്ളൊരു മൃഗത്തിന്റെ, പത്തു കിലോ വീതം ആറോഹരിയും (60 കിലോ) മറ്റുള്ളവര് കൈക്കലാക്കി. അവശേഷിക്കുന്ന ആളാണ് തന്റെ കിലോയില്‍നിന്ന് എല്ലാവര്‍ക്കും വേണ്ടി വിതരണം നടത്തിയത്. എന്നാലതു മതിയാകുന്നതല്ല. അതേസമയം, ആകെ 70 കിലോയില്‍നിന്ന്7കിലോ ആദ്യം സാധുക്കള്‍ക്ക് വിതരണം ചെയ്തതിന് ശേഷം ബാക്കി 63 കിലോ9കിലോ വീതം തുല്യമായി ഓരോരുത്തരും വിഹിതിച്ചെടുത്തു. അന്നേരം ഓരോരുത്തരും അവരവരുടെ ഓഹരികളില്‍നിന് ഓരോ കിലോ സ്വദഖ ചെയ്തുകഴിഞ്ഞതിനാല് ഉള്ഹിയ്യത്തിന്റെ നിര്‍ബന്ധദാനം നിയമപ്രകാരം തന്നെ നടന്നിരിക്കുകയാണ്. ഈ ഉദാഹരണം മനസ്സിലാക്കിയാല് ഇനി ഇവ്വിഷയത്തില് തെറ്റിദ്ധാരണക്കിടമില്ല.\nഒന്നിലധികമാളുകള് കൂടിയറുക്കുമ്പോള്, ബാക്കിയുള്ളവരുടെ അനുമതി പ്രകാരം ഒരാളോ, അവര് ഏല്‍പ്പിക്കുന്നതു പ്രകാരം പുറത്തുള്ളവനോ അറവു നടത്തണം. വിതരണവും അപ്രകാരമാകാവുന്നതാണ്. ഷെയറുകാരിലൊരാളുടെ വിഹിതം ഒരു മൃഗത്തിന്റെ ആകെ വിലയുടെ ഏഴിലൊന്നില് കുറയരുത്. 7000 രൂപയുടെ ഒരു മൃഗം ഏഴു പേര് ഒന്നിച്ചറുക്കുമ്പോള് കൃത്യം 1000 രൂപയുടെ ഏഴോഹരി തന്നെയാവേണ്ടതാണ്. താന് ഓഹരിചേര്‍ന്ന മൃഗം ഇന്നതാണെന്ന് ഓരോ ഷെയറുകാരനും വേര്‍തിരിയാതെ ധാരാളം പേരില്‍നിന്നു നിശ്ചിത സംഖ്യം പിരിച്ചു കുറെ മൃഗങ്ങളെ വാങ്ങി ഒന്നിച്ച് അറുത്തുകൊണ്ടുള്ള ‘ബലികര്‍മം’ ചില നാടുകളില് കണ്ടുവരുന്നു. അത് അസാധുവും അസ്വീകാര്യവുമാണ്.\n21,000 രൂപക്ക് 21 പേര് ചേര്‍ന്ന് മൂന്നു മൃഗത്തെയറുത്തുവെന്നിരിക്കട്ടെ. എങ്കില് ഓരോ മൃഗത്തിനും ഏഴു പേര് വീതം നിജപ്പെടുത്തി അതാതു മൃഗത്തിന്റെ ഏഴിലൊന്ന് വീതം സംഖ്യയടക്കേണ്ടതാണ്. മൂന്നു മൃഗത്തിനും തുല്യ വിലയാണെങ്കില് ഓരോരുത്തര്‍ക്കും 1000 രൂപയാണു വരിക. മൂന്നു മൃഗത്തെയും ഒന്നിച്ചറുക്കുകയാണെങ്കില് ഓരോ മൃഗത്തിന്റെയും ഏഴു വിഹിതത്തില്‍നിന്നും സ്വദഖ ചെയ്യേണ്ടുന്ന ചുരുങ്ങിയ അളവ് മാംസമെങ്കിലും ഫുഖറാഇന് എത്തുന്നുണ്ടെന്നുറപ്പ് വരുത്താന് ഷെയറുടമകള് ശ്രദ്ധിക്കേണ്ടതാണ.്\nഅതുറപ്പുള്ളപക്ഷം മൂന്നു മൃഗങ്ങളുടെയും മാംസം ഒരുമിച്ചുകൂട്ടി വിതരണം ചെയ്യുന്നതില് അപാകത വരാനില്ല. തനിക്കു ഭക്ഷിക്കുവാനും സ്വന്തം നിലക്ക് ഹദ്‌യ നല്‍കുവാനും വേണ്ടി ഷെയറുകാരന് സ്വന്തം മൃഗത്തില്‍നിന്ന് മാറ്റിവെച്ചതിനു ശേഷമാണ് വിതരണത്തിനുള്ളത് ഒന്നിച്ചുകൂട്ടേണ്ടത്. ചുരുക്കത്തില്, ഓരോരുത്തരും നിശ്ചിത മൃഗത്തിന്റെ വിലയുടെ ഏഴിലൊന്നിനെയാണ് ഓഹരിയെടുക്കേണ്ടത്. മൃഗത്തെ നിജപ്പെടുത്തുന്നപക്ഷം ഓരോ മൃഗത്തിന്റെയും 21-ല് ഒന്ന് മാത്രമെ ഓരോരുത്തരും ഷെയറെടുക്കുന്നൂള്ളൂ. അതിനു പുറമെ അവരവരുടെ വിഹിതങ്ങളില് നിന്നുതന്നെ വിതരണവും നടക്കണം.\nഅതും ഒന്ന് ഒരാള്‍ക്ക് മാത്രമേ മതിയാകുകയുള്ളൂ. രണ്ടുപേര് ചേര്‍ന്ന് രണ്ടു ആടുകളെ വിലക്കു വാങ്ങി അറുത്താല് ശരിയാകില്ല. കാരണം, ഓരോ ആടിലും ഇരുവരും കൂറായിരിക്കുകയാണ്. അപ്പോള് ‘ഒരു ആട് ഒരാള്‍ക്ക്’ എന്ന നിയമം നിരാകരിക്കപ്പെടുമെന്ന കുഴപ്പം സംഭവിക്കുന്നു.\nമാംസത്തിനു കുറവു വരുത്തുന്ന ന്യൂനതകളില്‍നിന്ന് മുക്തമായിരിക്കണം ഉള്ഹിയ്യത്തു മൃഗം. ചെവി, ചന്തി, അകിട്, നാവ് പോലുള്ളവ മുറിച്ചുമാറ്റപ്പെട്ടത് മതിയാകില്ല. ഗര്‍ഭിണി പറ്റില്ലെന്നാണ് പ്രബലം. ചെവി കീറുക, തുളക്കുക എന്നിവ കുഴപ്പമില്ലെങ്കിലും തന്മൂലം വല്ലതും ചെവിയില്‍നിന്നടര്‍ന്നു പോകരുത്. ഭ്രാന്ത്, മുടന്ത്, കാഴ്ചയില്ലായ്മ, തീവ്രരോഗം, ചൊറി എന്നിവയുള്ളതും പല്ലുകള് മുഴുവന് കൊഴിഞ്ഞുപോയതും ഉള്ഹിയ്യത്തറുക്കാന് പറ്റാത്തതാണ്.\nഒരു പൂര്‍ണ്ണ ഒട്ടകം, പിന്നെ പൂര്‍ണ്ണമാട്, പിന്നെ നെയ്യാട്, പിന്നെ കോലാട്, പിന്നെ ഒരൊട്ടകത്തിന്റെ ഓഹരി ചേരുക, പിന്നെ മാടില് ഓഹരി ചേരുക എന്ന വിധം ശ്രേഷ്ഠതയെ ക്രമപ്പെടുത്തിയിരിക്കുന്നു. എന്നാല്, ഏഴ് ആട് അറുക്കുന്നത് ഒരു ഒട്ടകത്തെക്കാള് പുണ്യമേറിയതാണ്. ഓരോ ഇനത്തിലും കൂടുതല് തടിയുള്ളതാണ് ഏറെ ശ്രേഷ്ടം. എന്നിരിക്കെ അതില് രണ്ടു മെലിഞ്ഞവയെക്കാള് നല്ലത് ഒരു തടിച്ചതാണ്. മെലിഞ്ഞവ ഉല്‍കൃഷ്ട നിറമുള്ളവയോ കൂറ്റന്‍മാരോ ആയിരുന്നാലും ശരി. മാംസം തുല്യവും നിറം വ്യത്യാസവുമായിരുന്നവയില് ഉല്‍കൃഷ്ട നിറമുള്ളതാണുത്തമം. യഥാക്രമം വെളുപ്പ്, മഞ്ഞ, തെളിവില്ലാത്ത വെള്ള, ചുവപ്പ്, കറുപ്പും വെളുപ്പും കലര്‍ന്നത്, കറുപ്പ് എന്ന ക്രമത്തിലാണ് നിറഭേദം തീര്‍ച്ചപ്പെടുത്തുന്നത്. തടിയുള്ള വെളുത്ത മൂരിയും താരതമ്യേന മെലിഞ്ഞ കറുപ്പുള്ള പോത്തും തമ്മില് ശ്രേഷ്ഠമായത് മൂരിയാണ്. മാര്‍ക്കറ്റില് പക്ഷേ പോത്തിനായിരിക്കും വില കൂടുതല്. എന്നാല്, കറുത്ത പോത്ത് അധികം തടിച്ചതാണെങ്കില് അതാണുത്തമം.\nഅനസ്(റ) നിവേദനം: നബി(സ) അരുളി: വല്ലവനും നമസ്കാരത്തിനുമുമ്പ് ഉള്ഹിയ്യത്ത് അറുത്താല് അതവന് തന്റെ ശരീരത്തിനു വേണ്ടി അറുത്തതാണ്. വല്ലവനും നമസ്കാരത്തിനുശേഷം അറുത്താല് അവന്റെ ബലികര്‍മ്മം സമ്പൂര്‍ണ്ണമാവുകയും മുസ്ലിംകളുടെ ചര്യ അവന് കരസ്ഥമാക്കുകയും ചെയ്തു. (ബുഖാരി. 7. 68. 454)\nഇബ്നുഉമര് (റ) നിവേദനം: നബി(സ) ബലിമൃഗത്തെ അറുത്തിരുന്നത് നമസ്കാരസ്ഥലത്തുവെച്ചായിരുന്നു. (ബുഖാരി. 7. 68. 459)\nഅനസ്(റ) പറയുന്നു: നബി(സ) രണ്ട് വെളുത്ത് തടിച്ചയാടുകളെ ഉള്ഹിയ്യത്തറുക്കുകയുണ്ടായി. ഞാനും അപ്രകാരം നിര്‍വ്വഹിക്കും. (ബുഖാരി. 7. 68. 460)\nഅനസ്(റ) നിവേദനം: ബിസ്മിയും തക്ബീറും ചൊല്ലി നബി(സ) തന്റെ കൈ കൊണ്ട് ഉളുഹിയ്യത്തറുക്കുന്നത് ഞാന് കണ്ടിട്ടുണ്ട്. (ബുഖാരി. 7. 68. 465)\nസലമ:(റ) നിവേദനം: നബി(സ)അരുളി: നിങ്ങളില് ആരെങ്കിലും ഒരു മൃഗത്തെ ബലികഴിച്ചാല് അതിന്റെ മാംസം മൂന്നു ദിവസത്തില് കൂടുതല് സൂക്ഷിക്കരുത്. അടുത്തവര്‍ഷം വന്നപ്പോള് പ്രവാചകരേ! കഴിഞ്ഞ കൊല്ലം ചെയ്തപോലെതന്നെയാണോ ഞങ്ങള് ചെയ്യേണ്ടത്? എന്ന് അനുചരന്മാര് ചോദിച്ചു. നബി(സ) അരുളി: നിങ്ങള് ഭക്ഷിക്കുകയും മറ്റുളളവര്‍ക്കു ഭക്ഷിക്കാന് കൊടുക്കുകയും മിച്ചമുളളത് സൂക്ഷിക്കുകയും ചെയ്തുകൊളളുക. അക്കൊല്ലം വലിയ ഭക്ഷണക്ഷാമം ജനങ്ങള്‍ക്ക് ഉണ്ടായിരുന്നു. തന്നിമിത്തം ബലിയുടെ മാംസം മുഖേന നിങ്ങളില് നിന്ന് അവര്‍ക്ക് സഹായം ലഭിക്കട്ടെയെന്ന് ഞാന് വിചാരിച്ചു. (ബുഖാരി. 7. 68. 476)\nഅബൂഉബൈദ്(റ) നിവേദനം: ശേഷം അലി(റ)യിന്റെ കൂടെയും ഞാന് പങ്കെടുത്തു. ഖുതുബ: ക്ക് മുമ്പായി അദ്ദേഹവും പ്രസംഗിച്ചു. ശേഷം ഇപ്രകാരം പ്രസംഗിച്ചു. നബി(സ) ഉളുഹിയ്യത്തിന്റെ മാംസം മൂന്ന് ദിവസത്തിലധികം തിന്നുന്നതിനെ നിങ്ങളോട് വിരോധിച്ചിട്ടുണ്ട്. (ബുഖാരി. 7. 68. 478)\nഉള്ഹിയ്യത്ത് മാംസം അമുസ്ലിമിനു നൽകാമോ?\nഉള്ഹിയ്യതിന്‍റെ ഒരംശവും വേവിച്ചോ അല്ലാതെയോ കറിയായോ തനിച്ചോ അമുസ്ലിമിന് നല്‍കാന് പാടില്ല" -തുഹ്ഫ(9-364).\n( وَلَهُ ) أَيْ الْمُضَحِّي عَنْ نَفْسِهِ مَا لَمْ يَرْتَدَّ إذْ لَا يَجُوزُ لِكَافِرٍ الْأَكْلُ مِنْهَا مُطْلَقًا وَيُؤْخَذُ مِنْهُ أَنَّ الْفَقِيرَ وَالْمُهْدَى إلَيْهِ لَا يُطْعِمُهُ مِنْهَا وَيُوَجَّهُ بِأَنَّ الْقَصْدَ مِنْهَا إرْفَاقُ الْمُسْلِمِينَ بِأَكْلِهَا فَلَمْ يَجُزْ لَهُمْ تَمْكِينُ غَيْرِهِمْ مِنْهُ ( الْأَكْلِ مِنْ أُضْحِيَّةِ تَطَوُّعٍ )\nوَلِلْفَقِيرِ التَّصَرُّفُ فِيهِ بِبَيْعٍ وَغَيْرِهِ أَيْ لِمُسْلِمٍ كَمَا عُلِمَ مِمَّا مَرَّ وَيَأْتِي وَلَوْ أَكَلَ الْكُلَّ أَوْ أَهْدَاهُ غَرِمَ قِيمَةَ مَا يَلْزَمُ التَّصَدُّقُ بِهِ وَلَا يُصْرَفُ شَيْءٌ مِنْهَا لِكَافِرٍ عَلَى النَّصِّ وَلَا لِقِنٍّ إلَّا لِمُبَعَّضٍ فِي نَوْبَتِهِ وَمُكَاتَبٍ أَيْ كِتَابَةً صَحِيحَةً فِيمَا يَظْهَرُ\nحواشي ابن قاسم على التحفة:\n( قَوْلُهُ : أَيْ لِمُسْلِمٍ ) أَيْ فَلَا يَجُوزُ نَحْوُ بَيْعِهِ لِكَافِرٍ .\n( قَوْلُهُ : وَلَا يُصْرَفُ شَيْءٌ مِنْهَا لِكَافِرٍ عَلَى النَّصِّ ) قَالَ فِي شَرْحِ الْعُبَابِ كَمَا نَقَلَهُ جَمْعٌ مُتَأَخِّرُونَ وَرَدُّوا بِهِ قَوْلَ الْمَجْمُوعِ وَنَقَلَهُ الْقَمُولِيُّ عَنْ بَعْضِ الْأَصْحَابِ وَهُوَ وَجْهٌ مَالَ إلَيْهِ الْمُحِبُّ الطَّبَرِيُّ أَنَّهُ يَجُوزُ إطْعَامُ فُقَرَاءِ الذِّمِّيِّينَ مِنْ أُضْحِيَّةِ التَّطَوُّعِ دُونَ الْوَاجِبَةِ أَيْ كَمَا يَجُوزُ إعْطَاءُ صَدَقَةِ التَّطَوُّعِ لَهُ وَقَضِيَّةُ النَّصِّ أَنَّ الْمُضَحِّيَ لَوْ ارْتَدَّ لَمْ يَجُزْ لَهُ الْأَكْلُ مِنْهَا وَبِهِ جَزَمَ بَعْضُهُمْ وَأَنَّهُ يَمْتَنِعُ التَّصَدُّقُ مِنْهَا عَلَى غَيْرِ الْمُسْلِمِ , وَالْإِهْدَاءُ إلَيْهِ ا هـ . وَعِبَارَةُ الْمَجْمُوعِ بَعْدَ أَنْ حُكِيَ عَنْ ابْنِ الْمُنْذِرِ أَنَّهُمْ اخْتَلَفُوا فِي إطْعَامِ فُقَرَاءِ أَهْلِ الذِّمَّةِ فَرَخَّصَ فِيهِ الْحَسَنُ الْبَصْرِيُّ وَأَبُو حَنِيفَةَ وَأَبُو ثَوْرٍ وَقَالَ مَالِكٌ غَيْرُهُمْ أَحَبُّ إلَيْنَا وَكَرِهَ مَالِكٌ إعْطَاءَ النَّصْرَانِيِّ جِلْدَ الْأُضْحِيَّةَ أَوْ شَيْئًا مِنْ لَحْمِهَا وَكَرِهَهُ اللَّيْثُ قَالَ فَإِنْ طُبِخَ لَحْمُهَا فَلَا بَأْسَ بِأَكْلِ الذِّمِّيِّ مَعَ الْمُسْلِمِينَ مِنْهُ مَا نَصُّهُ هَذَا كَلَامُ ابْنِ الْمُنْذِر وَلَمْ أَرَ لِأَصْحَابِنَا كَلَامًا فِيهِ وَمُقْتَضَى الْمَذْهَبِ أَنَّهُ يَجُوزُ إطْعَامُهُمْ مِنْ ضَحِيَّةِ التَّطَوُّعِ دُونَ الْوَاجِبَةِ ا هـ .\nوفي حواشي الشرواني على التحفة:\nوَقَوْلُهُ : أَيْ لِمُسْلِمٍ أَيْ فَلَا يَجُوزُ نَحْوُ بَيْعِهِ لِكَافِرٍ ا هـ . سم أَقُولُ وَقُوَّةُ كَلَامِهِمْ تُفِيدُ أَنَّهُ لَا يَجُوزُ لِلْفَقِيرِ نَحْوُ بَيْعِ نَحْوِ جِلْدِهَا لِلْكَافِرِ أَيْضًا فَلْيُرَاجَعْ\n( وَلَهُ ) أَيْ الْمُضَحِّي عَنْ نَفْسِهِ إنْ لَمْ يَرْتَدَّ ( الْأَكْلُ مِنْ أُضْحِيَّةِ تَطَوُّعٍ ) ... وَخَرَجَ بِمَا مَرَّ مَا لَوْ ضَحَّى عَنْ غَيْرِهِ أَوْ ارْتَدَّ فَلَا يَجُوزُ لَهُ الْأَكْلُ مِنْهَا كَمَا لَا يَجُوزُ إطْعَامُ كَافِرٍ مِنْهَا مُطْلَقًا , وَيُؤْخَذُ مِنْ ذَلِكَ امْتِنَاعُ إعْطَاءِ الْفَقِيرِ وَالْمُهْدَى إلَيْهِ مِنْهَا شَيْئًا لِلْكَافِرِ , إذْ الْقَصْدُ مِنْهَا إرْفَاقُ الْمُسْلِمِينَ بِالْأَكْلِ لِأَنَّهَا ضِيَافَةُ اللَّهِ لَهُمْ فَلَمْ يَجُزْ لَهُمْ تَمْكِينُ غَيْرِهِمْ مِنْهُ لَكِنْ فِي الْمَجْمُوعِ أَنَّ مُقْتَضَى الْمَذْهَبِ الْجَوَازُ ...\n( قَوْلُهُ : كَمَا لَا يَجُوزُ إطْعَامُ كَافِرٍ ) دَخَلَ فِي الْإِطْعَامِ مَا لَوْ ضَيَّفَ الْفَقِيرُ أَوْ الْمُهْدَى إلَيْهِ الْغَنِيُّ كَافِرًا فَلَا يَجُوزُ , نَعَمْ لَوْ اضْطَرَّ الْكَافِرُ وَلَمْ يَجِدْ مَا يَدْفَعُ ضَرُورَتَهُ إلَّا لَحْمَ الْأُضْحِيَّةِ فَيَنْبَغِي أَنْ يَدْفَعَ لَهُ مِنْهُ مَا يَدْفَعُ ضَرُورَتَهُ وَيَضْمَنُهُ الْكَافِرُ بِبَدَلِهِ لِلْفُقَرَاءِ وَلَوْ كَانَ الدَّافِعُ لَهُ غَنِيًّا كَمَا لَوْ أَكَلَ الْمُضْطَرُّ طَعَامَ غَيْرِهِ فَإِنَّهُ يَضْمَنُهُ بِالْبَدَلِ , وَلَا تَكُونُ الضَّرُورَةُ مُبِيحَةً لَهُ إيَّاهُ مَجَّانًا ( قَوْلُهُ : مُطْلَقًا ) أَيْ فَقِيرًا أَوْ غَنِيًّا مَنْدُوبَةٌ أَوْ وَاجِبَةٌ ( قَوْلُهُ وَيُؤْخَذُ مِنْ ذَلِكَ ) أَيْ حُرْمَةُ الْإِطْعَامِ ( قَوْلُهُ : وَالْمُهْدَى إلَيْهِ مِنْهَا شَيْئًا لِلْكَافِرِ ) أَيْ وَلَوْ بِبَيْعٍ كَمَا يَأْتِي\n➡അല്ലാഹു മുസ്ലിംകൾക്ക് പ്രത്യേകമായി നൽകുന്ന വിരുന്നാണ് ഉൾഹിയ്യത്ത്. അത് മറ്റുള്ളവർക്ക് കൊടുത്താൽ അതിന്റ്റെ മഹത്വത്തിനു കളങ്കം വരുത്തലാവും.\n➡ശാഫി മദ്ഹബും ലോകത്തെ ഭൂരിഭാഗം പണ്ഡിതരും കാഫിരീങ്ങൾക്ക് ഉള്ഹിയ്യത്തിൽ നിന്ന് കൊടുക്കാൻ പറ്റില്ല എന്ന് ഫത്വ നൽകിയിട്ടുണ്ട്.\n➡തന്റ്റെ അയൽവാസികളായോ ബന്ധക്കാരായോ കാഫിരീങ്ങൾ ഉള്ളവർ വേണമെങ്കിൽ വേറെ ഇറച്ചി സംഘടിപ്പിച്ചോ അറുത്തോ അവർക്ക് കൊടുക്കാവുന്നതാണ്. അവർക്ക് ഉള്ഹിയത്തെന്നോ അല്ലാത്തതെന്നോ ഉള്ള വിത്യാസമില്ലല്ലോ..\nഉള്ഹിയ്യത്ത് എന്നാൽ എന്ത്..?\nബലി പെരുന്നാൾ ദിനം സൂര്യോദയ ശേഷം നിർബന്ധഘടകങ്ങൾ മാത്രമുള്ള രണ്ടു റക്അത്ത് നിസ്കാരവും രണ്ട് ഖുത്ബയും നിർവ്വഹിക്കാൻ ആവശ്യമായ സമയം കഴിഞ്ഞതു മുതൽ ദുൽഹിജ്ജ: പതിമൂന്നിന്റെ സൂര്യാസ്തമയത്തിനിടയിൽ പ്രത്യേക നിർബന്ധനകളോടെ അല്ലാഹു ﷻ ന്റെ പ്രീതിക്ക് വേണ്ടി അറുക്കപ്പെടുന്ന മൃഗത്തിന്നാണ് ഉള്ഹിയ്യത്ത് എന്ന് പറയുന്നത്. പ്രസ്തുത മൃഗത്തെ അറവ് നടത്തുന്നതിനെക്കുറിച്ചും ഉള്ഹിയ്യത്ത് എന്ന് ധാരാളമായി പ്രയോഗിക്കാറുണ്ട്...\nഖുർആൻ, സുന്നത്ത്, ഇജ്മാഅ് എന്നിവ ഇതിന്റെ പ്രമാണങ്ങളാണ്. "നിന്റെ നാഥന് വേണ്ടി നീ നിസ്കരിക്കുകയും അറവ് നടത്തുകയും ചെയ്യുക" എന്ന് സൂറത്തുൽ കൗസറിലെ രണ്ടാം സൂക്തവും നബി ﷺ തങ്ങൾ കൊമ്പുകളുള്ള വെളുത്ത രണ്ട് ആടിനെ തന്റെ തൃക്കൈ കൊണ്ട് ബിസ്മിയും തക്ബീറും ചൊല്ലി ബലികർമ്മം നടത്തിയെന്ന മുസ്ലിം റിപ്പോർട്ട് ചെയ്ത ഹദീസും ഉള്ഹിയ്യത്തിന്റെ പ്രമാണങ്ങളാണ്...\nഉള്ഹിയ്യത്ത് അറുത്ത് അതിന്റെ മാംസം ദാനം ചെയ്യലാണ് സുന്നത്തായ ധർമ്മങ്ങളിൽ ഏറ്റവും ഉത്തമം...\nമുസ്ലിം സമുദായത്തിലെ പ്രായപൂർത്തിയും ബുദ്ധിയും വിവേകവും അറവ് നടത്താൻ സാമ്പത്തിക ശേഷിയുമുള്ള ഏതൊരാൾക്കും ഉള്ഹിയ്യത്ത് അറുക്കാൻ ശക്തമായ സുന്നത്താണ്.\nനേർച്ചയാക്കപ്പെട്ട ഉള്ഹിയ്യത്ത് മൃഗത്തെ സമയത്തിന് മുമ്പ് അറുത്താൽ ഉള്ഹിയ്യത്തായി പരിഗണിക്കുമോ ?\nഇല്ല. സമയത്തിന് മുമ്പ് അറുക്കപ്പെട്ട പ്രസ്തുത മൃഗത്തിന്റെ മാംസം മുഴുവനും പാവങ്ങൾക്ക് സ്വാദഖ: ചെയ്യലും അത് പോലോത്ത മറ്റൊന്നിനെ സമയത്ത് അറുത്ത് അതിന്റെ മാംസം മുഴുവനും പാവങ്ങൾക്ക് വിതരണം ചെയ്യലും നിർബന്ധമാണ്.\nഉള്ഹിയ്യത്തിന് നിർണ്ണയിക്കപ്പെട്ട നേർച്ച മൃഗം മരണപ്പെടുമെന്നുറപ്പായാൽ സമയത്തിന് മുമ്പ് അറക്കാമോ\nസമയത്തിന് മുമ്പ് മരണപ്പെടുമെന്ന് കണ്ടാൽ അതിനെ അറുത്ത് സാധാരണ നിർബന്ധ ഉള്ഹിയ്യത്ത് പോലെ മാംസം വിതരണം ചെയ്യണം. മരണകാരണം തന്നിൽ നിന്നുണ്ടായതല്ലെങ്കിൽ പകരം മറ്റൊന്നിനെ അറുക്കേണ്ടതില്ല.\nരാത്രി അറുക്കുന്നതിന്റെ വിധി എന്താണ് ?\nപ്രത്യേക ആവശ്യമോ നേട്ടമോ ഇല്ലാതെ രാത്രി അറുക്കുന്നത് കറാഹത്താണ്.\nആവശ്യം, നേട്ടം എന്നിവക്ക് ഓരോ ഉദാഹരണം പറയാമോ..?\nആവശ്യം :- ഉള്ഹിയ്യത്തിന് തടസ്സമാകുന്ന ജോലിയിൽ പകലിൽ ഏർപ്പെടുക, മൃഗം കവർച്ച ചെയ്യപ്പെടുമെന്ന് ഭയപ്പെടുക.\nനേട്ടം :- ഫുഖറാഇന് വരാനുള്ള സൗകര്യം രാത്രിയിലാവുക, അതിഥികളോ ഭക്ഷണമാവശ്യമുള്ളവരോ രാത്രിയിൽ ഹാജരാവുക\nഉള്ഹിയ്യത്തിന് പറ്റിയ മൃഗങ്ങൾ ഏവ..?\nആട്, മാട്, ഒട്ടകം എന്നിവയാണ് ഉള്ഹിയ്യത്തിന്റെ മൃഗങ്ങൾ.\nഉള്ഹിയ്യത്ത് അറുക്കാൻ ആടിന് എത്ര വയസ്സാകണം\nകോലാടിന് (നമ്മുടെ നാട്ടിൽ സാധാരണയുള്ളതിന്) രണ്ട് വയസ്സ് പൂർണ്ണമാവുകയും നെയ്യാടിന് ഒരു വയസ്സ് പൂർണ്ണമാവുകയോ, ആറ് മാസത്തിന് ശേഷം പല്ല് പറിയുകയോ വേണം.(ചെമ്മരിയാട് കൊലാടിൽ പെട്ടത് തന്നെയാണ്. അതിന് രണ്ട് വയസ്സ് പൂർത്തിയായിരിക്കണം). നെയ്യാടിന് ഒരു വയസ്സ് പൂർണ്ണമാകുന്നത് വർഷത്തിന്റെ അടിസ്ഥാനത്തിലുള്ള പ്രായപൂർത്തിയുടെയും പല്ല് കൊഴിയുന്നത് സ്ഖലനത്തിന്റെ അടിസ്ഥാനത്തിലുള്ള പ്രായപൂർത്തിയുടെയും സ്ഥാനത്തായാണ് ഗണിക്കപ്പെടുന്നത്.\nമാടിനെ(പശു, പോത്ത്, കാള) ഉള്ഹിയ്യത്ത് അറുക്കാൻ എത്ര വയസ്സ് വേണം\nരണ്ടു വയസ്സ് പൂർണ്ണമാവണം\nഒട്ടകങ്ങളെ ഉള്ഹിയ്യത്ത് അറുക്കാൻ എത്ര വയസ്സ് വേണം\nഅഞ്ച് വയസ്സ് പൂർണ്ണമാവണം\nഉള്ഹിയ്യത്തിന്റെ മൃഗങ്ങളുടെ വയസ്സ് കണക്കാക്കുന്നതിലെ അവലംബനം എന്താണ്\nഇത്തരം മൃഗങ്ങളെക്കുറിച്ച് അറിവും പരിചയമുള്ളവരുടെ വാക്കും, വിൽപനക്കാരൻ വിശ്വസ്ഥനാവുകയും അവന്റെ കൈവശം പ്രസവിക്കപ്പെട്ടതാവുകയും ചെയ്താൽ അവന്റെ വാക്കുമാണ് അവലംബം.\nഉള്ഹിയ്യത്തിന്റെ മൃഗങ്ങളിൽ ശ്രേഷ്ഠതയുടെ ക്രമം വിവരിക്കാമോ\n1. ഏഴ് നെയ്യാടുകൾ\n2. ഏഴ് കോലാടുകൾ\n7. ഒട്ടകത്തിലെ വിഹിതം\n8. മാടിലെ വിഹിതം\nഈ ക്രമത്തിലാണ് മൃഗങ്ങളുടെ ശ്രേഷ്ഠതാ ക്രമം.\nഉള്ഹിയ്യത്തിന്റെ മൃഗങ്ങളിലെ കളറുകളുടെ മുൻഗണനാ ക്രമം വിവരിക്കാമോ\n3. മങ്ങിയ വെള്ള\n4. ചാര നിറം\n6. വെളുപ്പും ചുവപ്പും കലർന്നത്\n7. വെളുപ്പും കറുപ്പും കലർന്നത്\n8. തനി കറുപ്പ്\nഎന്നീ ക്രമത്തിലാണ് കളറുകളുടെ മുൻഗണന. വെളുപ്പിലേക്ക് കൂടുതൽ സാദൃശ്യതയുള്ളതിനെ അതല്ലാത്തതിനേക്കാൾ മുന്തിക്കണം.\nഉത്തമ നിറമുള്ള പെൺമൃഗവും അതില്ലാത്ത ആൺമൃഗവും തമ്മിൽ ഏതാണുത്തമം..?\nഉത്തമനിറമില്ലെങ്കിലും ആണ് തന്നെയാണുത്തമം.\nതടിച്ച് കൊഴുത്ത പെൺമൃഗവും മെലിഞ്ഞ ആൺമൃഗവും തമ്മിൽ ഏതാണുത്തമം..?\nതടിച്ച് കൊഴുത്ത പെൺമൃഗമാണ് പ്രസ്തുത ആണിനേക്കാളുത്തമം. ഇവിടെ ആണിന് ഉത്തമ നിറമുണ്ടായാലും ഇത് തന്നെയാണ് നിയമം.\nമണി ഉടക്കപ്പെട്ടതും ഉടക്കപ്പെടാത്തതും തമ്മിൽ ഏതാണുത്തമം..?\nഇണചേരാത്തതാണെങ്കിൽ ഉടക്കപ്പെടാത്തതും, ഇണചേർന്നതാണെങ്കിൽ ഉടക്കപ്പെട്ടതുമാണുത്തമം.\nഉള്ഹിയ്യത്തിന് പറ്റിയ മൃഗങ്ങളിൽ ഏറ്റവും ഉത്തമം ഏതാണ്..?\nതടിച്ച് കൊഴുത്ത വെള്ള നിറമുള്ള ആൺ മൃഗമാണ് ഏറ്റവും ഉത്തമം. തടിച്ച് കൊഴുത്തതിനാണ് കൂടുതൽ പരിഗണന നൽകേണ്ടത്. പിന്നീട് ആൺ മൃഗത്തിനും അതിന് ശേഷം നിറങ്ങൾക്കും പരിഗണന നൽകുക. ഉള്ഹിയ്യത്തിന്റെ മൃഗത്തെ ആവശ്യമായ ഭക്ഷണം നൽകി തടിപ്പിച്ചെടുക്കൽ സുന്നത്താണ്. കാരണം അത് അല്ലാഹുവിന്റെ ചിഹ്നങ്ങളിൽ പെട്ടതാണല്ലോ.\nകൊമ്പുള്ള മൃഗത്തിന് കൂടുതൽ ശ്രേഷ്ഠതയുണ്ടോ..?\nഉള്ഹിയ്യത്തിന്റെ മൃഗം എങ്ങനെയുള്ളതായിരിക്കണം..?\nഉള്ഹിയ്യത്തിന്റെ മൃഗം മാംസത്തിനോ, ഭക്ഷയോഗ്യമായ മറ്റ് ഭാഗത്തിനോ പിന്നീടെങ്കിലും കുറവ് വരുത്തുന്ന എല്ലാ ന്യൂനതകളിൽ നിന്നും മുക്തമായിരിക്കണം.\nസാമ്പത്തിക ശേഷി കൊണ്ട് അർത്ഥമാക്കുന്നത് എന്താണ്..?\nബലി പെരുന്നാൾ ദിനത്തിലെ തന്റെയും താൻ ചെലവ് നൽകാൻ നിർബന്ധമായവരുടെയും ആവശ്യങ്ങൾ കഴിച്ച് ഉള്ഹിയ്യത്ത് നിർവ്വഹിക്കാനാവശ്യമായ സമ്പത്ത് മിച്ചം വന്നവൻ എന്നാണ് കഴിവുള്ളവൻ എന്നത് കൊണ്ട് ഇവിടെ അർത്ഥമാക്കുന്നത്.\nകടമുള്ളവർക്ക് ഉള്ഹിയ്യത്ത് സുന്നത്തുണ്ടോ..?\nഅവധി എത്തിയതോ, അല്ലാത്തതോ ആയ കടം വീട്ടാനുള്ള സമ്പത്ത് കഴിച്ച് ഉള്ഹിയ്യത്ത് അറുക്കാനാവശ്യമായ സമ്പത്ത് മിച്ചം വരുന്നുണ്ടെങ്കിൽ അറവ് നടത്തൽ സുന്നത്താണ്. മിച്ചം വരുന്നില്ലെങ്കിൽ നിലവിലുള്ള സമ്പത്ത് കടം വീട്ടാൻ ഉപയോഗിക്കണം. ഉള്ഹിയ്യത്ത് ഒരിനം സ്വദഖ:യായത് കൊണ്ട് കടം വീട്ടാനാവശ്യമായ സമ്പത്ത് മറ്റ് സ്വദഖ:കൾക്ക് ഉപയോഗിക്കാൻ പാടില്ലാത്തത് പോലെ ഉള്ഹിയ്യത്തിനും ഉപയോഗിക്കാൻ പാടില്ല.\nകുട്ടിക്ക് വേണ്ടി രക്ഷിതാവ് അറവ് നടത്തിയാൽ രക്ഷിതാവിനും ഉള്ഹിയ്യത്തിന്റെ പ്രതിഫലം ലഭിക്കുമോ..?\nഇല്ല. ഉള്ഹിയ്യത്തിന്റെ പ്രതിഫലം കുട്ടിക്കും അത് ദാനം ചെയ്തതിന്റെ പ്രതിഫലം രക്ഷിതാവിനും ലഭിക്കുന്നതാണ്.\nഉള്ഹിയ്യത്ത് അറുക്കാൻ നേർച്ചയാക്കിയവന് അത് നിർവ്വഹിക്കുന്നതിന് മുമ്പ് മരണപ്പെട്ടാൽ എന്ത് ചെയ്യണം..?\nമൃഗത്തെ നിർണ്ണയിക്കാതെയാണ് നേർച്ചയാക്കിയതെങ്കിൽ മറ്റുള്ളവർ അത് നടപ്പിലാക്കണമെങ്കിൽ അദ്ദേഹം വസ്വിയ്യത്ത് ചെയ്തിരിക്കണം. മൃഗത്തെ നിർണ്ണയിച്ച് നേർച്ചയാക്കിയതാണെങ്കിൽ വസ്വിയ്യത്ത് ചെയ്തിട്ടില്ലെങ്കിലും മറ്റുള്ളവർ അതിനെ അറുക്കണം. മൃഗത്തെ നേരത്തെ നിർണ്ണയിച്ചാൽ അറവിന്റെ സമയത്ത് നിയ്യത്ത് ആവശ്യമില്ല എന്നതാണിതിന് കാരണം.\nമരണപ്പെട്ടവർക്ക് വേണ്ടി ഉള്ഹിയ്യത്ത് അറുക്കൽ അനുവദനീയമാണോ..?\nഅവർ വസ്വിയ്യത്ത് ചെയ്തിട്ടുണ്ടെങ്കിൽ അറുക്കൽ അനുവദനീയമാണ്. ഇല്ലെങ്കിൽ അറുക്കാൻ പാടില്ല.\nഏറ്റവും ഉത്തമ സമയം ഏതാണ്..?\nസൂര്യൻ ഉദിച്ച് നമ്മുടെ കാഴ്ചയിൽ7മുഴം ഉയർന്നതിന് ശേഷം (സൂര്യനുദിച്ചു 18 മിനിട്ടും 46 സെക്കന്റും കഴിഞ്ഞ ശേഷം) ചുരുങ്ങിയ രൂപത്തിൽ രണ്ട് റക്അത്തും ചുരുങ്ങിയ രണ്ട് ഖുത്ബയും നിർവ്വഹിക്കാനാവശ്യമായ സമയം കഴിഞ്ഞതിന് ശേഷം അറവ് നടത്തലാണ് ഏറ്റവും ഉത്തമം.\nനിസ്കാരം നിർവ്വഹിക്കുന്നതിന് മുമ്പ് അറവ് നടത്താമോ..?\nബലി പെരുന്നാൾ ദിവസം സൂര്യനുദിച്ച് ചുരുങ്ങിയ രൂപത്തിലുള്ള രണ്ട് റക്അത്ത് നിസ്കാരവും ചുരുങ്ങിയ രണ്ട് ഖുത്ബയും നിർവ്വഹിക്കാനാവശ്യമായ സമയം കഴിഞ്ഞാൽ... നിസ്കരിച്ചാലും ഇല്ലെങ്കിലും അറവിന്റെ സമയം പ്രവേശിക്കുന്നതാണ്.\nസമയത്തിന് മുമ്പോ, ശേഷമോ അറവ് നടത്തിയാൽ അത് ഉള്ഹിയ്യത്തായി പരിഗണിക്കുമോ..?\nഇല്ല. അത് ഉള്ഹിയ്യത്തായി പരിഗണിക്കുകയില്ല\nനേർച്ചയാക്കപ്പെട്ട മൃഗത്തെ സമയത്ത് അറുക്കാൻ കഴിഞ്ഞില്ലെങ്കിൽ അടുത്ത വർഷം വരെ കാത്തിരിക്കേണ്ടതുണ്ടോ..?\nഇല്ല. സമയത്തിന് ശേഷം വളരെ പെട്ടെന്ന് തന്നെ ഖളാആയി അറുക്കലും സാധാരണ നിർബന്ധ ഉള്ഹിയ്യത്ത് പോലെ അതിന്റെ മാംസം മുഴുവനും പാവപ്പെട്ടവർക്ക് സ്വദഖ: ചെയ്യലും നിർബന്ധമാണ്...\nഉള്ഹിയ്യത്തിന് നിയ്യത്ത് ആവശ്യമുണ്ടോ?\nനിയ്യത്തുകള് കൊണ്ടാണ് ഏതൊരുകാര്യവും പരിഗണിക്കപ്പെടുന്നത്. അത് കൊണ്ട് തന്നെ ഉളുഹിയ്യത്തിനെ കരുതലും അനിവാര്യമാണ്. അറുക്കുമ്പോഴോ നിശ്ചിത മൃഗത്തെ ഉളുഹിയ്യത്തിന് നിര്‍ണ്ണയിക്കുമ്പോഴോ നിയ്യത്ത് ചെയ്യാവുന്നതാണ്. അറവ് ഏല്‍പ്പിച്ച യാളെ നിയ്യത്ത് ഏല്‍പ്പിക്കല് കൊണ്ടും വിരോധമില്ല.\nഉള്ഹിയ്യത്തിന് പറ്റാത്ത മൃഗങ്ങൾ ഏവ?\nമെലിഞ്ഞ് മജ്ജ നശിച്ചതോ, ചെവി ,വാൽ പൃഷ്ടം, അകിട്, നാവ് തുടങ്ങി ഏതെങ്കിലും അവയവം മുറിച്ച് മാറ്റപ്പെട്ടതോ, കണ്ണിനു കാഴ്ച നഷ്ടപ്പെട്ടതോ, കാഴ്ച തടസ്സപ്പെടും വിധത്തിൽ കണ്ണിൽ പാട മൂടിയതോ , വ്യക്തമായ മുടന്തോ, ശക്തമായ രോഗമോ ഉള്ള മൃഗം ഉള്ഹിയ്യത്തിന് പറ്റില്ല. ഗർഭമുള്ള മൃഗത്തെയും ബലികർമ്മത്തിനു പറ്റില്ല.\nനേർച്ചയായ ഉള്ഹിയ്യത്തിൽ ശ്രദ്ധിക്കേണ്ടത് എന്തെല്ലാം?\nബലിയറുത്ത മൃഗം നേർച്ചയാക്കപ്പെട്ടതാണെങ്കിൽ അതിൻ റ്റെ മാംസമോ തോലോ മറ്റു ഭാഗങ്ങളോ ഒന്നും ബലിയറുത്തയാൾക്കും അയാൾ ചെലവിനു നൽകൽ നിർബന്ധമായവർക്കും അനുവദനീയമല്ല. അവ തീർത്തും ദാനം ചെയ്യൽ നിർബന്ധമാണ്. അതിൽ നിന്ന് വല്ല്ലതും അവൻ ഉപയോഗിച്ചാൽ അതീന്റെ ബദൽ (പകരം )ദരിദ്രർക്ക് നൽകാ‍ൻ അയാൾ ബാധ്യസ്ഥനായിരിക്കും.\nഉള്ഹിയ്യത്തും അഖീഖത്തും ഒന്നിച്ച്കരുതാമോ?\nഉള്ഹിയ്യത്തിനാവശ്യമായ ഒരു ആട് കൊണ്ടോ, മാട് , ഒട്ടകം എന്നിവയിൽ ഏഴിൽ ഒരു ഭാഗം കൊണ്ടോ ഉള്ഹിയ്യത്തും, അഖ്വീഖയും ഒന്നിച്ച് കരുതിയാൽ രണ്ടും നഷ്ടപ്പെടുന്നതാണ്. ഒട്ടകം, മാട് എന്നിവയിൽ ഒന്നിന്റെ ഏഴിൽ ഒരു ഭാഗം ഉള്ഹിയ്യത്തും ഒരു ഭാഗം അഖ്വീഖയും എന്ന് കരുതിയാൽ രണ്ടും ലഭിക്കുന്നതാണ്.\nസുന്നത്തായ ഉളുഹിയ്യത്തിൻ റ്റെ മാംസം എത്രവേണമെങ്കിലും ഭക്ഷിക്കല് കൊണ്ട് യാതൊരു വിരോധവുമില്ല. പക്ഷേ അല്‍പമെങ്കിലും പാവപ്പെട്ടവര്‍ക്ക് ദാനം ചെയ്യല് അനിവാര്യമാണ്. എന്നാല് കരള് പോലെയുള്ള അല്‍പം ഭാഗം മാത്രം എടുത്ത് വെച്ച് ബാക്കിയുള്ളതെല്ലാം പാവങ്ങള്‍ക്കിടയില് വിതരണം ചെയ്യലാണ് ഏറെ പുണ്യകരം. മൂന്നില് ഒന്നിനേക്കാള് ഭക്ഷിക്കാതിരിക്കലും തോല് ദാനം ചെയ്യലും പ്രത്യേകം സുന്നത്താണ്.\nഉള്ഹിയ്യത്തിന്റെ മാംസം ഭക്ഷിക്കൽ\nനിർബന്ധമായ ഉള്ഹിയ്യത്ത് പൂർണമായി ദാനം ചെയ്യണം. അതിൽ നിന്ന് ഉള്ഹിയ്യത്ത് അറുത്തവനും അവൻ ചിലവു കൊടുക്കൽ നിർബന്ധമായവരും തിന്നൽ ഹറാമാണ്. അതുപോലെ സമ്പന്നന്മാർക്ക് കൊടുക്കലും ഹറാം. എന്നാൽ സുന്നത്തായ ഉള്ഹിയ്യത്താണെങ്കിൽ ബറകത്തിനു വേണ്ടി അതിൽ നിന്ന് അൽപം കഴിക്കലും അത് കരളിൽ നിന്നാകലും ആകെ മാംസത്തിന്റെ മൂന്നിലൊന്നിൽ കൂടാതിരിക്കലും സുന്നത്തുണ്ട്. സുന്നത്തായ ഉള്ഹിയ്യത്തിന്റെ മാംസം അൽപം വിതരണം ചെയ്ത് ബാക്കിയുള്ളത് സൂക്ഷിച്ചു വെക്കൽ കറാഹത്തില്ലാതെ തന്നെ അനുവദനീയമാണ്. അത് മാംസത്തിന് വില കൂടിയ സാഹചര്യത്തിലാണെങ്കിലും (തുഹ്ഫ 361).\nഅൽപം ഭക്ഷിച്ച് ബാക്കി ദാനം ചെയ്താൽ ഒരു പൂർണമായ ഉള്ഹിയ്യത്തിന്റെ പ്രതിഫലം കിട്ടുന്നതാണ് (ബാജൂരി 567).\nസുന്നത്തായ ഉള്ഹിയ്യത്തിന്റെ തൊലി, കൊമ്പ് പോലുള്ളവയെല്ലാം ദാനം ചെയ്യലാണ് ഉത്തമം. ദാനം ചെയ്യുന്നില്ലെങ്കിൽ അവനോ അവന്റെ കാലശേഷം അനന്തരാവകാശികളോ അതു വിൽക്കലും വാടകക്കു കൊടുക്കലും അറവുകാരന്റെ കൂലിയായിട്ടു കൊടുക്കലുമെല്ലാം ഹറാമാണ്. അവനു ഉപയോഗിക്കാമെന്നു മാത്രം (തുഹ്ഫ 365).\nനിർബന്ധമായ ഉള്ഹിയ്യത്തിന്റെ കുട്ടി\nഗർഭമുള്ള ഉള്ഹിയ്യത്ത് മൃഗത്തെ അറുക്കുകയും തള്ളയെ അറുത്തത് കാരണമായി കുട്ടിയുടെ ജീവൻ പോവുകയും ചെയ്താൽ ആ കുട്ടിയെയും ഭക്ഷിക്കാവുന്നതാണ്. എന്നാൽ കുട്ടി ജീവനോടെ പുറത്തു വന്നാൽ നിർബന്ധമായ ഉള്ഹിയ്യത്താണെങ്കിൽ ആ കുട്ടിയെയും അറുക്കൽ നിർബന്ധമാണ്. ഈ രണ്ട് ഘട്ടത്തിലും തള്ളയുടെ മാംസം പോലെ തന്നെ കുട്ടിയുടേതും ദാനം ചെയ്യൽ നിർബന്ധം. അറുത്തവനും അവന്റെ ആശ്രിതർക്കും അത് തിന്നൽ ഹറാമുമാണ്.\nകാഫിറിന് കൊടുക്കരുത്. പണ്ഡിതന്മാർ ഇക്കാര്യം ഊന്നിപ്പറഞ്ഞു കാണാം: ഉള്ഹിയ്യത്ത് മാംസം കാഫിറിന് കൊടുക്കൽ ഹറാമാണ് (ബാജൂരി 566).\nമറ്റൊരാൾക്ക് വേണ്ടി ഉള്ഹിയ്യത്ത് അറുക്കൽ\nജീവിച്ചിരിക്കുന്നയാൾക്ക് വേണ്ടി അവന്റെ അനുമതിയില്ലാതെയും മരിച്ചവർക്കു വേണ്ടി അവൻ വസ്വിയ്യത്ത് ചെയ്യാതെയും ഉള്ഹിയ്യത്ത് അറുത്താൽ ശരിയാവുകയില്ല. നബി(സ്വ) അലി (റ)വിനോട് തനിക്കു വേണ്ടി എല്ലാ കൊല്ലവും ഉള്ഹിയ്യത്തറുക്കാൻ വസ്വിയ്യത്ത് ചെയ്തിരുന്നു എന്ന ഹദീസിൽ നിന്ന് മരിച്ച വ്യക്തി വസ്വിയ്യത്ത് ചെയ്താൽ അത് പറ്റുമെന്ന് വ്യക്തമാകുന്നു.\nമരിച്ച വ്യക്തിയുടെ അനുമതിയോടെ അവൻ നിശ്ചയിച്ച സമ്പത്തിൽ നിന്ന് ഉള്ഹിയ്യത്ത് അറുത്താൽ അറുക്കുന്നവൻ മരിച്ചവന്റെ അനന്തരാവകാശി ആണെങ്കിലും അല്ലെങ്കിലും മുഴുവൻ ദാനം ചെയ്യൽ നിർബന്ധമാണ് (തുഹ്ഫ 368).\nള്ള്ഹിയ്യത്തിന് തടസ്സമാകുന്ന ന്യൂനതകളെക്കുറിച്ച് ഒരു വിവരണം നൽകാമോ..?\n1. മാംസ താൽപര്യക്കാരിൽ മിക്കവരും ഇഷ്ടപ്പെടാത്ത വിധം മെലിഞ്ഞത്.\n3. അൽപമെങ്കിലും അകിട്, വാല്, ചെവി, ചന്തി, നാവ് എന്നിവ മുറിച്ച് നീക്കപ്പെട്ടത്\n4. ജന്മനാ ചെവി ഇല്ലാത്തത്\n6. ചെവി കുഴഞ്ഞത്\n7. വ്യക്തമായ മുടന്തുള്ളത്\n8. ഒരു കണ്ണിന്റെയെങ്കിലും കാഴ്ച നഷ്ടപ്പെട്ടത്\n9. ശക്തമായ രോഗമുള്ളത്\n10. കുറഞ്ഞ തോതിലെങ്കിലും ചൊറി ബാധിച്ചത്\n11. മുഴുവൻ പല്ലും നഷ്ടപ്പെട്ടത്\n12. ഒരവയവം നഷ്ടപ്പെട്ടത്\nഭ്രാന്തുള്ള മൃഗം എന്നത് കൊണ്ട് ഉദ്ദേശിക്കപ്പെടുന്നത് എന്താണ്..?\nമേച്ചിൽ സ്ഥലത്ത് എന്തെങ്കിലുമൊക്കെ ഭക്ഷിച്ച് അലഞ്ഞ് തിരിഞ്ഞ് നടക്കുന്ന സ്വഭാവമാണ് ഭ്രാന്ത് കൊണ്ട് ഉദ്ദേശിക്കപ്പെടുന്നത്. പ്രസ്തുത മൃഗം ഇപ്പോൾ തടിച്ചതാണെങ്കിലും ഉള്ഹിയ്യത്തിന് മതിയാകില്ല.\nമണി ഉടക്കപ്പെട്ടത് എന്നിവ ഉള്ഹിയ്യത്തിന് മതിയാകുമോ..?\nമതിയാകും, മണി ഉടക്കപ്പെടുന്നത് കാരണം മാംസത്തിന്റെ അൽപ ഭാഗം നഷ്ടപ്പെടുന്നുവെന്നത് പരിഗണിക്കപ്പെടില്ല. വൃഷണം(മണി) ഭക്ഷിക്കുന്നത് ഹറാമാണെന്ന് അഭിപ്രായമുള്ളത് കൊണ്ട് അതിനെ പ്രധാന ഭക്ഷ്യവസ്തുവായി ഗണിക്കുന്നില്ല. എന്നതാണിതിന് കാരണം.\nനാവ് ഇല്ലാത്തത് ഉള്ഹിയ്യത്തിന് മതിയാകുമോ..?\nജന്മനാ പല്ലില്ലാത്തത് ഉള്ഹിയ്യത്തിന് മതിയാകുമോ..?\nമതിയാകും. പല്ലുണ്ടായിട്ട് നഷ്ടപ്പെട്ടതാണെങ്കിൽ അത് മൃഗത്തിന്റെ മാംസക്കുറവിൽ സ്വാധീനിക്കും. എന്നാൽ ജന്മനാ പല്ലില്ലാത്തതാണെങ്കിൽ അത് മാംസത്തെ ബാധിക്കുകയില്ല.\nഭാഗികമായി പല്ല് നഷ്ടപ്പെട്ടത് ഉള്ഹിയ്യത്തിന് മതിയാകുമോ..?\nമതിയാകും. എന്നാൽ തീറ്റയിൽ കുറവ് വരുത്തുന്ന വിധം കൂടുതൽ പല്ല് നഷ്ടപ്പെട്ടിട്ടുണ്ടെങ്കിൽ അത് മതിയാകുന്നതല്ല.\nവ്യക്തമായ മുടന്ത് എന്നത് കൊണ്ടുദ്ദേശ്യമെന്താണ്..?\nമേച്ചിൽ സ്ഥലങ്ങളിലേക്ക് മറ്റു മൃഗങ്ങളോടൊപ്പം എത്താൻ കഴിയാതിരിക്കുക എന്നതാണ് വ്യക്തമായ മുടന്ത് കൊണ്ട് ഉദ്ദേശിക്കപ്പെടുന്നത്.\nകാഴ്ച കുറഞ്ഞത് ഉള്ഹിയ്യത്തിന് മതിയാകുമോ..?\nതീറ്റയിൽ സ്വാധീനിക്കാത്ത വിധം കാഴ്ച കുറഞ്ഞത് മതിയാകുന്നതാണ്. രാത്രിയിൽ കണ്ണ് കാണാത്തതും മതിയാക്കുന്നതാണ്.\nചെവിക്ക് ദ്വാരമുള്ളത് ഉള്ഹിയ്യത്തിന് മതിയാകുമോ..?\nഅൽപം പോലും വേർപെടാതെ ചെവിക്ക് കീറലോ, ദ്വാരമോ ഉള്ളത് മതിയാകുന്നതാണ് എന്നാൽ ചെറിയ കഷ്ണമെങ്കിലും വേർപ്പെട്ട മൃഗം ഉള്ഹിയ്യത്തിന് മതിയാകുന്നതല്ല.\nകൊമ്പ് ഇല്ലാത്ത മൃഗം ഉള്ഹിച്ചത്തിന് മതിയാകുമോ..?\nമതിയാകും. തീരെ കൊമ്പില്ലാത്തതും, ഒരു കൊമ്പില്ലാത്തതും, കൊമ്പ് പൊട്ടിയതുമെല്ലാം ഉള്ഹിയ്യത്തിന് മതിയാകുന്നതാണ്. എന്നാൽ കൊമ്പ് പൊട്ടിയത് കാരണം മാംസത്തിന് കുറവ് വന്നിട്ടുണ്ടെങ്കിൽ മതിയാകുന്നതല്ല.\nഉള്ഹിയ്യത്ത് നിർബന്ധമാകുന്നത് എപ്പോൾ..?\nഉള്ഹിയ്യത്ത് അറുക്കൽ സുന്നത്താണെങ്കിലും നേർച്ചയാക്കിയാൽ അത് നിർബന്ധമാകുന്നതാണ്.\nനേർച്ച എത്ര വിധത്തിലുണ്ട്..?\n1. ഒരു മൃഗത്തെ നിർണ്ണയിച്ച് ഇതിനെ ഞാൻ ഉള്ഹിയ്യത്ത് അറുക്കാൻ നേർച്ചയാക്കി എന്ന് പറയുന്ന രൂപം.\n2. മൃഗത്തെ നിർണ്ണയിക്കാതെ " ഞാൻ ഒരു ഉള്ഹിയ്യത്ത് അറുക്കാൻ നേർച്ചയാക്കി എന്ന് പറഞ്ഞ് പിന്നീട് ഒരു മൃഗത്തെ തന്റെ നേർച്ചക്ക് വേണ്ടി മാറ്റിവെക്കുന്ന രൂപം.\n(ഒന്നാം രൂപത്തിൽ മൃഗത്തെ നിർണ്ണയിച്ച് നേർച്ചയാക്കുന്നു. രണ്ടാം രൂപത്തിൽ നേർച്ചയാക്കിയതിന് ശേഷം മൃഗത്തെ നിർണയിക്കുന്നു)\nഒരു മൃഗത്തെ നേർച്ചയാക്കിയതായി കരുതിയാൽ നേർച്ചയാകുമോ..?\nഇല്ല. മനസ്സിൽ കരുതിയത് കൊണ്ട് മാത്രം നേർച്ചയാകില്ല. നേർച്ചയുടെ വാചകം ഉച്ചരിക്കുകയോ, അതല്ലെങ്കിൽ നിയ്യത്തോട് കൂടെ എഴുതുകയോ ചെയ്താൽ മാത്രമേ നേർച്ചയായി പരിഗണിക്കപ്പെടുകയുള്ളൂ. എന്നാലും ഒരു സൽകർമ്മം ഉദ്ദേശിച്ച ശേഷം അത് ചെയ്യാതിരിക്കുന്നത് ആക്ഷേപാർഹമായതിനാൽ മനസ്സിൽ കരുതിയവൻ അറവ് നിർവഹിക്കൽ വളരെ ശക്തമായ സുന്നത്താണ്.\nസംസാര ശേഷിയില്ലാത്തവന്റെ നേർച്ചയുടെ രൂപം എങ്ങനെയാണ്..?\nഎല്ലാവർക്കും മനസ്സിലാകുന്ന രൂപത്തിൽ നേർച്ചയെക്കുറിക്കുന്ന അവന്റെ ആംഗ്യം കൊണ്ട് അറവ് നിർബന്ധമായിത്തീരുന്നതാണ്. ചിലർക്ക് മാത്രം മനസിലാകുന്ന രൂപത്തിൽ നേർച്ചയെക്കുറിക്കുന്ന ആംഗ്യത്തോടൊപ്പം നിയ്യത്ത് കൂടിയുണ്ടായാലും അറവ് നിർബന്ധമാകുന്നതാണ്.\nഒരാൾ ഉള്ഹിയ്യത്ത് അറുക്കാൻ നേർച്ചയാക്കിയാൽ ആദ്യ വർഷം തന്നെ അറുക്കേണ്ടതുണ്ടോ..?\nഉണ്ട്. മൃഗത്തെ നിർണ്ണയിച്ച് കൊണ്ടുള്ള നേർച്ചയായാലും അല്ലെങ്കിലും അവന്റെ നേർച്ചക്ക് ശേഷം കടന്ന് വരുന്ന ആദ്യ ഉള്ഹിയ്യത്തിന്റെ സമയത്ത് തന്നെ അറവ് നടത്താൽ നിർബന്ധമാകുന്നതാണ്. അടുത്ത വർഷത്തേക്ക് പിന്തിക്കാൻ പാടില്ല..\nഒരു ആടിൽ രണ്ട് പേർക്ക് പങ്ക് ചേരാമോ..?\nഇല്ല. രണ്ടാളുകൾക്ക് ചേർന്ന് ഒരാടിനെ ഉള്ഹിയ്യത്ത് അറുത്താൽ അത് ഉള്ഹിയ്യത്തായി പരിഗണിക്കപ്പെടുന്നതല്ല.\nഉള്ഹിയ്യത്തും അഖീഖത്തും ഒരുമിച്ച് കരുതിയാൽ മതിയാകുമോ..?\nഒരു ആടിനെ അറുക്കുമ്പോഴോ, മാട്, ഒട്ടകം എന്നിവയുടെ ഏഴിൽ ഒന്നിൽ മാത്രം പങ്ക് ചേരുമ്പോഴോ ഉള്ഹിയ്യത്തും അഖീഖത്തും കരുതിയാൽ ഒന്നും ലഭിക്കുകയില്ല എന്നാണ് ഇബ്നു ഹജർ(റ) തുഹ്ഫയിൽ വ്യക്തമാക്കിയത്. പ്രസ്തുത രൂപത്തിൽ രണ്ടും കരുതിയാൽ രണ്ടിന്റെയും പ്രതിഫലം ലഭിക്കുമെന്നാണ് ഇമാം റംലി(റ) യുടെ അഭിപ്രായം. എന്നാൽ മാട്, ഒട്ടകം എന്നിവയുടെ ഏഴിൽ ഒരു ഭാഗം ഉള്ഹിയ്യത്തും അടുത്ത ഏഴിൽ ഒരു ഭാഗം അഖീഖത്തുമായി കരുതിയാൽ രണ്ടിന്റെയും പ്രതിഫലം ലഭിക്കുമെന്നതിൽ പ്രസ്തുത ഇമാമുമാർക്കിടയിൽ അഭിപ്രായ വ്യത്യാസമില്ല.\nമാട്, ഒട്ടകം എന്നീ മൃഗങ്ങളിൽ എത്ര പേർക്ക് പങ്കു ചേരാം..?\nമാടിലും ഒട്ടകത്തിലും പരമാവധി ഏഴ് പേർക്ക് വരെ പങ്ക് ചേരാവുന്നതാണ്.\nഏഴ് പേർ ചേർന്ന് ഒരു മൃഗത്തെ ഉള്ഹിയ്യത്ത് അറുത്താൽ എല്ലാവരും സ്വദഖ: ചെയ്യാൻ നിർബന്ധമാണോ..?\nഅതെ. ഏഴ് പേരും അവരവർക്ക് ലഭിച്ച ഓഹരിയിൽ നിന്ന് നിർബന്ധമായ അളവ് സ്വദഖ: ചെയ്യൽ നിർബന്ധമാണ്.\nഎട്ട് പേർ ചേർന്ന് ഒരു മാടിനെയോ, ഒട്ടകത്തെയോ ഉള്ഹിയ്യത്ത് അറുത്താൽ മതിയാകുമോ..?\nഇല്ല. ഏഴ് പേരെ ഉള്ളൂ എന്ന ഭാവനയിലാണെങ്കിൽ പോലും ആർക്കും ഉള്ഹിയ്യത്ത് ലഭിക്കുന്നതല്ല.\nപ്രസ്തുത പ്രശ്നത്തിന് പരിഹാരമെന്ത്..?\nഓരോ മൃഗവും നിശ്ചിത ഏഴ് പേരിൽ കവിയാത്ത ഒരു ഗ്രൂപ്പിന്റെതായി വേർത്തിരിച്ച് ഓരോ ഗ്രൂപ്പുകാരും അവരവരുടെ മൃഗത്തിന്റെ പണം സ്വരൂപിച്ച് അറവ് നടത്തിയാൽ പ്രസ്തുത പ്രശ്നം പരിഹരിക്കാവുന്നതാണ്.\nഏഴ് പേർ പങ്ക് ചേർന്ന് ഒരു മൃഗത്തെ വാങ്ങി അതിൽ ഒരാൾ മാത്രം ഉള്ഹിയ്യത്തിന് വേണ്ടിയും ബാക്കിയുള്ളവർ മറ്റ് മാംസാവശ്യാർത്ഥവും അറവ് നടത്തിയാൽ എന്താണ് വിധി..?\nപരിഗണിക്കപ്പെടാവുന്ന ഉള്ഹിയ്യത്തിന്റെ നിയ്യത്തോടുകൂടിയാണ് അറവ് നടന്നതെങ്കിൽ പ്രസ്തുത മൃഗത്തിന്റെ ഏഴിൽ ഒരു ഭാഗം ഉള്ഹിയ്യത്ത് ഉദ്ദേശിച്ചവന് ഉള്ഹിയ്യത്തായി പരിഗണിക്കപ്പെടുന്നതാണ്.\nഅറവ് നടത്തുന്നവൻ ആരായിരിക്കണം..?\nകുട്ടിയുടെ അറവ് സഹിഹാകുമോ..?\nഅറുക്കാൻ കഴിയുന്ന ഏത് പ്രായത്തിലും കുട്ടിയുടെയും അറവ് സ്വഹീഹാകുന്നതാണ്. വകതരിവ് എത്തണമെന്ന നിബന്ധനയില്ല. പക്ഷെ നിയ്യത്ത് സ്വഹീഹാകണമെങ്കിൽ വകതരിവ് എത്തിയ കുട്ടിയായിരിക്കണം.\nസ്ത്രീ ഉള്ഹിയ്യത്ത് അറുക്കുന്നതിന്റെ വിധിയെന്ത്..?\nഅറുക്കൽ അനുവദനീയമാണെങ്കിലും ഉള്ഹിയ്യത്തിനെക്കുറിച്ച് വിവരമുള്ള മറ്റൊരാളെ ഏൽപിക്കലാണ് അവൾക്ക് ഏറ്റവും ഉത്തമം.\nഅറവിൽ നിർബന്ധമുള്ള കാര്യങ്ങൾ എന്തെല്ലാം..?\nഅന്നനാളവും ശ്വാസനാളവും പൂർണ്ണമായി മുറിയുക.\nനജസായ കത്തി കൊണ്ടുള്ള അറവ് സ്വഹീഹാവുമോ..?\nഅറുക്കുന്നതിനിടയിൽ പെട്ടെന്ന് കത്തി ഉയരുകയും വീണ്ടും ഉടനെ അറവ് പൂർത്തിയാക്കുകയും ചെയ്താൽ പ്രസ്തുത മൃഗത്തെ ഭക്ഷിക്കാമോ..?\nപെട്ടെന്നുള്ള താളപ്പിഴ നിമിത്തം കത്തി തെറ്റുകയോ, അറുക്കപ്പെടുന്ന മൃഗം പിടച്ചതിനാലോ, കത്തി വീണ് പോയതിനാലോ മറ്റോ കൈ ഉയർത്തുകയോ ചെയ്താലും ഉടനെ തന്നെ അറവ് പൂർണ്ണമാക്കിയാൽ അറവ് ശരിയാക്കുന്നതും മൃഗം ഭക്ഷ്യയോഗ്യമാവുന്നതുമാണ്.\nബിസ്മിയും തക്ബീറും ചൊല്ലാതെ അറുത്താൽ അറവ് സ്വഹീഹാവുമോ..?\nസ്വഹീഹാവും. എന്നാൽ ബിസ്മിയും തക്ബീറും ചൊല്ലൽ സുന്നത്താണ്. ബിസ്മി ഒഴിവാക്കുന്നത് കറാഹത്തുമാണ്. ഹനഫീ മദ്ഹബിൽ ബിസ്മി ചൊല്ലൽ നിർബന്ധമാണ്.\nഉള്ഹിയ്യത്തിൽ നിയ്യത്ത് നിർബന്ധമാണോ..?\nഉള്ഹിയ്യത്ത് ഒരു ഇബാദത്തായത് കൊണ്ട് നിയ്യത്ത് നിർബന്ധമാണ്.\nഉള്ഹിയ്യത്തിന്റെ നിയ്യത്ത് ചെയ്യേണ്ട സമയം ഏതാണ്..?\nസാധാരണ മറ്റ് ഇബാദത്തുകളിലെന്ന പോലെതന്നെ അറവിന്റെ സമയത്ത് നിയ്യത്ത് ചെയ്യലാണ് അടിസ്ഥാന രൂപം.\nഅറവിന്റെ ശേഷം നിയ്യത്ത് ചെയ്താൽ മതിയാകുമോ..?\nഇല്ല. അറവിന്റെ ശേഷം നിയ്യത്ത് ചെയ്താൽ അത് ഉള്ഹിയ്യത്തായി പരിഗണിക്കപ്പെടുന്നതല്ല.\nഉള്ഹിയ്യത്തിന്റെ അറവ് നടത്താൻ മറ്റൊരാളെ ഏൽപ്പിക്കാമോ..?\nഏൽപിക്കാം. എന്നാൽ അറവിന് സാധിക്കുന്ന പുരുഷൻ സ്വന്തമായി തന്നെ അറുക്കലാണ് ഏറ്റവും ഉത്തമം. സ്ത്രീകളും, നപുംസക, അന്ധൻ, രോഗം കൊണ്ടോ മറ്റോ സ്വന്തമായി അറവിന് സാധിക്കാത്ത പുരുഷൻമാരും മറ്റൊരാളെ ഏൽപിക്കലാണുത്തമം.\nഉള്ഹിയ്യത്ത് അറുക്കാനുദ്ദേശിക്കുന്നവൻ പാലിക്കേണ്ട മര്യാദകൾ എന്തെല്ലാം..?\nദുൽഹിജ്ജ: ഒന്ന് മുതൽ ദുൽഹിജ്ജ: പതിമൂന്ന് ഉൾപ്പെടെയുള്ള ദിവസങ്ങളിൽ ഉള്ഹിയ്യത്ത് നിർവ്വഹിക്കുന്നത് വരെ ശരീരത്തിലെ മുടി, നഖം, പല്ല്, രക്തം മുതലായവ നീക്കം ചെയ്യാതിരിക്കുക, അറുക്കാൻ കഴിയുന്ന പുരുഷൻ സ്വന്തമായി തന്നെ അറവ് നടത്തുക, സ്വന്തമായി അറുക്കാൻ കഴിയാത്തവൻ അറവിന് സാക്ഷിയാവുക, ദുൽഹിജ്ജ: പത്തിന് തന്നെ അറവ് നടത്തുക, അറവിന്റെ മര്യാദകൾ പാലിക്കുക എന്നിവ ഉള്ഹിയ്യത്തിന്റെ മര്യാദകളാണ്.\nഉള്ഹിയ്യത്ത് അറുക്കാനുദ്ദേശിക്കുന്നവൻ നഖം, മുടി മുതലായവ നീക്കം ചെയ്യുന്നതിന്റെ വിധി എന്താണ്..?\nനീക്കം ചെയ്യേണ്ട പ്രത്യേകം ആവശ്യമില്ലാതെ ഇവകൾ നീക്കം ചെയ്യൽ കറാഹത്താണ്. ഇഹ്റാമിലുള്ളവനാണെങ്കിൽ നീക്കം ചെയ്യൽ ഹറാമാണ്.\nഉള്ഹിയ്യത്തിന്റെയും അറവിന്റെയും മതവിധികൾ അറിയുന്നവനെ ഏൽപിക്കലാണുത്തമം. മറ്റുള്ളവരെയും ആവാം.\nമറ്റുള്ളവരെ ഏൽപ്പിക്കുകയാണെങ്കിൽ അറവിന് സാക്ഷിയാവൽ സുന്നത്തുണ്ടോ..?\nഉണ്ട്. അന്ധനുൾപ്പെടെ അറവ് നടത്താൻ മറ്റുള്ളവരെ ഏൽപിക്കുന്നവരെല്ലാം അറവിന് സാക്ഷിയാവൽ സുന്നത്തുണ്ട്....\nമൃഗത്തെ കിടത്തേണ്ട രൂപം എങ്ങനെയാണ്..?\nഒട്ടകത്തെ ഇടതു കാൽ പിടിച്ചുകെട്ടി നിർത്തിയും, ആട്, മാട് എന്നിവയെ വലത് കാൽ ഒഴികെ കൈകാലുകൾ കെട്ടി ഇടത് ഭാഗത്തിന്റെ മേൽ ചെരിച്ച് കിടത്തുന്നത് വലത് കൈകൊണ്ട് അറവ് നടത്താനും ഇടത് കൈകാെണ്ട് കഴുത്തിന്റെ ഭാഗം പിടിക്കലും ആണ് കൂടുതൽ സൗകര്യമാണ്.\nഉള്ഹിയ്യത്തിന്റെ മാംസം മുഴുവനും വിതരണം ചെയ്യൽ നിർബന്ധമുണ്ടോ..?\nനിർബന്ധമായത്, സുന്നത്തായത് എന്നിങ്ങനെ ഉള്ഹിയ്യത്ത് രണ്ട് വിധമുണ്ട്. നിർബന്ധമായ ഉള്ഹിയ്യത്തിൽ അതിന്റെ മാംസവും തോലും മുഴുവനായി ഫഖീർ, മിസ്കീൻ എന്നിവർക്ക് തന്നെ കൊടുക്കൽ നിർബന്ധമാണ്. ഉള്ഹിയ്യത്ത് നടത്തിയവനോ അവൻ ചെലവ് കൊടുക്കൽ നിർബന്ധമായവനോ നിർബന്ധ ഉള്ഹിയ്യത്തിൽ നിന്നും വല്ലതും ഉപയോഗിക്കൽ ഹറാമാണ്.\nസുന്നത്തായ ഉള്ഹിയ്യത്തിന്റെ നിയമം: നിസ്സാരമല്ലാത്ത അൽപം (അലിയ്യുശ്ശബ് റാമല്ലിസീ(റ) വിന്റെ വീക്ഷണത്തിൽ 382.5 ഗ്രാം) വേവിക്കാത്ത മാംസം സക്കാത്തിനവകാശികളായ ഒരു ഫഖീറിനോ, മിസ്കീനിനോ നൽകൽ നിർബന്ധമാണ്. കൊമ്പ്, തോൽ, കുടൽ തുടങ്ങിയ മാംസമല്ലാത്ത ഭാഗം നൽകിയാലും, വേവിച്ച മാംസം നൽകിയാലും അത് നിർബന്ധ സ്വദഖ:യായി പരിഗണിക്കപ്പെടില്ല. സുന്നത്തായ ഉള്ഹിയ്യത്ത് പൂർണ്ണമായും അറുത്തവൻ തന്നെ ഭക്ഷിച്ചാൽ നിർബന്ധമായ അളവ് പാവപ്പെട്ടവർക്ക് നൽകുന്നത് വരെ അവൻ കടക്കാരനായിരിക്കും.\nഉള്ഹിയ്യത്തിന്റെ മാംസം മറ്റൊരു നാട്ടിലേക്ക് നീക്കം ചെയ്യുന്നതിന്റെ വിധി എന്താണ്..?\nനിർബന്ധമായ ഉള്ഹിയ്യത്തിന്റെ മുഴുവൻ ഘടകങ്ങളും ഉള്ഹിയ്യത്ത് അറുത്ത നാട്ടിൽ തന്നെ വിതരണം ചെയ്യൽ നിർബന്ധമാണ്. അൽപം പോലും മറ്റൊരു നാട്ടിലേക്ക് കൊണ്ടുപോയി വിതരണം ചെയ്യരുത്.\nസുന്നത്തായ ഉള്ഹിയ്യത്തിന്റെ അൽപമെങ്കിലും ഉള്ഹിയ്യത്ത് അറുത്ത നാട്ടിൽ വിതരണം ചെയ്യണം. ബാക്കി എവിടെയും വിതരണം ചെയ്യാം. സുന്നത്തായ ഉള്ഹിയ്യത്തിൽ നിന്നും അറുത്ത് നാട്ടിൽ ഒന്നും വിതരണം ചെയ്യാതെ മുഴുവനും മറ്റൊരു നാട്ടിലേക്ക് കൊണ്ട് പോയി വിതരണം ചെയ്യൽ ഹറാമാണ്.\nസുന്നത്തായ ഉള്ഹിയ്യത്തിന്റെ മാംസം വിതരണം ചെയ്യേണ്ട ഏറ്റവും ഉത്തമ രൂപം വിവരിക്കാമോ..?\nബറകത്തിന് വേണ്ടി കരളിൽ നിന്ന് അൽപ ഭാഗം മാത്രം എടുത്ത് ബാക്കി മുഴുവനും സ്വദഖ: ചെയ്യലാണ് എറ്റവും ഉത്തമം. അല്ലെങ്കിൽ മൂന്നിലൊന്നിൽ കവിയാത്ത ഭാഗം സ്വന്തമായി ഉപയോഗിച്ച് ബാക്കി ഭാഗം മുഴുവനും പാവപ്പെട്ടവർക്ക് സ്വദഖ: ചെയ്യുകയും ഉന്നതന്മാർക്ക് ഹദിയ നൽകുകയും ചെയ്യുക.\nഉള്ഹിയ്യത്തിന്റെ മാംസം ധനികൾക്ക് നൽകാമോ..?\nനിർബന്ധമായ ഉള്ഹിയ്യത്തിൽ നിന്ന് ഒന്നും തന്നെ ധനികർക്ക് നൽകാൻ പാടില്ല. എന്നാൽ സുന്നത്തായ ഉള്ഹിയ്യത്തിൽ നിന്ന് വേവിച്ചോ, അല്ലാതെയോ ധനികർക്ക് നൽകൽ അനുവദനീയമാണ്. പക്ഷെ, അവർക്ക് ലഭിച്ച ഒന്നും തന്നെ വിൽപന പോലുള്ള ഇടപാടുകൾ നടത്താവുന്ന വിധം അവർക്ക് ഉടമയാവില്ല.\nഉള്ഹിയ്യത്തിന്റെ തോൽ അറവുകാരന് കൂലിയായി നൽകാമോ..?\nഇല്ല. നിർബന്ധവും സുന്നത്തുമായ ഉള്ഹിയ്യത്തിന്റെ ഭാഗങ്ങളൊന്നും തന്നെ അറവുകാരന് കൂലിയായി നൽകാൻ പാടില്ല. എന്നാൽ അറവുകാരൻ ഫഖിർ, മിസ്കീനിന്റെ പരിധിയിൽ പെട്ടവനാണെങ്കിൽ വാജിബും സുന്നത്തുമായതിന്റെ തോൽ അവന്ന് സ്വദഖ:യായി നൽകാവുന്നതാണ്. ധനികനായ അറവുകാരനും സുന്നത്തായ ഉള്ഹിയ്യത്തിന്റെ തോൽ സ്വദഖ:യായി നൽകാവുന്നതാണ്. പക്ഷെ, അവൻ അത് വിൽക്കൽ ഹറാമാണ്.\nഉള്ഹിയ്യത്തിന്റെ തോൽ എന്ത് ചെയ്യണം..?\nനിർബന്ധമായ ഉള്ഹിയ്യത്തിന്റെ തോൽ സ്ഥാപനങ്ങൾക്ക് നൽകാൻ പാടില്ല. കാരണം സ്ഥാപനം സക്കാത്തിന്റെ അവകാശിയല്ലല്ലോ! എന്നാൽ സുന്നത്തായ ഉള്ഹിയ്യത്തിന്റെ തോൽ ധനികർക്ക് നൽകാമെന്ന പോലെ സ്ഥാപനങ്ങൾക്കും നൽകാം. പക്ഷെ, അവർക്കത് വിൽക്കാൻ പാടില്ല. സ്വന്തമായി ഉപയോഗിക്കുകയോ, മറ്റുള്ളവർക്ക് ധർമ്മം ചെയ്യുകയോ ആവാം.\nഉള്ഹിയ്യത്തിന്റെ മാംസം അമുസ്ലിമിന് നൽകാമോ..?*\nപാടില്ല. ഉള്ഹിയ്യത്ത് അറുത്തവനും അത് ലഭിച്ചവനും വേവിച്ചും അല്ലാതെയും അൽപ്പം പോലും അമുസ്ലിമിന് നൽകൽ ഹറാമാണ്. ഉള്ഹിയ്യത്ത് അറുത്തവനോ, അത് ലഭിച്ചവനോ ആരും തന്നെ ഉള്ഹിയ്യത്തിന്റെ ഒരു ഭാഗം പോലും അമുസ്ലിമിന് വിൽപന നടത്താനും പാടില്ല. ഇവിടെ നിർബന്ധമായത് സുന്നത്തായത് എന്ന വ്യത്യാസമില്ല.....


Gulf News|കടകളില് പരിശോധന; കുവൈത്തില് ആയിരക്കണക്കിന് വ്യാജ ഉല്‍പ്പന്നങ്ങള് പിടിച്ചെടുത്തു | fake goods seized in Kuwait\nGulf News|കടകളില് പരിശോധന; കുവൈത്തില് ആയിരക്കണക്കിന് വ്യാജ ഉല്‍പ്പന്നങ്ങള് പിടിച്ചെടുത്തു\nബ്രാന്‍ഡഡ് ഉല്‍പ്പന്നങ്ങളുടെ വ്യാജ പതിപ്പുകളാണ് പിടിച്ചെടുത്തത്. പരിശോധനയില് ബ്രാന്‍ഡഡ് വാച്ചുകളുടെ 32,000 വ്യാജ ഉല്‍പ്പന്നങ്ങള് പിടികൂടി.\nKuwait City, First Published Nov 21, 2021, 11:40 PM IST\nകുവൈത്ത് സിറ്റി: കുവൈത്തില്(Kuwait) വാണിജ്യ, വ്യവസായ മന്ത്രാലയത്തിലെ കൊമേഴ്‌സ്യല് കണ്‍ട്രോള് ആന്‍ഡ് കണ്‍സ്യൂമര് പ്രൊട്ടക്ഷന് സെക്ടറിലെ(Commercial Control and Consumer Protection) ഉദ്യോഗസ്ഥര് നടത്തിയ പരിശോധനയില് വ്യാജ ഉല്‍പ്പന്നങ്ങളുടെ വന് ശേഖരം പിടിച്ചെടുത്തു. മൂന്ന് കടകളിലാണ് പരിശോധന നടത്തിയത്.\nബ്രാന്‍ഡഡ് ഉല്‍പ്പന്നങ്ങളുടെ വ്യാജ പതിപ്പുകളാണ് പിടിച്ചെടുത്തത്. പരിശോധനയില് ബ്രാന്‍ഡഡ് വാച്ചുകളുടെ 32,000 വ്യാജ ഉല്‍പ്പന്നങ്ങള് പിടികൂടി. 1,000 ബാഗുകള്, 300 ഷോളുകള്, 12 ജോഡി ഷൂസ് എന്നിവയും പിടിച്ചെടുത്ത വ്യാജ ഉല്‍പ്പന്നങ്ങളില്‍പ്പെടുന്നു. മൂന്നാമത്തെ സ്ഥാപനം ഒരു പ്രിന്റിങ് പ്രസാണ്. ബാഗുകളിലും മറ്റും ട്രേഡ്മാര്‍ക്കുകള് പതിപ്പിച്ചിരുന്നത് ഇവിടെ നിന്നാണെന്ന് പ്രാദേശിക മാധ്യമത്തെ ഉദ്ധരിച്ച് 'അറബ് ടൈംസ്' റിപ്പോര്‍ട്ട് ചെയ്തു. ഈ കടകളിലെ ചില ജീവനക്കാരെ അറസ്റ്റ് ചെയ്തിട്ടുണ്ട്. കേസ് കൊമേഴ്‌സ്യല് പ്രോസിക്യൂഷന് കൈമാറി.\nമാന്‍ഹോള് കവറുകള് മോഷ്‍ടിച്ച പ്രവാസി അറസ്റ്റിലായി\nLast Updated Nov 21, 2021, 11:40 PM IST


australia-s-lockdown-measures-further-tightened | രണ്ടുപേരിൽ കൂടുതൽ പൊതുസ്ഥലങ്ങളിൽ ഒത്തുചേരാൻ പാടില്ല; ഔട്ട് ഡോർ ജിമ്മുകളും കളിസ്ഥലങ്ങളും തിങ്കളാഴ്‌ച്ചമുതൽ അടച്ചിടും; കൊവിഡ്19നെതിരായ സാമൂഹിക നിയന്ത്രണങ്ങൾ ഫലം കണ്ട് തുടങ്ങിയതോടെ നിയന്ത്രണങ്ങൾ കൂടുതൽ കർശനമാക്കി ഓസ്ട്രേലിയ - MarunadanMalayali.com\nMarch 29, 2020 | 07:20 PM IST | Permalink\nകാൻബെറ: കൊവിഡ്19നെതിരായ സാമൂഹിക നിയന്ത്രണങ്ങൾ ഫലം കണ്ടു തുടങ്ങുന്നുവെന്ന സൂചനകൾക്കിടെ നിയന്ത്രണങ്ങൾ കൂടുതൽ കർശനമാക്കി ഓസ്ട്രേലിയൻ സർക്കാർ. കെട്ടിടങ്ങൾക്കുള്ളിലും പുറത്തുമുള്ള പൊതുസ്ഥലങ്ങളിൽ പത്തുപേർ വരെ ഒത്തുകൂടാം എന്നതായിരുന്നു ഇതുവരെ നിലനിന്ന നിയന്ത്രണം. ഇത് കൂടുതൽ കർശനമാക്കാനാണ് ദേശീയ ക്യാബിനറ്റ് യോഗം തീരുമാനിച്ചത്. ഇതനുസരിച്ച് പൊതു സ്ഥലങ്ങളിൽ രണ്ടു പേരിൽ കൂടുതൽ ഒത്തുചേരുന്നതിന് നിരോധനം പ്രഖ്യാപിച്ചു.\nതിങ്കളാഴ്ച മുതൽ രണ്ടു പേരിൽ കൂടുതൽ പൊതുസ്ഥലങ്ങളിൽ ഒത്തുചേരാൻ പാടില്ല. കുടുംബാംഗങ്ങളോ ഒരേ വീട്ടിൽ താമസിക്കുന്നവരോ ആണെങ്കിൽ മാത്രമേ ഇതിൽ കൂടുതൽ പേർക്ക് ഒരുമിച്ച് പുറത്തു പോകാൻ കഴിയൂ. ഔട്ട്ഡോർ ജിമ്മുകളും, കളിസ്ഥലങ്ങളുമെല്ലാം തിങ്കളാഴ്ച മുതൽ അടച്ചിടുമെന്നും പ്രധാനമന്ത്രി വ്യക്തമാക്കി.\nബൂട്ട് ക്യാംപുകളിലും പരമാവധി രണ്ടു പേർക്ക് മാത്രമേ അനുവാദമുള്ളൂ. ഫലത്തിൽ ഇത് ബൂട്ട് ക്യാംപ് ആകില്ലെന്നും, നിങ്ങൾക്കും പരിശീലകനും മാത്രമേ ഒരുമിച്ച് നിൽക്കാൻ കഴിയൂ എന്നും സ്കോട്ട് മോറിസൻ പറഞ്ഞു. വീട്ടിൽ നിന്ന് പുറത്തിറങ്ങുന്നതിനും കർശനമായ നിയന്ത്രണമാണ് ഏർപ്പെടുത്തിയിരിക്കുന്നത്.\nതാഴെ പറയുന്ന സാഹചര്യങ്ങളിലല്ലാതെ പുറത്തിറങ്ങാൻ പാടില്ല:\nഅത്യാവശ്യമുള്ള സാധനങ്ങളുടെ ഷോപ്പിങ്\nചികിത്സാ ആവശ്യങ്ങൾക്ക് അല്ലെങ്കിൽ അടുത്ത ബന്ധുക്കളെ സഹായിക്കാനോ അവരുടെ മരണമുൾപ്പെടെയുള്ള സാഹചര്യങ്ങളിലോ\nജോലി-പഠന ആവശ്യങ്ങൾക്ക്: വീട്ടിലിരുന്ന് ജോലി ചെയ്യാനോ പഠിക്കാനോ കഴിയില്ലെങ്കിൽ മാത്രം.\nചില സംസ്ഥാനങ്ങളിൽ ഇത് നിയമം മൂലം നടപ്പാക്കുമെന്നും, മറ്റു ചില സംസ്ഥാനങ്ങൾ മറ്റു രീതികളിലാകും നടപ്പാക്കുക എന്നും പ്രധാനമന്ത്രിവ്യക്തമാക്കി.\nഅതായത്, നിങ്ങൾ പുറത്തിറങ്ങിയാൽ പരമാവധി ഒരാളെ മാത്രമേ ഒരേ സമയം നേരിൽ കണ്ട് ഇടപെടാൻ കഴിയൂ.\n70 വയസിൽ പ്രായമുള്ളവർ പരമാവധി വീട്ടിൽ തന്നെയിരിക്കണമെന്നാണ് ഉപദേശമെന്നും പ്രധാനമന്ത്രി പറഞ്ഞു. ദീർഘകാല രോഗങ്ങളുള്ള 60 വയസിനു മേൽ പ്രായമുള്ളവരും പരമാവധി വീടിനു പുറത്തിറങ്ങരുത്.\nഓസ്ട്രേലിയയിൽ രോഗബാധ കൂടുന്നതിന്റെ നിരക്കിൽ നേരിയ കുറവ് രേഖപ്പെടുത്തിയതിനു പിന്നാലെയാണ് നിയന്ത്രണങ്ങൾ കടുപ്പിച്ചത്. നിയന്ത്രണങ്ങൾ ഫലപ്രദമാകുന്നു എന്ന സൂചനയുടെ പശ്ചാത്തലത്തിൽ അത് പരമാവധി പ്രയോജനപ്പെടുത്താനാണ് സർക്കാർ തീരുമാനം.


ആരോഗ്യവും ആരോഗ്യജീവിതവും — Vikaspedia\nവേനല് കടുക്കുകയാണ്. ചില കാര്യങ്ങള് അറിഞ്ഞിരുന്നാല് ആരോഗ്യത്തോടെ തന്നെ ഈ വേനല്‍ച്ചൂടും നമുക്ക് തരണം ചെയ്യാം. ചൂട്, പൊടി, അലര്‍ജനുകള്, ശ്വാസകോശത്തെ ബാധിക്കുന്ന വൈറസുകള് തുടങ്ങിയവ മൂലമുണ്ടാകുന്ന ശ്വാസകോശ രോഗങ്ങള് വേനല്‍ക്കാലത്ത് കൂടുതലുണ്ടാകാം. ശ്വാസകോശ രോഗങ്ങള് (ആസ്ത്മാ പോലെയുള്ളവ) നേരത്തേ ഉള്ളവര്‍ക്ക് അവ വഷളാകുകയും ചെയ്യാം.\nപുറത്തിറങ്ങുമ്പോള് കഴിവതും കര്‍ച്ചീഫോ അല്ലെങ്കില് മാസ്കോ ധരിക്കുക, ചുമ, കഫം, ശ്വാസം മുട്ടല് തുടങ്ങിയ ലക്ഷണങ്ങള് കണ്ടാല് വൈദ്യസഹായം തേടുക തുടങ്ങിയവ ചെയ്യേണ്ടതാണ്. എച്ച് വണ് എന് വണ്, ഇന്‍ഫ്ളുവന്‍സ പോലെയുള്ള മാരകമായ രോഗങ്ങളും ഇക്കാലത്ത് കൂടുതലായി പരക്കുന്നു.\nഅവയുടെ ലക്ഷണങ്ങളും ചുമ, കഫം, ശ്വാസംമുട്ടല് തുടങ്ങിയവ തന്നെയാണ്. അതിനാല് വൈദ്യസഹായം തേടാന് മടിക്കരുത്. ശ്വാസകോശ രോഗങ്ങളുള്ളവരും മറ്റ് മാരകമായ രോഗങ്ങളുള്ളവരും വാക്സിനേഷന് (ഇന്‍ഫ്ളുവന്‍സ) എടുക്കുന്നത് അഭികാമ്യമായിരിക്കും.\nചിക്കന്‍പോക്സ്, ചെങ്കണ്ണ്, വയറിളക്ക രോഗങ്ങള് (വൈറസ് ബാധ മൂലം, ടൈഫോയ്ഡ്, ഹെപ്പറ്റൈറ്റിസ് മൂലം) തുടങ്ങിയവ വേനല്‍ക്കാലത്ത് കൂടുതലായി കാണാം. തിളപ്പിച്ചാറിയ ശുദ്ധജലം മാത്രം കുടിക്കുക. പഴങ്ങളും പച്ചക്കറികളും നന്നായി കഴുകി ഉപയോഗിക്കുക. പഴകിയ ഭക്ഷണം കഴിക്കാതിരിക്കുക, പുറത്തുനിന്ന് ഭക്ഷണം കഴിക്കേണ്ടി വന്നാല് അവിടത്തെ ശുചിത്വവും വെള്ളത്തിന്‍റെ ഉറവിടവും നല്ലതാണെന്ന് ഉറപ്പുവരുത്തുക. ചിക്കന്‍പോക്സ് രോഗികളുമായി കൂടുതല് അടുത്തിടപഴകാതിരിക്കുക, വാക്സിനേഷന് എടുക്കുക (ടൈഫോയ്ഡിനും, ചിക്കന്‍പോക്സിനും വാക്സിനേഷന് ലഭ്യമാണ്).\nഅമിതമായ അളവില് സൂര്യപ്രകാശം നേരിട്ട് ഏല്‍ക്കുന്നതുമൂലം ചില ബുദ്ധിമുട്ടുകള് ഉണ്ടായേക്കാം. രാവിലെ 10 മുതല്3മണി വരെ സൂര്യപ്രകാശം കാഠിന്യമേറിയതാണ്. നേരിട്ട് ത്വക്കില് ഏറ്റാല് ചിലപ്പോള് പൊള്ളലും, സൂര്യാഘാതം, ഉഷ്ണാഘാതം, നിര്‍ജ്ജലീകരണം തുടങ്ങിയ മാരകമായ അവസ്ഥകള്‍ക്കുവരെ ഇത് കാരണമായേക്കാം. നമ്മുടെ ശരീരത്തില് നിന്ന് ജലാംശം നഷ്ടപ്പെടുത്തുകയും, ശരീരത്തിന്‍റെ താപനില വളരെയധികം കൂടുകയും, ആന്തരിക ഊഷ്മാവ് സന്തുലിതമായി നിലനിറുത്തുന്ന പ്രക്രിയയ്ക്ക് തടസം വരുകയും ചെയ്യുന്നു. അമിതമായ ക്ഷീണം, പൊള്ളുന്ന ചൂട്, തലകറക്കം, മയക്കം തുടങ്ങി ജന്നി പോലെയോ, മസ്തിഷ്കത്തിന്റെ പ്രവര്‍ത്തനം കുറഞ്ഞ് കോമ പോലെയോ മാരകമായേക്കാം.\nദീര്‍ഘനേരം വെയിലില് പണിയെടുക്കുന്നവര്, പ്രായമായവര്, മറ്റ് അസുഖങ്ങളുള്ളവര്, ഡൈയൂററ്റിക് (ജലാംശം പുറത്തു കളയുന്ന) മരുന്നുകള് ഉപയോഗിക്കുന്നവര് തുടങ്ങിയവര്‍ക്ക് ഇതിനുള്ള സാദ്ധ്യത വളരെ കൂടുതലാണ്. ഇത്തരം ലക്ഷണങ്ങള് കണ്ടാല് എത്രയും വേഗം വെയിലില് നിന്നും മാറ്റുക. തണുത്ത വെള്ളം ശരീരത്തിലൊഴിക്കുകയോ തണുത്ത കാറ്റേല്‍പ്പിക്കുകയോ ചെയ്ത് ശരീരം തണുപ്പിക്കുക. വസ്ത്രങ്ങള് അയച്ചിടുക, അടിയന്തരമായ വൈദ്യസഹായം കൊടുക്കുക, ധാരാളം വെള്ളം കുടിക്കുക, പഴങ്ങളും പഴച്ചാറുകളും കഴിക്കുക, മാംസാഹാരങ്ങള് ഒഴിവാക്കുക. തണുത്ത വെള്ളത്തില് കുളിക്കുക, അയഞ്ഞ കോട്ടണ് വസ്ത്രങ്ങള് ഉപയോഗിക്കുക, ദീര്‍ഘനേരം യാത്ര ചെയ്യുമ്പോഴോ, ജോലി ചെയ്യുമ്പോഴോ മതിയായ അളവില് വെള്ളം കുടിക്കുകയും വിശ്രമിക്കുകയും ചെയ്യുക. സൂര്യപ്രകാശത്തിന്‍റെ അളവ് കൂടുതലുള്ള സമയങ്ങളില് പുറത്തുപോകുമ്പോള് കുട, തൊപ്പി തുടങ്ങിയ പ്രതിരോധ സാമഗ്രികള്, സണ്‍സ്ക്രീന് ലോഷനുകള് തുടങ്ങിയവ ഉപയോഗിക്കുക, ജോലിസമയം ക്രമീകരിക്കുക തുടങ്ങിയ പ്രതിരോധ മാര്‍ഗങ്ങള് അവലംബിക്കാം.\nഎന്നത്തേയുംകാള് കൂടുതല് ചൂടും വെയിലുമാണ് ഇനി വരാനിരിക്കുന്നത്. അതിനാല് കൂടുതല് ശ്രദ്ധ വേണം.\nചുമയെ പ്രതിരോധിക്കാന് ചിലവഴികളിതാ\nഅണുബാധകള്, പൊടിയില് നിന്നും പുകയില് നിന്നുമുള്ള അലര്‍ജികള്, പരിസ്ഥിതിയില് നിന്ന് ഉണ്ടാകുന്ന അസ്വസ്ഥതകളോടുള്ള ശരീരത്തിന്‍റെ സ്വാഭാവിക പ്രതിരോധം എന്നിങ്ങനെ നിരവധി അവസ്ഥകളുടെ സൂചനയായിട്ടാവാം ചുമ ഉണ്ടാവുന്നത്.\nജലദോഷവും പനിയുമാണ് മിക്കപ്പോഴും ചുമയ്ക്കുള്ള കാരണമാവുന്നത്. ഇതിലൂടെ, ബാഹ്യവസ്തുക്കളെ കഫത്തിലൂടെ പുറന്തള്ളാന് ശരീരം ശ്രമിക്കുന്നു. മൂക്കിനു മുകളില് നിന്നുള്ള ഒലിപ്പ്, ആമാശയത്തിലെ ദഹനരസം തിരികെ അന്നനാളത്തിലെത്തുന്ന ആസിഡ് റിഫ്ളക്സ്, മരുന്നുകളുടെ പാര്‍ശ്വഫലങ്ങള് എന്നിവയും ചുമയ്ക്ക് കാരണാമാവാം.\nചുമയെ പ്രതിരോധിക്കാനുള്ള വളരെ ലളിതമായ വഴികളെ കുറിച്ച് നോക്കാം;\nകൈകള് കഴുകുകയും അണുവിമുക്തമാക്കുകയും ചെയ്യുക; അണുബാധ പകരാതിരിക്കാനുള്ള ഏറ്റവും ലളിതമായ വഴിയാണ് കൈകള് വൃത്തിയായി കഴുകുന്നത്. സാധാരണ അണുബാധകള് പ്രതിരോധിക്കാന് കൈകള് ഹാന്‍ഡ് വാഷ് ഉപയോഗിച്ച് വൃത്തിയായി കഴുകുന്നത് സഹായിക്കും. ജലദോഷം മാത്രമല്ല, ഏതൊരു രോഗത്തെ പ്രതിരോധിക്കുന്നതിനും വ്യക്തിശുചിത്വം പാലിക്കുന്നത് സഹായിക്കും.\nശ്വാസകോശ അണുബാധയുള്ളവരുമായി സമ്ബര്‍ക്കത്തില് ഏര്‍പ്പെടുന്നത് ഒഴിവാക്കുക; ശ്വാസകോശ അണുബാധയുള്ളവര്‍ക്ക് ഹസ്തദാനം നല്‍കുക, അവര് കഴിക്കുന്ന പാത്രത്തില് നിന്ന് ഭക്ഷണം കഴിക്കുക തുടങ്ങിയ നടപടികള് അണുബാധ പകരാന് കാരണമായേക്കാം. രോഗബാധിതരില് നിന്ന് സൗകര്യപ്രദമായ അകലം സൂക്ഷിക്കുന്നത് എപ്പോഴും നല്ലതാണ്.\nവസ്ത്രങ്ങളും കൈലേസും മറ്റും അണുവിമുക്തമാക്കുക; വസ്ത്രങ്ങളും ടവ്വലുകളും കിടക്കവിരിയും മറ്റും കൃത്യമായി അലക്കുകയും പൊടിവിമുക്തമാണെന്ന് ഉറപ്പുവരുത്തുകയും ചെയ്യണം. കിടക്കമുറിയിലെ തുണികളിലും മറ്റും അടിഞ്ഞുകൂടുന്ന പൊടിയില് ബാക്ടീരിയകള് വളരാന് സാധ്യതയേറെയാണെന്ന് മനസ്സിലാക്കുക. വൃത്തിയാക്കുന്ന അവസരത്തില് ഒന്നോ രണ്ടോ തുള്ളി ഡെറ്റോള് പോലെയുള്ള അണുനാശിനികളും ഉപയോഗിക്കുക. മുഷിയുന്നതിന് അനുസരിച്ച് വസ്ത്രങ്ങള് കഴുകുന്ന ഇടവേളകളും കുറയ്ക്കുക.\nനിര്‍ജലീകരണം ഒഴിവാക്കാന് ധാരാളം വെള്ളം കുടിക്കുക; ആവശ്യമായ തോതില് വെള്ളം കുടിക്കുന്നത് കഫം നേര്‍ത്തതാക്കുകയും അത് പുറന്തള്ളുന്നതിന് സഹായകമാവുകയും ചെയ്യും. അയാസരഹിതമായി കഫം പുറത്തു പോകുന്നത് ചുമ കുറയ്ക്കും.\nവീട്ടില് തന്നെ കഴിയുക; നിങ്ങള്‍ക്ക് അസ്വസ്ഥത അനുഭവപ്പെടുകയാണെങ്കില് ജോലി അല്ലെങ്കില് പഠനത്തില് നിന്ന് തല്‍ക്കാലം വിട്ടുനില്‍ക്കുക. മറ്റുള്ളവരിലേക്ക് അണുബാധപകരാനുള്ള സാധ്യത ജോലിസ്ഥലത്തും സ്കൂളിലും വളരെ കൂടുതലാണ്.\nപ്രതിരോധ കുത്തിവയ്പ്; വില്ലന് ചുമയെ പ്രതിരോധിക്കുന്നതിന് പെര്‍ട്യൂസിസ് വാക്സിന് എടുക്കുന്നത് സഹായിക്കും. നിങ്ങളുടെ കുട്ടിക്ക് മാത്രമല്ല നിങ്ങള്‍ക്കും പ്രതിരോധ കുത്തിവയ്പ് എടുക്കേണ്ടതാണ്. ഇക്കാര്യം ഓര്‍ക്കുക, പെര്‍ട്യൂസിസ് വാക്സിന് എടുത്താല് പോലും വില്ലന് ചുമ പിടിപെടാം.\nഇടയ്ക്കിടെ മുഖത്ത് സ്പര്‍ശിക്കുന്നത് ഒഴിവാക്കുക; അണുബാധയുണ്ടാക്കുന്ന സ്രവങ്ങള് വീണ പ്രതലങ്ങളില് (മേശ, പുസ്തകങ്ങള് തുടങ്ങിയവ) സ്പര്‍ശിച്ച ശേഷം മുഖത്ത്, പ്രത്യേകിച്ച് കണ്ണുകള്, മൂക്ക്, വായ, സ്പര്‍ശിക്കുന്നത് ജലദോഷവും ചുമയും ഉണ്ടാകാനുള്ള സാധ്യത വര്‍ദ്ധിപ്പിക്കുന്നു.\nപാസീവ് സ്മോക്കിംഗ് (നിഷ്ക്രിയ ധൂമപാനം) നിര്‍ത്തുക; ഏതു തരത്തിലുള്ള പുകയില ഉപയോഗവും ശ്വാസനാളിയില് അസ്വസ്ഥത ഉണ്ടാക്കും. അത് വരണ്ട ചുമയുടെ രൂപത്തിലായിരിക്കും പ്രത്യക്ഷമാവുക. പാസീവ് സ്മോക്കിംഗ് ആസ്ത്മയ്ക്കും മറ്റ് ശ്വസന തകരാറുകള്‍ക്കും കാരണമായേക്കാം. നിക്കോട്ടിന് പുനസ്ഥാപന (നിക്കോട്ടിന് റീപ്ളേസ്മെന്റ് തെറാപ്പി) ചികിത്സ നടത്തുന്നതിലൂടെ പുകവലിയില് നിന്ന് മോചനം നേടാന് സാധിക്കും.\nരക്തത്തില് നല്ല കൊളസ്ട്രോള് വര്‍ദ്ധിപ്പിക്കാന് ചെയ്യേണ്ടകാര്യങ്ങള്\nകൊളസ്ട്രോള് രണ്ടു തരമുണ്ട്- ഹൃദയാരോഗ്യത്തിനു ഹാനികരമായതും, മറ്റൊന്നു ഗുണപ്രദമായതും.ഹൈ ഡെന്‍സിറ്റി ലിപോ പ്രോട്ടീന് (HDL) കൊളസ്ട്രോളാണ് നല്ല കൊളസ്ട്രോള്. HDL കൊളസ്ട്രോള് ഹൃദയത്തിന്‍റെ ആരോഗ്യം നിലനിര്‍ത്താന് വളരെ അത്യന്താപേക്ഷികമാണ്. ഹൃദയധമനികളില് അടിഞ്ഞു കൂടാന് സാധ്യതയുള്ള ഹാനികരമായ കൊളസ്ട്രോളിനെ HDL കരളില് എത്തിക്കുകയും അതുവഴി ശരീരത്തില് നിന്നും പുറന്തള്ളുകയും ചെയ്യുന്നു. അതിനാല് HDL ന്‍റെഅളവ് രക്തത്തില് നല്ലയളവില് ഉണ്ടാകേണ്ടതുണ്ട്.\nഇനി കൊളസ്ട്രോള് നില അറിയാനായി രക്തപരിശോധന നടത്തുമ്പോള്‍ള് HDL ന്‍റെ അളവ് കൂടി പരിശോധിക്കുക. നല്ല കൊളസ്ട്രോളിന്‍റെ അളവ് പുരുഷന്മാരില് 40ല് താഴെയും, സ്ത്രീകളില് 50ല് താഴെയാണ് എങ്കില് ഹൃദ്രോഗമുണ്ടാകാനുള്ള സാധ്യതകള് ഏറെയാണ്. രക്തത്തില് HDL അളവ് കുറഞ്ഞത് അറുപതെങ്കിലും ഉണ്ടായിരിക്കണം. ഭക്ഷണക്രമീകരണവും ജീവിതശൈലിയിലെ നിയന്ത്രണങ്ങളും രക്തത്തില് നല്ല കൊളസ്ട്രോളിന്‍റെ അളവ് വര്‍ദ്ധിപ്പിക്കാന് കാരണമാകുന്നുണ്ട്.\n1) അലസത ഒഴിവാക്കുക: മടിയും അലസതയും നല്ല കൊളസ്ട്രോളിന്‍റെ ശത്രുക്കളാണ്. കഴിയുന്നതും എപ്പോഴും ഊര്‍ജ്ജസ്വലമായിരിക്കാന് ശ്രമിക്കുക. ഇത് രക്തത്തില് നല്ല കൊളസ്ട്രോളിന്‍റെ ആളവ് വര്‍ധിപ്പിക്കുമെന്ന് മാത്രമല്ല, അപകടകാരിയായ കൊളസ്ട്രോളിനെ ഇല്ലാതാക്കുകയും ചെയ്യും.\n3) ആഹാരക്രമത്തില് കൊഴുപ്പ് കുറഞ്ഞതും, ആരോഗ്യകരമായതുമായ ഭക്ഷണം തിരഞ്ഞെടുക്കുക. മത്സ്യം നല്ല കൊള്സട്രോള് ഉത്പാദിപ്പിക്കാന് ശരീരത്തെ സഹായിക്കുന്നു. മത്സ്യത്തില് ധാരാളം ഒമേഗ3ഫാറ്റി ആസിഡ് അടങ്ങിയിട്ടുണ്ട്. പ്രത്യേകിച്ചും കടല് മത്സ്യങ്ങളില്. ചെമ്മീന്, കക്ക തുടങ്ങിയവ ഫാറ്റി ആസിഡ് ധാരാളം അടങ്ങിയവയാണ്. ധാരാളം മാംസമുള്ള മീനുകള് ഒഴിവാക്കുകയാണ് നല്ലത്. ഏതുതരം മത്സ്യമാണെങ്കിലും കറി വച്ചോ ഗ്രില്, ബേക്ക് ചെയ്തോ കഴിയ്ക്കണം. എണ്ണയില് വറുത്താല് ഇവ ചീത്ത കൊളസ്ട്രോളാണ് ഉണ്ടാക്കുക.കൂടാതെ ഓറഞ്ച് ജൂസ്, വെളുത്തുള്ളി, മുന്തിരി പാനീയങ്ങള് എന്നിവയും നല്ല കൊളസ്ട്രോള് ഉത്പാദനത്തിന് സഹായകരമാണ്.\nകുട്ടികളിലെ ക്രാഡില് ക്യാപ്\nഒന്നോ രണ്ടോ മാസം പ്രായമുള്ള കുഞ്ഞുങ്ങളുടെ തലയോട്ടിയില് ഉണ്ടാകാവുന്ന മഞ്ഞയോ വെളുപ്പോ നിറത്തിലുള്ള തടിപ്പുകളോ പാടുകളോ ആണ് ക്രാഡില് ക്യാപ്. ഇത് തീര്‍ത്തും അപകടരഹിതമായ ഒരു അവസ്ഥയായതിനാല് മാതാപിതാക്കള് ആശങ്കപ്പെടേണ്ടതില്ല. മുതിര്‍ന്നവരിലെ താരന് (സെബോറിയ) എന്ന അവസ്ഥയാണിത്.\nനവജാതശിശുക്കളിലും മൂന്നു മാസം വരെ പ്രായമുള്ള കുഞ്ഞുങ്ങളിലുമാണ് ക്രാഡില് ക്യാപ് എന്ന അവസ്ഥ സാധാരണ കണ്ടുവരാറുള്ളത്. ചില കുട്ടികളില് തലയോട്ടിയില് ചില ഭാഗങ്ങളില് മാത്രമുള്ള പൊറ്റകള് ആയിരിക്കും കാണപ്പെടുക. മറ്റുചിലരിലാവട്ടെ, തലയോട്ടി മുഴുവനും ഇത് വ്യാപിച്ചിരിക്കുന്നതായി കാണാം. ചിലയവസരങ്ങളില്, കണ്‍പുരികങ്ങള്, കണ്‍പോളകള്, ചെവി, പിന്‍കഴുത്ത്, കക്ഷം, ഡയപര് വയ്ക്കുന്നഭാഗം എന്നിവിടങ്ങളിലേക്കും ബേബി ക്രാഡില് വ്യാപിച്ചേക്കാം. എന്നാല്, ഇത് സ്പര്‍ശനം മൂലം പകരില്ല. ശുചിത്വമില്ലായ്മയുടെ സൂചനയാണ് ഇത് എന്നുകൂടി മനസ്സിലാക്കുക.\nതലയോട്ടിയില് പൊറ്റകള് കാണപ്പെടുക\nഎണ്ണമയമുള്ള ചര്‍മ്മവും വെളുത്തത് അല്ലെങ്കില് മഞ്ഞ നിറത്തിലുള്ള പൊറ്റകളും\nചെവി, കണ്‍പോളകള്, മൂക്ക്, കഴല എന്നിവിടങ്ങളിലും ചര്‍മ്മം പൊറ്റപിടിച്ചിരിക്കാം.\nക്രാഡില് ക്യാപിന്‍റെ കാരണം\nക്രാഡില് ക്യാപിന്‍റെ കാരണങ്ങള് വ്യക്തമല്ല. ഇതിലേക്ക് നയിക്കാവുന്ന ചില ഘടകങ്ങളെ കുറിച്ചാണ് ഇനി പറയുന്നത്\nഹോര്‍മോണ്: : ജനിക്കുന്നതിനു മുമ്പ് അമ്മയില് നിന്ന് കുഞ്ഞിലേക്ക് കൈമാറ്റംചെയ്യപ്പെടുന്ന ഹോര്‍മോണുകള് ഇതിനു കാരണമായേക്കാം. ഇത് കുഞ്ഞിന്‍റെ തലയോട്ടിയിലെ എണ്ണ ഗ്രന്ഥികള് കൂടുതല് എണ്ണ (സേബം) ഉത്പാദിപ്പിക്കാന് കാരണമായേക്കാം.\nഫംഗസ്: തലയോട്ടിയിലെ സേബത്തില് വളരുന്ന മലാസെസിയ (Malassezia) എന്ന ഫംഗസും ഇതിന് കാരണമായേക്കാം.\nമറ്റു ഘടകങ്ങള്: : കൂടുതല് ചൂട് അല്ലെങ്കില് തണുപ്പ് ഉള്ള കാലാവസ്ഥ, എണ്ണമയമുള്ള ചര്‍മ്മം, പ്രതിരോധശേഷിക്കുറവ്, മറ്റ് ചര്‍മ്മ പ്രശ്നങ്ങള് എന്നിവയും ഇതിന് കാരണമായേക്കാം.\nആദ്യമായി, ക്രാഡില് ക്യാപ് നിങ്ങളുടെ കുഞ്ഞിന് ദോഷകരമല്ല എന്ന് മനസ്സിലാക്കുക. സാധാരണഗതിയില് ഏതാനും മാസങ്ങള്‍ക്കുള്ളില് അത് താനേ ഭേദമാവും. ഇതിന് വേണ്ടി ചെയ്യേണ്ടത് ഇത്രമാത്രം, ശക്തികുറഞ്ഞ ഒരു ഷാമ്പൂ ഉപയോഗിച്ച് ദിവസവും കുഞ്ഞിന്‍റെ തല കഴുകി വൃത്തിയാക്കുക.പാടുകള് അല്ലെങ്കില് പൊറ്റകള് എളുപ്പം ഭേദപ്പെടുന്നില്ല എങ്കില് അവ നിയന്ത്രണവിധേയമാക്കാന് ചില വീട്ടു ചികിത്സകളുണ്ട്;\nഷാമ്പൂ ചെയ്യുന്നതിന് ഒരു മണിക്കൂര് മുമ്പ് ബേബി ഓയിലോ പെട്രോളിയം ജെല്ലിയോ കുട്ടിയുടെ തലയോട്ടിയില് തേച്ചുപിടിപ്പിക്കുക. ഇത് പൊറ്റകള് ഇളകിപ്പോകാന് സഹായിക്കും.\nഷാമ്പൂ ചെയ്യുമ്പോള് മൃദുവായ ഒരു ബ്രഷ് ഉപയോഗിച്ച് പതുക്കെ ഉരയ്ക്കുന്നതും പൊറ്റകള് ഇളകിപ്പോകാന് സഹായിക്കും.\nഷാമ്പൂ ചെയ്തശേഷം എണ്ണമയം പൂര്‍ണമായി കഴുകി കളയണം, എണ്ണമയം ബാക്കിയിരിക്കുന്നത് ക്രാഡില് ക്യാപിനെ വഷളാക്കും.\nമുകളില് പറഞ്ഞിരിക്കുന്ന വഴികളൊന്നും ഫലപ്രദമായില്ലെങ്കില് നിങ്ങളുടെ കുഞ്ഞിനെ ഒരു പീഡിയാട്രീഷ്യനെയോ ഡെര്‍മറ്റോളജിസ്റ്റിനെയോ കാണിക്കാം. താരന് ഇല്ലാതാക്കാനുള്ള ശക്തികുറഞ്ഞ ഷാമ്പൂ ആയിരിക്കും ഡോക്ടര്‍മാര് നിര്‍ദേശിക്കുന്നത്. ഷാമ്പൂ ഉപയോഗിക്കുമ്പോള് അത് കുഞ്ഞിന്‍റെ കണ്ണില് വീഴാതിരിക്കാന് ശ്രദ്ധിക്കണം.ക്രാഡില് ക്യാപ് എന്ന് പറയുന്നത് വളരെ സാധാരണവും അപകടരഹിതവുമായ ഒരു അവസ്ഥയാണെന്ന് മനസ്സിലാക്കുക. ലളിതമായ വീട്ടുചികിത്സയിലൂടെ അത് ഭേദമാക്കാവുന്നതേയുള്ളൂ. ഇത് കുഞ്ഞിന്‍റെആരോഗ്യത്തെ ഒരു രീതിയിലും ഗുരുതരമായി ബാധിക്കില്ല.\nകണ്ണിന്‍റെ സംരക്ഷണത്തിന് ഗ്രീന് ടീ\nലോകവ്യാപകമായി പ്രചാരം ലഭിച്ചിട്ടുള്ള ഒരു പാനീയമാണ് ഗ്രീന് ടീ. ഫൈറ്റോന്യൂട്രിയന്‍റുകളാല് സമ്പുഷ്ടമാണ് ഗ്രീന് ടീ. ഇതില് അടങ്ങിയിരിക്കുന്ന പോളിഫിനോളുകള്‍ക്ക് ജൈവശാസ്ത്രപരമായ ഗുണഫലങ്ങള് ഉണ്ടെന്ന് ചില പഠനങ്ങളില് വ്യക്തമാക്കുന്നു. അതായത്, പ്രധാനമായും കാറ്റക്കിനുകളും അതിന്‍റെഉത്പന്നങ്ങളും (എപിഗാല്ലോ കാറ്റക്കിന്-3-ഗാല്ലേറ്റ് (ഇജിസിജി), എപിഗാല്ലോകാറ്റക്കിന് (ഇജിസി), എപികാറ്റക്കിന് (ഇസി), എപികാറ്റക്കിന്-3-ഗാല്ലേറ്റ് (ഇസീജി), ഗാല്ലോകാറ്റക്കിന് ഗാല്ലേറ്റ് (ജിസിജി)) ഇത്തരത്തിലുള്ള ഗുണഫലങ്ങള് പ്രധാനം ചെയ്യുന്നു.\nഅമിതവണ്ണം, ടൈപ്പ്2പ്രമേഹം, ക്യാന്‍സര്, ലിപിഡ് മെറ്റാബോളിസത്തില് ഉണ്ടാകുന്ന അസ്വാഭാവികതകള്, അതെറോസ്ക്ളീറോസിസ്, മറ്റ് കാര്‍ഡിയോവാസ്കുലര് രോഗങ്ങള് തുടങ്ങി ദീര്‍ഘകാലം നിലനില്‍ക്കുന്ന രോഗങ്ങളെ പ്രതിരോധിക്കുന്നതിന് ഗ്രീന് ടീയില് അടങ്ങിയിരിക്കുന്ന ഫൈറ്റോകെമിക്കലുകള് സഹായിക്കുമെന്നാണ് കരുതുന്നത്.\nഹൃദയം, തലച്ചോര്, വൃക്കകള് തുടങ്ങിയ അവയവങ്ങളെ ഓക്സിഡേറ്റീവ് പരുക്കുകളില് നിന്ന് സംരക്ഷിക്കുന്നതിന് ഇജിസിജി സഹായിക്കുമെന്നും പഠനങ്ങള് വ്യക്തമാക്കുന്നു.\nകണ്ണുകളുടെ ആരോഗ്യത്തിന് ഗ്രീന് ടീ പ്രയോജനപ്രദമായ പങ്കു വഹിക്കുന്നുവെന്ന് നിരവധി പഠനങ്ങള് തെളിയിച്ചിട്ടുണ്ട്. ഗ്ളൂക്കോമയ്ക്കും മറ്റ് നേത്രരോഗങ്ങള്‍ക്കും എതിരെ ഇത് സംരക്ഷണം നല്‍കുന്നുവെന്നും പഠനങ്ങള് പറയുന്നു.\nഗ്ളൂക്കോമ: നേത്രഗോളത്തില് സമ്മര്‍ദം വര്‍ധിക്കുകയും ക്രമേണ കാഴ്ച നഷ്ടം സംഭവിക്കുന്നതുമാണ് ഇതിന്‍റെ ലക്ഷണം. ഗ്രീന് ടീയുടെ ഘടകങ്ങള്‍ക്ക് ആമാശയത്തില് നിന്ന് കണ്ണുകളില് എത്തിച്ചേരാന് സാധിക്കുമെന്നും അവയെ റെറ്റിന, ലെന്‍സ് തുടങ്ങിയ ഭാഗങ്ങളിലേത് അടക്കമുള്ള കോശകലകള്‍ക്ക് വലിച്ചെടുക്കാന് സാധിക്കുമെന്നും പരീക്ഷണങ്ങളില് തെളിഞ്ഞിട്ടുണ്ട്. ഉപഭോഗം നടത്തി 20 മണിക്കൂര് സമയം ഇത്തരം ഘടകങ്ങള് കണ്ണിന്‍റെ ഭാഗങ്ങളില് നിലനില്‍ക്കുമെന്നാണ് റിപ്പോര്‍ട്ടുകളില് പറയുന്നത്. ഓക്സിഡേറ്റീവ് സ്ട്രെസില് നിന്ന് ഗ്രീന് ടീ സംരക്ഷണം നല്‍ക്കുമെന്നാണ് പഠനങ്ങള് വ്യക്തമാക്കുന്നത്. ഇത് ഗ്ലൂക്കോമ പോലെയുള്ള നേത്രരോഗങ്ങളെ ചെറുക്കുന്നതിനുള്ള സാധ്യത വര്‍ധിപ്പിക്കുന്നു.\nവരണ്ട കണ്ണുകള്: : കണ്ണുകളുടെ ഉപരിതലത്തില് ഉണ്ടാകുന്ന കോശജ്വലനവുമായി ബന്ധപ്പെട്ട് ഉണ്ടാകുന്ന ഒരു അവസ്ഥയാണ് വരണ്ട കണ്ണുകള്. കോശജ്വലനം സംഭവിക്കുന്ന അവസരത്തില്, കോശങ്ങള്‍ക്ക് തകരാറു വരുത്തുന്ന പ്രധാന കാരണം ഓക്സിഡേറ്റീവ് സ്ട്രെസ് ആണെന്ന് തിരിച്ചറിഞ്ഞിട്ടുണ്ട്. ഗ്രീന് ടീയില് അടങ്ങിയിട്ടുള്ള ഇജിസിജി ക്ക് ആന്‍റി-ഇന്‍ഫ്ളമേറ്ററി, ആന്‍റിഓക്സിഡന്‍റ് സ്വഭാവങ്ങള് ഉണ്ട്. വരണ്ട കണ്ണുകള് ഉള്‍പ്പെടെയുള്ള കണ്ണിന്‍റെ പ്രശ്നങ്ങള്‍ക്ക് ചികിത്സാപരമായി ഇജിസിജി ഉപയോഗിക്കാന് സാധിക്കുമന്നാണ് ന്യൂയോര്‍ക്കില് നിന്നുള്ള ഗവേഷകര് അഭിപ്രായപ്പെടുന്നത്.\nഅള്‍ട്രാവയലറ്റ് വികിരിണങ്ങള്‍ക്കെതിരെയുള്ള സംരക്ഷണം: അള്‍ട്രാവയലറ്റ് (യുവി) രശ്മികള്, പ്രത്യേകിച്ച് അള്‍ട്രാവയലറ്റ് ബി (യുവിബി) കോര്‍ണിയയ്ക്ക് പരുക്ക് പറ്റുന്നതിനുള്ള ഒരു പ്രധാന അപകടസാധ്യതാ ഘടകമാണ്. യുവിബി വികിരണങ്ങള് മൂലമുള്ള കോര്‍ണിയയുടെ ഓക്സിഡേറ്റീവ് സ്ട്രെസിനെതിരെ സംരക്ഷണം നല്‍കാന് ഇജിസിജി അടങ്ങിയ തുള്ളിമരുന്നുകള്‍ക്ക് സാധിക്കുമെന്ന് തായ്വാനില് നടന്ന ഒരു പഠനത്തില് വ്യക്തമായിട്ടുണ്ട്. വിവിധ നേത്രരോഗങ്ങളില് നിന്ന് സംരക്ഷണം നല്‍കുന്നുവെന്ന് പരീക്ഷണ മാതൃകകളില് പ്രാമാണീകരിക്കപ്പെട്ടിട്ടുണ്ട്. എന്നാല്, മനുഷ്യരില് ഇതിന്‍റെ വൈദ്യശാസ്ത്രപരമായ ഫലപ്രാപ്തിയെ കുറിച്ച് കൂടുതല് വ്യക്തത ആവശ്യമാണ്. ഫൈറ്റോകെമിക്കലുകള് ധാരാളം അടങ്ങിയ പാനീയമായ ഗ്രീന് ടീയ്ക്ക് ആരോഗ്യപരമായ ധാരാളം ഗുണങ്ങള് ഉണ്ട്. ഇതിന് കണ്ണുകള്‍ക്ക് ഓക്സിഡേറ്റീവ് സ്ട്രെസ് ഡിസോഡറുകളില് നിന്നുള്ള സംരക്ഷണവും ഉറപ്പാക്കാന് കഴിഞ്ഞേക്കും. എന്നിരുന്നാലും, കാഴ്ചയ്ക്ക് എന്തെങ്കിലും തകരാറുകള് ഉണ്ടെങ്കില് ഡോക്ടറുടെ ഉപദേശം തേടുകയാണ് സുരക്ഷിതമായ നടപടി.\nഭാരം കുറയ്ക്കാന് അഞ്ച് വഴികള് ഇതാ\nഭാരം കുറക്കാന് ഏവര്‍ക്കും പരീക്ഷിക്കാവുന്ന ചില കാര്യങ്ങള് പങ്കുവെക്കാം. ഭാരം കുറക്കാനുള്ള എല്ലാ ശ്രമങ്ങള്‍ക്കും ഏറ്റവും നല്ല സമയം രാവിലെയാണ്. ഭാരം കുറക്കുന്നതിനായി അതിരാവിലെ ചെയ്യാവുന്ന അഞ്ച് കാര്യങ്ങള് ഇതാ:\nരാവിലെ എഴുന്നേറ്റ ഉടന് ഇളം ചൂടുവെള്ളം കുടിച്ചു കൊണ്ട് ദിവസം തുടങ്ങുക. അത് ദഹന സംവിധാനത്തെ ശുദ്ധീകരിക്കുകയും ശരീരപോഷണത്തിന് സഹായിക്കുകയും ചെയ്യും. െവള്ളത്തിന് ചൂട് കൂടരുത്. തണുപ്പുവിട്ട അവസ്ഥ മാത്രമേ ഉണ്ടാകാവൂ. ആദ്യം ഇളം ചൂടുവെള്ളം കുടിച്ച് പിന്നീട് ദിവസം മുഴുവന് തണുത്ത വെള്ളം കുടിക്കാവുന്നതാണ്. ഇളം ചൂടുവെള്ളത്തില് വേണമെങ്കില് അല്‍പം നാരങ്ങനീരോ തേനോ ഒഴിച്ച് കഴിക്കാവുന്നതാണ്.\n3. പ്രഭാതത്തില് പ്രോട്ടീനും നാരുകളുമുള്ള ഭക്ഷണം കൂടുതല് കഴിക്കുക\nപ്രഭാതത്തിലേതാണ് (പ്രാതല്) ഒരു ദിവസത്തെ ഏറ്റവും പ്രധാന ഭക്ഷണം. പ്രാതല് ഒഴിവാക്കുന്ന ഒരാള് അധിക ഭാരത്തിന് വഴിവെട്ടുകയാണ്. പ്രോട്ടീനുകളും നാരുകളും ധാരാളമടങ്ങിയ ഭക്ഷണമാണ് പ്രാതലിന് കഴിക്കേണ്ടത്. കാരണം ഇവ ദഹിക്കാന് സമയം കൂടുതലെടുക്കും. അതുമൂലം വിശപ്പ് കുറയുകയും വയര് നിറഞ്ഞിരിക്കുകയാണെന്ന് തോന്നല് നിങ്ങളിലുണ്ടാക്കുകയും ചെയ്യും. പ്രാതലിന് 35 ഗ്രാം പ്രോട്ടീന് അടങ്ങിയ ഭക്ഷണം കഴിക്കുന്നത് നാലു മുട്ട കഴിക്കുന്നതിന് തുല്യമാണ്. മുട്ടയും രാവിലെ കഴിക്കുന്നത് നല്ലതാണ്. മുട്ടയിലെ പ്രോട്ടീന് വിശപ്പ് തടയുന്നതോടൊപ്പം അധികമുള്ള കലോറിയെ എരിച്ചു കളയുകയും ചെയ്യുന്നു. എന്നാല്, പഞ്ചസാരയും മധുര പലഹാരങ്ങളും ഒഴിവാക്കുക. അത് ഇന്‍സുലിന് ഉത്പാദിപ്പിക്കുന്നതോടൊപ്പം നിങ്ങളിലെ വിശപ്പിനെ വര്‍ധിപ്പിക്കുകയും ചെയ്യും.\nശരീരം യന്ത്രം പോലെ പ്രവര്‍ത്തിക്കുന്നതിനാല് ഇടക്ക് ഇന്ധനം ആവശ്യമായി വരും. അതിനാല് പ്രാതലിനു ശേഷം പുറത്തു പോകുമ്പോള് ഇടഭക്ഷണം കൈയില് കരുതുക. ഇടഭക്ഷണം എന്തെങ്കിലും ആകാം എന്നു കരുതാതെ അവയും ആരോഗ്യകരമാക്കാന് ശ്രദ്ധിക്കുക. ദിവസും മെനു മാറിയില്ലെങ്കില് മടുപ്പു മൂലം അനാരോഗ്യകരമായ ഭക്ഷണ ശീലത്തിലേക്ക് തിരിച്ചു പോകാന് സാധ്യതയുണ്ട്.\nലിപോമ എന്ന കൊഴുപ്പ് നിറഞ്ഞ മുഴകള്\nചര്‍മ്മത്തിനടിയില് കാണുന്ന, മൃദുവായ കൊഴുപ്പിന്‍റെ മുഴകളാണ് ലിപോമകള്. സാധാരണയായി, ഇവ അപകടകാരികളല്ലാത്തതും സാധാരണഗതിയില് ചികിത്സ വേണ്ടിവരാത്തവയുമാണ്. ചെറുതും വേദനയില്ലാത്തതുമാണെങ്കില് ഇവയെ അവഗണിക്കാം. നൂറു പേരില് ഒരാള്‍ക്ക് ലിപോമ ഉണ്ടാകാം.\nകാരണങ്ങള് : ലിപോമകളുടെ ശരിയായ കാരണം വ്യക്തമല്ല. ചിലയവസരങ്ങളില് കുടുംബാംഗങ്ങളില് ആര്‍ക്കെങ്കിലും ലിപോമ ഉള്ളത് അപകടസാധ്യതാ ഘടകമായി കണക്കാക്കുന്നു. മൂര്‍ച്ചയില്ലാത്ത വസ്തുക്കള് മൂലമുണ്ടാകുന്ന പരുക്കുകളും ചിലസമയത്ത് ഇതിനു കാരണമാകുന്നു.\nമിനാരത്തിന്‍റെ ആകൃതിയിലുള്ള മുഴ\nമൃദുത്വമുള്ള ഇവ സ്പര്‍ശിക്കുമ്പോള് ചര്‍മ്മത്തിനടിയില് തെന്നി നീങ്ങുന്നതായിരിക്കും\nതോളുകള്, കഴുത്ത്, കൈകള്, പുറം, കക്ഷം തുടങ്ങിയ ഭാഗങ്ങളിലാണ് സാധാരണ കാണപ്പെടാറുള്ളത് എങ്കിലും ശരീരത്തില് എവിടെ വേണമെങ്കിലും ഇവ പ്രത്യക്ഷപ്പെടാം.\nഭൂരിഭാഗം കേസുകളിലും ലിപോമകള്‍ക്ക് പ്രത്യേക ലക്ഷണങ്ങള് ഒന്നും കാണില്ല. എന്നാല്, ചിലതില് സമ്മര്‍ദം ചെലുത്തുന്ന അവസരത്തില് വേദനയുണ്ടാകും. ലിപോമ ഒന്ന് മാത്രമായോ ഒന്നിലധികമായോ പ്രത്യക്ഷമാകാം.\nരോഗനിര്‍ണയം :ശാരീരിക പരിശോധനയിലൂടെയാണ് സാധാരണഗതിയില് ഡോക്ടര് രോഗനിര്‍ണയം നടത്തുന്നത്. ചിലയവസരത്തില്, ക്യാന്‍സര് അല്ല എന്ന് ഉറപ്പുവരുത്തുന്നതിന് ബയോപ്സി നടത്താന് നിര്‍ദേശിച്ചേക്കാം.\nചികിത്സ: നിര്‍ദോഷങ്ങളായ ലിപോമകള്‍ക്ക് ചികിത്സ ആവശ്യമില്ല. എന്നാല്, ശരീരത്തിന്‍റെ പ്രധാന ഭാഗങ്ങളില് വരുന്നവയും ബുദ്ധിമുട്ട് ഉണ്ടാക്കുന്നവയും ഇനി പറയുന്ന രീതികളിലൂടെ നീക്കംചെയ്യാന് സാധിക്കും;\nശസ്ത്രക്രിയയിലൂടെ നിര്‍മാര്‍ജനം ചെയ്യല്: ഇതാണ് ലിപോമ നീക്കം ചെയ്യുന്നതിന് സാധാരണ സ്വീകരിക്കുന്ന വഴി.\nലിപോസക്ഷന്: ലിപോമ ഉള്ള ഭാഗം മരവിപ്പിച്ച ശേഷം സിറിഞ്ച് ഉപയോഗിച്ച് കൊഴുപ്പ് വലിച്ചുകളയുന്നു.\nഞെക്കികളയല്: മുഴയില് ചെറിയ മുറിവുണ്ടാക്കി കൊഴുപ്പ് ഞെക്കികളയുന്നു.\nപ്രതിരോധം : ലിപോമ ഉണ്ടാകാനുള്ള യഥാര്‍ത്ഥ കാരണം വ്യക്തമല്ലാത്തതിനാല് ഇവയെ പ്രതിരോധിക്കുക എളുപ്പമല്ല.\nവളരെ അപൂര്‍വമായി ഇവ ക്യാന്‍സര് ആയി പരിണമിക്കാറുണ്ട്. ചില അവസരങ്ങളില്, ഇവ പേശികളുടെ ചലനത്തെ തടസ്സപ്പെടുത്താറുണ്ട്. ഞരമ്പുകള്‍ക്ക് മുകളിലാണ് പ്രത്യക്ഷപ്പെടുന്നത് എങ്കില് ഇവ വേദനയുണ്ടാക്കും.\nഅടുത്ത നടപടികള്: ലിപോമകള്‍ക്ക് വേദന അനുഭവപ്പെടുകയോ അവ വളരുകയോ ചെയ്യുന്നുണ്ടെങ്കില് ഡോക്ടറുടെ ഉപദേശം സ്വീകരിക്കുക.\nനാവിന്‍റെ വൃത്തിയും പ്രധാനമാണ്\nനമ്മുടെ ശരീരത്തിലെ ഏറ്റവും വൃത്തികേടായ സ്ഥലം ഏതാണ്? അതിനുത്തരം വായ തന്നെയാണ്. കാരണം കൂടുതല് ബാക്ടീരിയകള് ഉള്ളതും അപകടവും വൃത്തികേടുമായ സ്ഥലം വായ് തന്നെയാണ്. രണ്ട് നേരവും ബ്രഷ് ചെയ്യുന്നവരാണ് നമ്മളില് പലരും. എന്നിട്ടും വായ വൃത്തിയാവുന്നില്ലെന്നതാണ് സത്യം.\nബ്രഷ് ചെയ്താല് മാത്രം പോര. നാവും വൃത്തിയായി സൂക്ഷിക്കണം. കാരണം നാവ് വൃത്തിയായാല് തന്നെ നമ്മുടെ ദന്തപ്രശ്‌നങ്ങളും വായിലെ വൃത്തിയും കൃത്യമായി സംരക്ഷിക്കാന് പറ്റും. എന്നാല് ഇനി മടി പിടിച്ച് നാവ് വൃത്തിയാക്കാതിരുന്നാലോ? അതിന്‍റെ അപകടങ്ങള് താഴെ പറയുന്നവയാണ്.\nചിലര് എത്രയൊക്കെ പ്രാവശ്യം പല്ല് തേച്ചാലും വായ് നാറ്റം എന്ന വില്ലന് പലപ്പോഴും ഇവരെ പിടികൂടാറുണ്ട്. ഇതിന് കാരണം പല്ല് തേയ്ക്കുമ്പോള് നാവ് വൃത്തിയാക്കുന്നില്ല എന്നത് തന്നെയാണ്. നാവ് സ്ഥിരമായി വൃത്തിയാക്കേണ്ടതിന്‍റെ ആവശ്യകത വളരെ വലുത് തന്നെയാണ്\nമോണപഴുപ്പാണ് മറ്റൊരു പ്രശ്‌നം. നാവിലുണ്ടാവുന്ന ബാക്ടീരിയ നാവില് മാത്രം ഒതുങ്ങിക്കൂടില്ല. ഇത് മോണയിലേക്കും വ്യാപിക്കും. അതിന്‍റെ ഫലമായി മോണപഴുപ്പ് ഉണ്ടാവുന്നു. അപ്പോള് ഇതില് നിന്നെല്ലാം രക്ഷപ്പെടാന് വേഗം നാവ് വടിയ്ക്കാന് തുടങ്ങിക്കോളൂ.\nക്യാന്‍സര് തടയാന് ബ്രോക്കോളി\nബ്രൊക്കോളിയുടെ ആരോഗ്യ ഗുണങ്ങള് പറഞ്ഞാല് തീരില്ലാ. വിറ്റമിൻ കെ, സി, ഫോളിക് ആസിഡ്, പൊട്ടാസ്യം, ഫൈബർ എന്നിവ സമൃദ്ധമായടങ്ങിയ പച്ചക്കറിയാണിത്. രുചികരമായ ബ്രൊക്കോളിയിൽ അടങ്ങിയിരിക്കുന്ന സൾഫോറഫേൻ എന്ന പദാർത്ഥം കാന്‍സര് ഉണ്ടാക്കുന്ന മാരകമായ സെല്ലുകളുടെ വളര്‍ച്ചയെ ഇല്ലാതാക്കുന്നു. കരൾ, ശ്വാസകോശം, ത്വക്ക്, പ്രോസ്റ്റേറ്റ്, ബ്രസ്റ്റ് എന്നിവിടങ്ങളിലുണ്ടാകു കാന്‍സര് തടയാന് ഉത്തമമാണ് ഈ പച്ചക്കറി. കാബേജ് കുടുംബത്തിൽ പെടുന്ന ഈ ബ്രൊക്കോളി ആഴ്ചയിൽ ഒരിക്കലെങ്കിലും ഭക്ഷണക്രമത്തിൽ ഉൾപ്പെടുത്താൻ കഴിഞ്ഞാൽ ആരോഗ്യത്തിന് വളരെ നല്ലതാണ്.\nആഹാരത്തിന്‍റെ അനുബന്ധമായികുടിക്കുന്ന പാനീയങ്ങളാണ് അനുപാനം. ആഹാരത്തിന് ശൈഥില്യവും മൃദുത്വവുമുണ്ടാക്കികൊണ്ട് ഇവ ദഹന പ്രക്രിയയെ സഹായിക്കുകയും ആഹാരസാരത്തെ ശരീരമാസകലം എത്തിച്ച് ധാതുപുഷ്ടിയുണ്ടാക്കാന് പ്രേരകമായി പ്രവര്‍ത്തിക്കുകയും ചെയ്യുന്നു. ഭക്ഷണം മതി എന്ന രീതിയില് തൃപ്തിയുണ്ടാക്കും. ശരീരബലം നല്കും. അന്നത്തിന്‍റെ ഗുണത്തിനു വിപരീതമായതും വിരുദ്ധമാകാത്തതുമായിരിക്കണം അനുപാനം.\nതണുത്തവെള്ളം: ശുദ്ധജലം തന്നെയാണ് ശ്രേഷ്ഠമായ അനുപാനം. തൈര്, തേന്, യവം, ഗോതമ്പ്, മദ്യങ്ങള്, ഉള്‍പ്പുഴുക്കുണ്ടാക്കുന്ന ഇനങ്ങള് എന്നിവയില് തണുത്തവെള്ളം തന്നെ ഉപയോഗിക്കണം.\nചൂടുവെള്ളം: അരച്ചുണ്ടാക്കിയ ഭക്ഷണങ്ങളിലും ദഹിക്കാന് പ്രയാസമുള്ളവയിലും ചോറ് കഴിച്ചിട്ടും ചൂടുള്ള ജലം കുടിക്കണം. ഹേമന്തഋതുവിലും ചൂടുവെള്ളമാണു ശുപാര്‍ശ ചെയ്യുന്നത്. നെയ്യ് സേവിച്ചാലോ നെയ്യ് കലര്‍ന്നവ സേവിച്ചാലോ ചെറുചൂടുവെള്ളം അനുപാനമായി ഉപയോഗിക്കണം.\nപാല്: : പട്ടിണി, വഴിനടപ്പ്, കൂടുതല് സംസാരിച്ചശേഷം (പ്രസംഗം, വായ്പാട്ട് ഇത്യാദികള്‍ക്കുശേഷം), വ്യായാമത്തില് ക്ഷീണിതമായിരിക്കുമ്പോള് ഒക്കെ ഏറ്റവും ഉത്തമമായ പാനീയം പാല് ആകുന്നു. ബാലന്മാരും വൃദ്ധന്മാരും പാല് നിത്യവും കുടിക്കണം.\nമറ്റുപാനീയങ്ങള്: : ഇലക്കറിക്ക് തയിരിന്‍വെള്ളമോ വെപ്പുകാടിയോ അനുപാനമാക്കാം. കോഴിയിറച്ചി കഴിച്ചാല്, പേരാലിന്‍റെയും മറ്റും കായകൊണ്ടുണ്ടാക്കിയ ആസവങ്ങള് ആണു യോജ്യം. പന്നി, എരുമ, പോത്ത് എന്നിവയുടെ മാംസത്തിന് തേന് ചേര്‍ത്ത പച്ചവെള്ളമോ, മോരോ കുടിക്കണം. ഭക്ഷണപദാര്‍ത്ഥങ്ങളും, വിവിധ ചേരുവകളും സൂക്ഷ്മമായി നിരീക്ഷിച്ചു കൊണ്ടുള്ള അനുപാന വിധിയാണിത്.\nതൈര് നിഷിദ്ധം; മോര് കുടിക്കണം : തൈര് നിത്യം ഉപയോഗിക്കരുത്. രാത്രിയില് ഉപയോഗിക്കരുത് (മഞ്ഞള് അരച്ചു ചേര്‍ത്ത പുളിശ്ശേരി ആവാം) ഉച്ചഭക്ഷണാവസാനം പച്ചമോരുകൂട്ടി ചോറുണ്ണുകയോ പച്ച മോര് കുടിക്കുകയോ ചെയ്യണം. മോര് ഗ്രഹണ്യവയവത്തില് പ്രവര്‍ത്തിക്കാന് പോന്ന വീര്യമുള്ളതാണ്. ദഹനത്തിനാവശ്യമായ അന്ത:സ്രവണങ്ങളെ ത്വരിതപ്പെടുത്തും. ആയതിനാല് അഗ്നി ദീപനകരമായി വിലയിരുത്തിയിട്ടുമുണ്ട്. ലഘുഗുണമായതിനാല് ദഹിക്കാന് ബുദ്ധിമുട്ടുണ്ടാവില്ല. മലത്തെ അതിരസിപ്പിക്കാതെ മിതപ്പെടുത്തും. വിപാകത്തില് (ദഹനാനന്തര രസം) മധുരമായതിനാല് പിത്തത്തെ വേണ്ടതിലധികം വര്‍ദ്ധിപ്പിക്കുകയില്ല. അമ്ളപ്രാധാനമായതിനാലും കഷായരസം ഉള്ളടങ്ങിയിരിക്കുന്ന തിനാലും എന്നാല് ഉഷ്ണവീര്യത്തോടുകൂടിയതായതിനാലും സ്രോതോലീനമായ കഫത്തെ ബഹിഷ്കരിക്കുന്നതിന് സഹായിക്കും. കേവലം അമ്ളരസവും കഷായരസവും മാത്രമല്ല; കുറച്ചു മധുരരസവും കൂടി മോരിനുണ്ട്. ഈ മധുരരസവും പുളിപ്പും സാന്ദ്രത (കട്ടി)യും വാതത്തിനു ഹിതകരമാണ്. ചുരുക്കത്തില് ത്രിദോഷങ്ങള്‍ക്ക് ഹിതകരമായിട്ടുള്ളതാണ് മോര്. അന്നേ ദിവസം തന്നെ കലക്കിയെടുക്കുന്ന മോരാണ് ഉചിതം. അത് ഉള്‍പ്പുഴുക്കുണ്ടാക്കുകയില്ല. ആഹാരത്തിന്‍റെ സുഖകരമായ ദഹനത്തിനു സഹായിക്കുന്നതിനാലാണ് മോരു കൂട്ടി ഉണ്ടുകൊണ്ട് ഭക്ഷണം അവസാനിപ്പിക്കണമെന്ന കേരളീയ സദ്യാവിധിയുള്ളത്. ഇത് ആയുര്‍വേദ സമ്മതമാണെന്ന് സാരം.\nഗ്രഹണിക്കുണ്ടാകുന്ന രോഗങ്ങളിലും രക്തസ്രുതിയില്ലാത്ത അര്‍ശോരോഗത്തിലും മോര് ഔഷധം കൂടിയാകുന്നു. പുല്ലുള്ള ഭൂമിയില് മോര് വീണാല് ആ പുല്ലുകള് കരിയുന്നു. പിന്നെകിളിര്‍ക്കുകയും ഇല്ല. അര്‍ശസ്സിലും ഇതേ പ്രകാരമാകുന്നു. ദാഹത്തിന് സംഭാരമായി കുടിക്കാന് എന്തുകൊണ്ടും യോഗ്യമാണിത്. ചൂടാക്കി തൈര് കുടിക്കരുത്. അത് രക്തത്തെയും പിത്തത്തെയും ദുഷിപ്പിക്കും. വസന്തം, ഗ്രീഷ്മം, ശരദ് ഋതുക്കളില് തൈര് കഴിക്കരുത്. തൈര് നെയ്യ് ചേര്‍ത്തോ നെയ്യ് കൊണ്ടുണ്ടാക്കിയവ ചേര്‍ത്തോ കഴിച്ചാല് കഫം വര്‍ദ്ധിക്കും. പക്ഷെ വാതം ശമിക്കും. തൈര് ശരക്കര ചേര്‍ത്തു കഴിച്ചാല് തണ്ണീര്‍ദാഹവും ചുട്ടുനീറ്റലും ശമിക്കും. തൈര് ചെറുപയറുപരിപ്പോ തേനോ നെയ്യോ പഞ്ചസാരയോ നെല്ലിക്കായോ ചേര്‍ത്തേ ഉപയോഗിക്കാവൂ.\nകീമോതെറാപ്പിയ്ക്ക് ശേഷം മുടി വീണ്ടും വളരാന് ചില വഴികളിതാ\nക്യാന്‍സര് ചികിത്സയില് പ്രധാനമാണ് കീമോതെറാപ്പി. ക്യാന്‍സര് കോശങ്ങളെ കൊന്നൊടുക്കാനുളള ചികിത്സാവിധി. കീമോതെറാപ്പിയ്ക്ക് പല പാര്‍ശ്വഫലങ്ങളുമുണ്ട്. ശരീരമാസകലമുള്ള വേദനയിലൂടെ രോഗിയ്ക്കു കടന്നു പോകേണ്ടി വരും. മുടി കൊഴിയുന്നതാണ് മറ്റൊന്ന്. കീമോതെറാപ്പി കഴിഞ്ഞാല് മുടി വീണ്ടു വളരാന് സഹായിക്കുന്ന ചില വഴികളെക്കുറിച്ചാണ് താഴെ പറയുന്നത്.\nപ്രോട്ടീന് : പ്രോട്ടീന് അടങ്ങിയ ഭക്ഷണങ്ങള് മുടി വളര്‍ച്ചയ്ക്കു പ്രധാനമാണ്. ഇവ ഭക്ഷണത്തില് ഉള്‍പ്പെടുത്തുക. മുട്ട, പയര് വര്‍ഗങ്ങള്, ചിക്കന് തുടങ്ങിയവ പ്രോട്ടീന് ഉറവിടങ്ങളാണ്\nവൈറ്റമിന് : വൈറ്റമിന് ബി, സി, ഇ എന്നിവയടങ്ങിയ ഭക്ഷണങ്ങള് പ്രധാനം. വൈറ്റമിന് ഇ മുടിവളര്‍ച്ചയെ സഹായിക്കുന്നു. സി, ഇ എന്നിവ മുടി വളരാന് സഹായിക്കുന്ന രോമകൂപത്തിന്‍റെ ആരോഗ്യത്തിന് നല്ലതാണ്.\nഒമേഗ 3, ഒമേഗ6ഫാറ്റി ആസിഡുകള് : ഒമേഗ 3, ഒമേഗ6ഫാറ്റി ആസിഡുകള് മുടിവളര്‍ച്ചയ്ക്കു പ്രധാനമാണ്. മീനുകളില് ഇവ അടങ്ങിയിട്ടുണ്ട്.\nഇനോസിറ്റോള് : വൈറ്റമിന് ബിയുടെ കൂട്ടത്തില് പെട്ട ഇനോസിറ്റോള് എന്ന കാര്‍ബോഹൈഡ്രേറ്റ് ശിരോചര്‍മത്തിന്‍റെ ആരോഗ്യത്തിനും ഇതുവഴി മുടിവളര്‍ച്ചയ്ക്കും സഹായിക്കും. മുഴുവന് ധാന്യങ്ങള്, നട്സ്, ഇലക്കറികള്, സിട്രസ് പഴങ്ങള് എന്നിവയില് ഇത് അടങ്ങിയിട്ടുണ്ട്.\nഹോട്ട് ഓയില് മസാജ് : ഹോട്ട് ഓയില് മസാജ് മുടി വളര്‍ച്ചയെ സഹായിക്കുന്ന മറ്റൊരു ഘടകമാണ്.\nകാൻസർ തുടക്കത്തിൽ തന്നെ തിരിച്ചറിയാൻ രക്തപരിശോധന\nപ്രാരംഭഘട്ടത്തിൽ തന്നെ കാൻസറിനെ തിരിച്ചറിഞ്ഞ് ചികിത്സ ആരംഭിക്കാൻ ലളിതമായ രക്തപരിശോധനയിലൂടെ കഴിയുമെന്ന് കണ്ടെത്തൽ. രക്തപരിശോധനയിലൂടെ എല്ലാത്തരം കാൻസറിന്റെയും സാന്നിധ്യം നേരത്തെ മനസിലാക്കാൻ കഴിയുമെന്നാണ് ഇതുസംബന്ധിച്ച പുതിയ പഠനം വ്യക്തമാക്കുന്നത്. പ്രസീഡിംഗ്സ് ഓഫ് ദ നാഷണൽ അക്കാദമി ഓഫ് സയൻസിൽ പഠനം പ്രസിദ്ധീകരിച്ചിട്ടുണ്ട്..\nരക്തത്തിന്‍റെ പ്ലാസ്മയിലുള്ള ഫോസ്ഫോപ്രോട്ടീനുകളെയാണ് രക്തപരിശോധനയിലൂടെ തിരിച്ചറിയുന്നതെന്ന് ഇൻഡിയാന പുർഡ്യൂ സർവകലാശാലയിലെ പ്രൊഫ. ആൻഡി താവോ പറഞ്ഞു.\nശരീരം ഉത്പാദിപ്പിക്കുന്ന ബയോമാർക്കറുകളാണ് അർബുദം തിരിച്ചറിയാൻ സഹായിക്കുന്നത്. വിവിധയിനം ട്യൂമറുകൾ വിവിധയിനം ബയോമാർക്കറുകളാകും സൂചിപ്പിക്കുക. ഫോസ്ഫോപ്രോട്ടീൻ ഇവയിൽ ഏറ്റവും പ്രധാനപ്പെട്ട ഒന്നാണ്. ഒരു രക്തസാമ്പിളിൽ 2400 ഓളം ഫോസ്ഫോപ്രോട്ടീനുകൾ കണ്ടെത്തിയതിൽ 144 എണ്ണം കാൻസർ രോഗികളുടെ ബയോമാർക്കറുകളാണെന്ന് കണ്ടെത്തി. കാൻസർ രോഗബാധ സംശയിക്കുന്നവർക്ക് ഏറെ പ്രതീക്ഷ നൽകുന്ന പഠനമാണ് പുറത്തുവന്നിരിക്കുന്നത്. കൂടാതെ കാൻസർ ചികിത്സ കഴിഞ്ഞവർക്ക് വീണ്ടും രോഗബാധയുണ്ടാകുമോ എന്ന ആശങ്കയ്ക്കും ഉത്തരം നൽകാൻ പുതിയ രക്തപരിശോധനയ്ക്ക് കഴിയുമെന്നാണ് ആരോഗ്യരംഗം വിലയിരുത്തുന്നത്.\nചോക്ളേറ്റ് കഴിച്ചാലുള്ള ഗുണങ്ങള്\nചോക്ളേറ്റ് കഴിച്ചാല് പല ഗുണങ്ങള് ഉണ്ട്. ഒന്നാമതായി സൌന്ദര്യം തന്നെയെടുക്കാം. അതാണല്ലോ മുഖ്യം. സുന്ദരനും സുന്ദരിയുമാകാന് എന്തും ചെയ്യുന്ന ഇക്കാലത്ത് ചോക്ളേറ്റ് തിന്നാല് സൌന്ദര്യം കൂടുമെന്ന് കേട്ടാലോ. അതെ, ഡാര്‍ക്ക് ചോക്ളേറ്റ് കഴിച്ചാല് സൌന്ദര്യ് കൂടും. ഇതിലെ ഫ്ളാവനോയ്ഡുകള് ചര്‍മ്മത്തിന് നല്ലതാണ്. ചര്‍മ്മത്തെ അല്‍ട്രാവയലറ്റ് കിരണങ്ങളില് നിന്നു രക്ഷിക്കാന് ഇതിന് കഴിയും മാത്രമല്ല ഡാര്‍ക്ക് ചോക്ളേറ്റിലെ ആന്‍റി ഓക്സിഡന്‍റുകള് ചര്‍മ്മത്തിന് തിളക്കവും നല്‍കും.\nഅടുത്തതായി ചില ആരോഗ്യചിന്തകളാവാം. ഡാര്‍ക്ക് ചോക്ളേറ്റ് പ്രമേഹത്തെയും നിയന്ത്രിക്കും. ഫ്ളാവനോയ്ഡുകളാണ് ഇവിടെയും താരം. ഇവ നൈട്രിക് ഓക്സൈഡിന്‍റെ അളവ് കൂട്ടി ഇന്‍സുലിന്‍റെ അളവിനെ നിയന്ത്രിക്കുന്നു.ടെന്‍ഷനകറ്റാനും ചോക്ളേറ്റ് നന്നാണ്. സ്ട്രെസ് ഹോര്‍മോണ് കോര്‍ട്ടിസോളിന്‍റെ അളവ് കുറയ്ക്കാന് ഡാര്‍ക്ക് ചോക്ളേറ്റിന് കഴിയുമെന്നാണ് പഠനം.\nതടി കുറയ്ക്കാനും ചോക്ളേറ്റ് നന്നാണ്. ഡാര്‍ക്ക് ചോക്ളേറ്റ് കഴിക്കുമ്പോള് പൊതുവെ വിശപ്പ് കുറയും. അതിനാല് കഴിക്കുന്ന ഭക്ഷണത്തിന്‍റെ അളവ് കുറയും.തത്ഫലമായി തടികുറയുകയും ചെയ്യും.\nമാത്രമല്ല ഓര്‍മ്മശക്തിയും ബുദ്ധിയും കൂട്ടാനും ചോക്ളേറ്റിന് കഴിയും. അപ്പോള്, ഇനി ധൈര്യമായി ചോക്ളേറ്റ് കഴിക്കാം. പക്ഷേ, അധികം വേണ്ട. എന്തും അധികമായാല് വിഷമാണ്.\nഅഞ്ചാം പനി എന്ന മീസില്‍സിനെ കുറിച്ച് അറിയൂ\nകുട്ടികളെ ബാധിക്കുന്ന ഒരു സാംക്രമിക രോഗമാണ് അഞ്ചാം പനി അഥവാ പൊങ്ങന് പനി. മീസില്‍സ് വൈറസാണ് ഈ രോഗത്തിനു കാരണം. റുബിയോള, റെഡ് മീസില്‍സ് എന്ന പേരുകളിലും ഈ രോഗം അറിയപ്പെടുന്നു. അഞ്ചാം പനി ബാധിച്ചാല്, ചര്‍മ്മത്തിലുടനീളം കുരുക്കളും പാടുകളും ഉണ്ടാവുകയും പനി, ചുമ, മൂക്കൊലിപ്പ് തുടങ്ങിയ ലക്ഷണങ്ങള് പ്രകടമാവുകയും ചെയ്യും. എന്നാല്, പ്രതിരോധ കുത്തിവയ്പിലൂടെ അഞ്ചാം പനിയെ മിക്കവാറും നിയന്ത്രണവിധേയമാക്കാന് സാധിച്ചിട്ടുണ്ട്.\nകാരണങ്ങള്: : വായുവിലൂടെ പകരുന്ന രോഗമാണ് മീസില്‍സ്. അണുബാധയുള്ള കുട്ടിയുടെ അല്ലെങ്കില് മുതിര്‍ന്നവരുടെ മൂക്കിലും തൊണ്ടയിലും വച്ചാണ് വൈറസ് ഇരട്ടിക്കുന്നത്. മീസില്‍സ് വൈറസ്ബാധയുള്ള ആള് ചുമയ്ക്കുമ്പോള്, ചീറ്റുമ്പോള് അല്ലെങ്കില് സംസാരിക്കുമ്പോള് പുറത്തേക്കു തെറിക്കുന്ന തുള്ളികളില് വൈറസ് ഉണ്ടായിരിക്കുകയും അവ വായുവില് കലരുകയും ചെയ്യുന്നു. ഇത് ശ്വസിക്കുന്നവര്‍ക്ക് മീസില്‍സ് അണുബാധയുണ്ടാകുന്നു. ഇത്തരം തുള്ളികള് ഏതെങ്കിലും പ്രതലത്തില് പതിക്കുകയാണെങ്കില് ആ സ്ഥലവും മലിനമാകും. വൈറസുകള്‍ക്ക് മണിക്കൂറുകളോളം സജീവമായി നിലകൊള്ളാന് കഴിയുമെന്നതിനാല് അത്തരം പ്രതലങ്ങളില് സ്പര്‍ശിച്ച ശേഷം വായ, കണ്ണ്, മൂക്ക് എന്നിവിടങ്ങളില് സ്പര്‍ശിച്ചാല് അണുബാധയുണ്ടാകാം.\nലക്ഷണങ്ങള്: : വൈറസുമായി സമ്പര്‍ക്കത്തിലായി 10 മുതല് 14 ദിവസങ്ങള്‍ക്കുള്ളില് അഞ്ചാം പനിയുടെ ലക്ഷണങ്ങള് പ്രകടമാവും. ലാക്ഷണങ്ങളില് ഇനി പറയുന്നവയും ഉള്‍പ്പെടുന്നു,\nരോഗനിര്‍ണയം: സാധാരണഗതിയില്, ശരീരത്തിലെ പാടുകളുടെയും വായില് കാണപ്പെടുന്ന കുത്തുകളുടെയും അടിസ്ഥാനത്തില് ഡോക്ടര്‍ക്ക് രോഗനിര്‍ണയം നടത്താന് സാധിക്കും. ചിലയവസരത്തില്, അണുബാധ സ്ഥിരീകരിക്കാന് രക്തപരിശോധനയും നടത്തും.\nചികിത്സ: അഞ്ചാം പനിയുടെ ലക്ഷണങ്ങള്‍ക്ക് 7-10 ദിവസത്തിനുള്ളില് സ്വയം ശമനമുണ്ടാകും. എന്നിരുന്നാലും, ലക്ഷണങ്ങള് ശമിക്കുന്നതിനായി ഡോക്ടര് ഇനി പറയുന്ന ചികിത്സകള് നിര്‍ദേശിച്ചേക്കാം;\nവൈറ്റമിന് എ സപ്ളിമെന്‍റുകള്\nരോഗിക്ക് പ്രയോജനപ്രദമാകുന്ന ചില വീട്ടുചികിത്സകള്\nപ്രതിരോധ കുത്തിവയ്പാണ് ഇതിനെതിരെയുള്ള തെളിയിക്കപ്പെട്ട പ്രതിരോധ നടപടി. കുട്ടികള്‍ക്ക് ഇതിനായി എംഎംആര് വാക്സിന് നല്‍കുന്നു. 12 മാസം പ്രായമുള്ള കുട്ടികള്‍ക്ക് ഇതിന്‍റെ ആദ്യ ഡോസു നല്‍കുന്നു. നാലു വയസ്സിനും ആറ് വയസ്സിനും ഇടയിലാണ് രണ്ടാമത്തെ ഡോസ് നല്‍കുന്നത്. ഈ രണ്ട് ഡോസുകളിലൂടെ അവര്‍ക്ക് മീസില്‍സില് നിന്ന് ജീവിതകാലം മുഴുവന് സംരക്ഷണം ലഭിക്കുന്നു.\nപ്രതിരോധ കുത്തിവയ്പ് എടുക്കാത്ത മുതിര്‍ന്നവര്‍ക്കും എത്രയും വേഗത്തില് ഇതിന്റെ സംരക്ഷണം ലഭ്യമാക്കാവുന്നതാണ്.\nദിവസവും മുട്ട കഴിച്ചാലുള്ള ഗുണങ്ങള്\nകൊളസ്ട്രോള് ആണ് എല്ലാവരുടെയും പ്രധാന പ്രശ്നം. കൊളസ്ട്രോളിനെ പേടിച്ച് മുട്ട കഴിക്കാത്തവരാണോ നിങ്ങള്? എങ്കില് അറിഞ്ഞോളൂ. ദിവസവും ഒന്നല്ല മൂന്നു മുട്ട കഴിക്കുന്നത് നല്ലതാണ്. കാഴ്ചശക്തി മുതല് നല്ല ആരോഗ്യമുള്ള ശരീരം വരെ, ആരോഗ്യമുള്ള കുഞ്ഞ് ജനിക്കാന് വരെ ദിവസം മൂന്നു മുട്ട കഴിക്കുന്നത് അത്യുത്തമമത്രേ. ആരോഗ്യത്തിന് ഏറെ നല്ല ഭക്ഷണമാണ് മുട്ട. പ്രോട്ടിനും കാല്‍സ്യവും ചേര്‍ന്ന മികച്ച ഭക്ഷണം. ദിവസവും മൂന്നു മുട്ട മുഴുവന് കഴിക്കണം എന്നാണത്രേ ശാസ്ത്രം. മുട്ടയുടെ മഞ്ഞയില് 90 ശതമാനം കാല്‍സ്യവും അയണുമാണ്. വെള്ളയില് പകുതിയോളം പ്രോട്ടിനും.\nപക്ഷേ, ഇങ്ങനെ ദിവസവും മൂന്നു മുട്ട കഴിച്ചാല് എന്തു സംഭവിക്കുമെന്ന ആശങ്ക മൂലം പലരും മുട്ടയെ നിത്യജീവിതത്തില് നിന്ന് അകറ്റി നിര്‍ത്തുകയാണ്.\nകൊളസ്ട്രോള് വര്‍ധിച്ച് ആരോഗ്യം നഷ്ടപ്പെടാന് ഇത് ഒരു കാരണമായേക്കാം എന്നാണ് പലരും ചിന്തിക്കുന്നത്. പക്ഷേ ഒന്നുമുണ്ടാവില്ല. അറിഞ്ഞോളൂ മുട്ടയുടെ എട്ടു ഗുണങ്ങള്.\n1. കൊളസ്ട്രോള്: : കൊളസ്ട്രോള് ആണ് എല്ലാവരുടെയും പ്രശ്നം. എന്നാല് അങ്ങനൊരു പേടി വേണ്ടെന്ന് ആരോഗ്യരംഗത്തെ വിദഗ്ധര് അഭിപ്രായപ്പെടുന്നു. കാരണം എന്താണെന്നല്ലേ. മുട്ടയില് കൊളസ്ട്രോള് ഇല്ലാത്തതു കൊണ്ടല്ല അത്. മറിച്ച്, കൊളസ്ട്രോളുള്ള ആരോഗ്യകരമായ ഭക്ഷണം കഴിക്കുമ്പോള് കരള് പ്രവര്‍ത്തിച്ച് അമിതമായ കൊളസ്ട്രോളിനെ അഡ്ജസ്റ്റ് ചെയ്യും.\n2. വിളര്‍ച്ച ഒഴിവാക്കാം. പോഷകഗുണമുള്ള ആഹാരത്തിന്‍റെ അപര്യാപ്തതയാണ് ആളുകളില് പ്രത്യേകിച്ച് കുട്ടികളില് വിളര്‍ച്ച പോലുള്ള പ്രശ്നങ്ങള്‍ക്ക് കാരണം. ദിവസവും മൂന്നു മുട്ട കഴിക്കുന്നത് ഇത്തരം പ്രശ്നങ്ങള്‍ക്ക് നല്ലൊരു ശതമാനവും പരിഹാരം കാണും.\n3. ശരീരത്തിന് ഊര്‍ജദായകമാണ് മുട്ട. എല്ലാ ദിവസവും പ്രാതലിന്‍റെ കൂടെയോ അല്ലെങ്കില് പ്രാതല് തന്നെയും മുട്ടയാക്കുന്നത് നല്ലതാണ്. പ്രാതലായി മുട്ട ഉപയോഗിക്കുന്നത് ശരീരത്തിന് ഊര്‍ജം നല്‍കാന് സഹായിക്കും.\n4. ഭാരം കുറയ്ക്കും. ശരീരഭാരം കുറയ്ക്കാന് മുട്ട ഉപകാരപ്പെടും. പ്രാതലിന് മുട്ട കഴിക്കുന്നതു ശരീരഭാരം കുറയ്ക്കാന് സഹായിക്കും.\n5. തലച്ചോറിന്‍റെ ആരോഗ്യം: തലച്ചോറിന്‍റെ ആരോഗ്യം കാക്കാന് മുട്ട ശീലമാക്കുന്നതു നല്ലതാണ്.\n6. ആരോഗ്യമുള്ള കുഞ്ഞ്: ആരോഗ്യമുള്ള കുഞ്ഞ് ജനിക്കാനാണ് ഏതൊരു അച്ഛനും അമ്മയും ആഗ്രഹിക്കുന്നത്. ഗര്‍ഭിണികള് മുട്ട കഴിക്കുന്നതു ഗര്‍ഭസ്ഥ ശിശുവിന്‍റെ ആരോഗ്യം വര്‍ധിപ്പിക്കുമെന്ന് വിദഗ്ധര് അഭിപ്രായപ്പെടുന്നു.\n7. കാഴ്ച വര്‍ധിപ്പിക്കും: ദിവസവും മൂന്ന് മുട്ട കഴിക്കുന്നതു കാഴ്ച കൂടാന് സഹായിക്കുന്നു. തിമിര സാധ്യത 20 ശതമാനം കുറയ്ക്കാനും മുട്ടയ്ക്ക് സാധിക്കും.\n8.മുടി, നഖം എന്നിവയുടെ ആരോഗ്യം : ദിവസവും മുട്ട കഴിക്കുന്നത് മുടി, നഖം എന്നിവയുടെ ആരോഗ്യത്തിന് ഏറെ നല്ലതാണ്.\nനല്ല ആരോഗ്യത്തിനു ഈ5കാര്യങ്ങള് ഒഴിവാക്കാം\nഅമിത ഭക്ഷണം :തലച്ചോറിലെ രക്തകുഴലുകള് കട്ടിയാക്കുകയും തലച്ചോറിന്‍റെ പ്രവര്‍ത്തനത്തെയും ബാധിക്കും. ശരീരത്തില് കൊഴുപ്പ് അടിഞ്ഞുകൂടുന്നതിനും ഇതു കാരണമാകുന്നുണ്ട്.\nപുകവലി : തലച്ചോറിന്‍റെ പ്രവര്‍ത്തനങ്ങളെ മന്ദീഭവിക്കുകയും, ഉറക്കം നഷ്ടപ്പെടുത്തുകയും ചെയ്യുന്നു. തലച്ചോറിനു വിശ്രമം ലഭിക്കാതെ വന്നാല് തലച്ചോറിലെ കോശങ്ങള്‍ക്ക് തളര്‍ച്ചയുണ്ടാകും. കൂടാതെ വായ്ക്കുള്ളിലെ ക്യാന്‍സറിനു ഇത് കാരണമാകുകയും ചെയ്യും\nഅമിതമായ മധുരം: തലച്ചോറിന്‍റെ വികാസത്തിന് ആവശ്യമായ പോഷകങ്ങളെയും പ്രോടീനുകളെയും മധുരം കൂടുതല് കഴിക്കുന്നത് പ്രതികൂലമായി ബാധിക്കും\nതലവഴി മൂടി പുതച്ചുള്ള ഉറക്കം : മൂടി പുതച്ചു ഉറങ്ങുമ്പോള് കാര്‍ബണ്‍ഡൈയോക്സൈഡിന്‍റെ അളവ് പുതപ്പിന്നുള്ളില് കൂടുതലായിരിക്കും അങ്ങനെ ആവശ്യത്തിനു ഓക്സിജന് ലഭിക്കതെയിരിക്കുന്നത് ശരീരത്തിന്‍റെ പ്രവര്‍ത്തനങ്ങളെ മുഴുവനായി ബാധിക്കും.\nപ്രാതല് വേണ്ടെന്നു വയ്ക്കുക : പ്രാതല് കഴിക്കാതെ ഇരിക്കുമ്പോള് രക്തത്തിലെ പഞ്ചസാരയുടെ നില താഴും .ആവശ്യമായ പോഷണങ്ങള് ലഭികാതെ തലച്ചോറിന്‍റെ പ്രവര്‍ത്തനം മന്ദീഭവിക്കും .\nനോണ് വെജിറ്റേറിയന് ഭക്ഷണം ഇഷ്ടമുളളവര്‍ക്ക് തടി കുടൂമെന്നു പേടിയ്ക്കാതെ കഴിയ്ക്കാവുന്ന ഒന്നാണ് മീന്. ധാരാളം പ്രോട്ടീനുകളും ധാതുക്കളും വൈറ്റമിനുകളും ഇതില് അടങ്ങിയിട്ടുണ്ട്. ഒമേഗ ത്രീ ഫാററി ആസിഡിന്‍റെ ഒരു പ്രധാന ഉറവിടം കൂടിയാണിത്. പല അസുഖങ്ങള്‍ക്കുമുള്ള നല്ലൊരു പ്രതിവിധി കൂടിയാണിത്. ചില അസുഖങ്ങള്‍ക്കും ചില അസുഖങ്ങള് തടയുന്നതിനും. മീനിന്‍റെ ആരോഗ്യഗുണം മുഴുവനായി ലഭിയക്കണമെങ്കില് കഴിയ്ക്കുന്ന രീതിയും പ്രധാനമാണ്. വറുത്ത മീന് മിക്കവാറും പേരുടെ ഇഷ്ടവിഭവമാണെങ്കിലും ഇത് തടി കൂട്ടുകയും കൊളസ്‌ട്രോള് പോലുള്ള അസുഖങ്ങള് വരുത്തുകയും ചെയ്യും. കറി വച്ചോ, ബേക്ക, ഗ്രില് വഴികളിലൂടെയോ ഇത് കഴിയ്ക്കുകയാണ് ഏറ്റവും ഉചിതം.\nആസ്തമ : ആസ്തമയുള്ളവര്‍ക്കു കഴിയ്ക്കാവുന്ന നല്ലൊന്നാന്തരം ഭക്ഷണമാണ് മീന്. ഇത് ദിവസവും ഭക്ഷണത്തില് ഉള്‍പ്പെടുത്തുന്നത് ഗുണം ചെയ്യും.\nകണ്ണിനും തലച്ചോറിനും: കണ്ണിനും തലച്ചോറിനും നല്ലൊരു ഭക്ഷണം കൂടിയാണ് മീന്. ഇതിലെ ഒമേഗ ത്രീ കണ്ണിന്‍റെ റെറ്റിനയേയും തലച്ചോറിനേയും സംരക്ഷിയ്ക്കുന്നു.\nഹൃദയസംബന്ധമായ അസുഖങ്ങള്‍ക്കുള്ള പ്രതിവിധി :ഹൃദയസംബന്ധമായ അസുഖങ്ങള്‍ക്കുള്ള നല്ലൊരു പ്രതിവിധി കൂടിയാണ് മീന്. രക്തധമനിയിലെ തടസങ്ങള് നീക്കുവാന് മീന് കഴിയ്ക്കുന്നത് നല്ലതാണ്.\nക്യാന്‍സര് : മീന് ക്യാന്‍സര് സാധ്യത 30-50 ശതമാനം വരെ കുറയ്ക്കുമെന്നാണ് പറയുന്നത്. പ്രത്യേകിച്ച് ബ്രെസ്റ്റ് ക്യാന്‍സര്, കോളന് ക്യാന്‍സര് എന്നിവ.\nപ്രമേഹം: പ്രമേഹരോഗികള്‍ക്കു കഴിയ്ക്കാവുന്ന നല്ലൊരു ഭക്ഷണം കൂടിയാണിത്. രക്തത്തിലെ ഗ്ലൂക്കോസിന്‍റെ അളവു കുറയ്ക്കാന് ഇതിന് സാധിയ്ക്കും.\nഎല്ലുകളുടെ ബലത്തിന് : മീനിലെ കാല്‍സ്യം എല്ലുകളുടെ ബലത്തിനും നല്ലതാണ്. പ്രത്യേകിച്ച് ചെറുമത്സ്യങ്ങള്.


2 വര്‍ഷം, ഒരു ബില്ല്യണ് ഇടപാട് നടത്തി ഫോണ്‍പേ – Media Ink Online\nഇന്ത്യയിലേ ഏറ്റവും വേഗത്തില് വളരുന്ന പേമെന്റ് ആപ്പാണ് തങ്ങളെന്ന് ഫോണ്‍പേ\nഫ്‌ളിപ്കാര്‍ട്ടിന്റെ ഉടമസ്ഥതയിലുള്ള ഡിജിറ്റല് പേമെന്റ് സംവിധാനമായ ഫോണ്‍പേ നേടുന്നത് അതിവേഗവളര്‍ച്ച. ലോഞ്ച് ചെയ്ത് വെറും രണ്ട് വര്‍ഷത്തിനുള്ളില് ഒരു ബില്ല്യണ് ഡിജിറ്റല് പേമെന്റ് ഇടപാടുകളാണ് തങ്ങള് നടത്തിയതെന്ന് ഫോണ്‍പേ അറിയിച്ചു. രാജ്യത്തെ ഏറ്റവും വേഗത്തില് വളരുന്ന പേമെന്റ് ആപ്പാണ് തങ്ങളെന്നും ഫോണ്‍പേ വ്യക്തമാക്കി.\n2016 സെപ്റ്റംബറിലാണ് ഫോണ്‍പേ ലോഞ്ച് ചെയ്തത്. ഇക്കഴിഞ്ഞ ജൂണ് മാസത്തില് ഉപഭോക്താക്കളുടെ എണ്ണം 100 ദശലക്ഷം പിന്നിട്ടതായി കമ്പനി വ്യക്തമാക്കിയിരുന്നു. തങ്ങളുടെ പ്രതീക്ഷകള്‍ക്കുമപ്പുറത്താണ് ഫോണ്‍പേയുടെ പ്രകടനമെന്ന് കമ്പനിയുടെ സഹസ്ഥാപകനും സിഇഒയുമായ സമീര് നിഗം പറഞ്ഞു.\nഫിന്‍ടെക്കും ഡിജിറ്റല് പേമെന്റുമാണ് ഇന്ത്യയിലെ ഏറ്റവും വാഗ്ദാനം നല്‍കുന്ന വ്യവസായ മേഖലകളെന്ന് ഫ്‌ളിപ്കാര്‍ട്ട് സിഇഒ കല്യാണ് കൃഷ്ണമൂര്‍ത്തി വ്യക്തമാക്കി.\nടൂത്ത്പേസ്റ്റുണ്ടാക്കി ഡോക്ടർ സഹോദരിമാർ സംരംഭകരായി,അതും ഫണ്ടിംഗ് ഇല്ലാതെ !


മിക്‌സഡ് ഡബിള്‍സില് സാനിയ സഖ്യം മൂന്നാം റൗണ്ടില് എത്തി\n9 July 2017 10:11 AM GMT\nവിംബിള്‍ഡണ്-2017 മിക്‌സഡ് ഡബിള്‍സില് ഇന്ത്യയുടെ സാനിയ മിര്‍സയും ക്രയോഷ്യയടെ ഇവാന് ഡോഡിങ് സഖ്യം മൂന്നാം റൗണ്ടില് എത്തി. കൂടാതെ വിംബിള്‍ഡണ് വനിത ഡബിള്‍സില് സാനിയ-കെര്‍സ്റ്റിന് ഫ്‌ളിപ്പ്‌കെന്‍സ സഖ്യവും പ്രീക്വാര്‍ട്ടറില് എത്തി. ജപ്പാന്റെ യുസൂക്കി വാണ്ടനൂക്കി-മക്കാട്ടോ നിനോമിയ സഖ്യത്തെ 7-6(5), 6-2 തകര്‍ത്താണ് മിക്‌സഡ് ഡബിള്‍സില് സാനിയ-ഡോഡിങ് സഖ്യം മൂന്നാം റൗണ്ടില് എത്തിയത്.\nബ്രിട്ടീഷ് ജോഡികളായ നവോമി ബ്രോഡി- ഹെതര് വാട്‌സണ് സഖ്യത്തെ 6-3, 3-6, 6-4 പരാജയപ്പെടുത്തിയാണ് വനിത ഡബിള്‍സില് സാനിയ-കെര്‍സ്റ്റിന് സഖ്യത്തിന്റെ മുന്നേറ്റം. മൂന്നാം സീഡില് സാനിയ സഖ്യത്തിന് നേരിടേണ്ടത് സ്വിസ് താരം മാര്‍ട്ടിന ഹിന്‍ഞ്ചിസ് ചൈനീസ് തായ്‌പേയുടെ യുംഗ് ജാന് ചാന് സഖ്യത്തെയാണ്. വനിത ഡബിള്‍സില് സാനിയയുടെ മുന് പങ്കാളിയായിരുന്നു മാര്‍ട്ടിന ഹിന്‍ഞ്ചിസ്.\nമികസ്ഡ് ഡബിള്‍സില് രോഹന് ബൊപ്പണ്ണ ഡെബ്രോവ്‌സ്‌കി (കാനഡ) സഖ്യവും ക്വാര്‍ട്ടര് ഫൈനലിലെത്തിയിട്ടുണ്ട്. മാര്‍ട്ടിന് (ഫ്രാന്‍സ്)- ഒറാലു (റൊമാനിയ) സഖ്യത്തെ പരാജയപ്പെടുത്തിയാണ് പത്താം സീഡായ ബൊപ്പണ്ണ സഖ്യം അവസാന എട്ടിലെത്തിയത്. സ്‌കോര്: 6-7, 5-7. പുരുഷ ഡബിള്‍സില് ഇന്ത്യന് താരങ്ങള് ആരും കയറിയിട്ടില്ല.\nMixedDoubles RohanBopanna sania WomensDoubles SaniaMirza wimbledon2017


onam-bumper-2020: Latest onam-bumper-2020 News & Updates, onam-bumper-2020 Photos & Images, onam-bumper-2020 Videos | Samayam Malayalam\nആ ഭാഗ്യവാന് ഇവിടെയുണ്ട്; 12 കോടിയുടെ ഓണം ബമ്പര് ഇടുക്കി സ്വദേശിയായ ഇരുപത്തിനാലുകാരന്\nഅടിച്ചു മോനെ…. ഓണം ബമ്പര് ഒന്നാം സമ്മാനം എറണാകുളത്ത് വിറ്റ ലോട്ടറിക്ക്\nകൊവിഡ് കാലത്തെ കോടിപതി ആര്? BR 75 ഓണം ബമ്പര് ഫലം പ്രഖ്യാപിച്ചു; ഒന്നാം സമ്മാനം എറണാകുളത്ത് വിറ്റ ടിക്കറ്റിന്\n12 കോടി നേടുന്നതാര്? വിജയികളെ അറിയാന് മണിക്കൂറുകള് മാത്രം, തിരുവോണം ബമ്പര് ഭാഗ്യക്കുറിയുടെ നറുക്കെടുപ്പ് ഇന്ന്\nനാളെയാണ്, നാളെയാണ്; കൊവിഡ് കാലത്തെ കോടിപതിയെ നാളെ അറിയാം\nതിരുവോണം ബംപർ: കൊവിഡ് കാലത്ത് കോടിപതിയാകാം; നറുക്കെടുപ്പ് തീയതിയും സമ്മാനങ്ങളും അറിയാം\nഓണം ബംബ‍റിന് വൻ ഡിമാന്റ്; നാല് ലക്ഷം ടിക്കറ്റുകൾ കൂടി പുറത്തിറക്കും\nതിരുവോണം ബംപര് 2019 നറുക്കെടുപ്പ്: ഒന്നാം സമ്മാനമായ 12 കോടി TN 160869 എന്ന ടിക്കറ്റിന്


തലയാട് വയലടയിലേക്ക് ടൂറിസ്റ്റ് പ്രവാഹം; തടഞ്ഞ് പോലീസും ആര്‍ആര്‍ടിയും! ഏറെ കാലമായി ടൂറിസ്റ്റുകള്‍ക്ക് ഇവിടെ പ്രവേശനം അനുവദിച്ചിരുന്നില്ല... - RashtraDeepika\nതലയാട് വയലടയിലേക്ക് ടൂറിസ്റ്റ് പ്രവാഹം; തടഞ്ഞ് പോലീസും ആര്‍ആര്‍ടിയും! ഏറെ കാലമായി ടൂറിസ്റ്റുകള്‍ക്ക് ഇവിടെ പ്രവേശനം അനുവദിച്ചിരുന്നില്ല…\nതാമരശേരി: തലയാട് വയലടയിലേയ്ക്ക് വിനോദ സഞ്ചാരികളുടെ പ്രവാഹം. വയലട മുള്ളന്‍പാറയും വ്യു പോയിന്‍റും സന്ദര്‍ശിക്കാനെത്തിയവരെ നിയന്ത്രിക്കാന് പോലീസും ആര്‍ആര്‍ടി പ്രവര്‍ത്തകര്‍ക്കും ഏറെ പാടുപെട്ടു.\nഇന്നലെ ബക്രീദ് ദിനത്തില് ജില്ലയിലെ വിവിധ ഭാഗങ്ങളില് നിന്നായി വിനോദ സഞ്ചാരികള് ഒഴുകിയെത്തി.\nഏറെ കാലമായി ടൂറിസ്റ്റുകള്‍ക്ക് ഇവിടെ പ്രവേശനം അനുവദിച്ചിരുന്നില്ല. പനങ്ങാട് പഞ്ചായത്തില്‍പ്പെട്ട വയലട പ്രദേശം ഡി കാറ്റഗറിയിലാണ്.\nബക്രീദിന്‍റെ ഇളവുകളുണ്ടെന്ന ധാരണയില് ഇവിടെയെത്തിയവരെ ബാലുശേരി പോലീസും സെക്ടര് മജിസ്‌ട്രേറ്റും വയലട ആര്‍ആര്‍ടി അംഗങ്ങളും ചേര്‍ന്ന് ബോധവത്കരിച്ച് തിരിച്ചയക്കുകയായിരുന്നു.\nകടുത്ത നിയമ ലംഘനം നടത്തിയവര്‍ക്കെതിരെ ബാലുശേരി പോലീസ് കേസെടുത്തു.\nവെള്ളത്തില് മുങ്ങിയ കാറില് നിന്ന് അദ്ഭുതകരമായി രക്ഷപ്പെട്ട് മൂന്നുവയസ്സുകാരി ഉള്‍പ്പെടെ അഞ്ചുപേര് ! സംഭവം ഇങ്ങനെ…\nമലയാളികളെ കുടുകുടെ ചിരിപ്പിച്ച ചിരിമുത്തച്ഛന്! ആ വാശിയില് നാടകം പഠിക്കുവാന് തീരുമാനിച്ചു; 1956 ല് ആദ്യ നാടകത്തില് വേഷം അണിയുകയും ചെയ്തു


ജീവിതശൈലി ക്രമീകരിക്കാം; പ്രമേഹം വരുതിയിലാക്കാം : Deepika.com Fitness News | deepika helth\nആരോഗ്യമുള്ള വ്യക്തികളില് പാന്‍ക്രിയാസ് സ്വയം ഉത്പാദിപ്പിക്കുന്ന ഹോര്‍മോണാണ് ഇന്‍സുലിൻ. ടൈപ്പ് - 1 പ്രമേഹരോഗികളില് ഇന്‍സുലിന് ഒട്ടും ഉണ്ടാകുകയില്ല. ടൈപ്പ് -2പ്രമേഹരോഗികളില് പാന്‍ക്രിയാസിന്‍റെ പ്രവര്‍ത്തനക്ഷമത കുറഞ്ഞ് ഇന്‍സുലിന് കുറഞ്ഞുവരുന്നു.\nപ്രമേഹം മൂലമുള്ള സങ്കീര്‍ണതകളാണ് നാം നേരിടുന്ന ഗുരുതരമായ പ്രശ്‌നം. വൃക്കരോഗങ്ങൾ, ഹൃദ്രോഗം, ലൈംഗിക ബലഹീനത, സ്‌ട്രോക്ക് മുതലായവയും പ്രമേഹം മൂലം ഉണ്ടാകാം. ഇതു പരിഹരിക്കാന് ഹോമിയോപ്പതിയുടെ മരുന്നുകള് വളരെ ഫലപ്രദമാണ്.\nമാനസിക സംഘർഷം പ്രശ്നമാകുമോ?\nകേരളത്തില് ഹൃദ്രോഗം കൂടുതലായി കാണപ്പെടുന്നത് പ്രമേഹം മൂലമാണ്. പ്രമേഹം കൂടുന്നതു മൂലം ഹാര്‍ട്ട് അറ്റാക്ക് സാധ്യത കൂടുന്നു. കിഡ്‌നി തകരാറിലാവുന്നതിന് പ്രധാന കാരണം ഡയബറ്റിക് കൂടുന്നതാണ്.\nപ്രമേഹം മൂലം അന്ധതയിലേക്ക് നീങ്ങുന്നു. പ്രമേഹം കൂടുന്നതു മൂലം ലൈംഗികശേഷി നഷ്ടപ്പെടുന്നു. പ്രമേഹം മൂലം ഉണ്ടാകുന്ന ലൈംഗികശേഷിക്കുറവിന് ഹോമിയോപ്പതിയില് ഫലപ്രദമായ ചികിത്സയുണ്ട്. ഇന്‍സുലിന് ഉത്പാദനം കുറയുന്നതോ ഇന്‍സുലിനോട് ശരീരകോശങ്ങള് ശരിയായരീതിയില് പ്രതികരിക്കാത്തതോ ആവാം രോഗകാരണം.\nഅരിയും ഗോതന്പും എത്രത്തോളം?\nഭക്ഷണകാര്യത്തില് കൃത്യത പാലിക്കുക. നാര് ധാരാളമുള്ള പഴങ്ങള്, പച്ചക്കറികള്, ഇലക്കറികള്, ധാന്യങ്ങള് എന്നിവ നിത്യവും ആഹാരത്തില് ഉള്‍പ്പെടുത്തുക.\nഅരിയും ഗോതമ്പും അമിതമായി കഴിക്കരുത്. കൊഴുപ്പ്, മധുരപലഹാരങ്ങള് എന്നിവ ഒഴിവാക്കണം. മാംസം, മുട്ട, പാല്, വെണ്ണ എന്നിവയും ഒഴിവാക്കണം. വറുത്തതും പൊരിച്ചതുമായ ആഹാരങ്ങള്, കോള, ശീതളപാനീയങ്ങള് എന്നിവ ഒഴിവാക്കുക, മദ്യപാനം, പുകവലി എന്നിവ പ്രത്യേകം ഒഴിവാക്കണം.